BX 

4854 

C9B67 

1911 


ROBARTS 


1  f 

I 

J 

1  A  ^1 
-  ■ 

1  ^ 

1 

1  / 

„  l  'tz  /  u 


i 


r  ^ 


'Mi 


ÁswÁ\/hAAs4^  t  u  (VI  '<'  'i-kÁAz. 


4-<slbJL-' 


4 

( 

-  £-w . 


Presented  to  the 
LIBRARIES  of  the 
UNI VER SITY  OF  TORONTO 
hy 


JUDITH  KONCZ 


A  POZSONYI  RENDKÍVÜLI 
TÖRVÉNYSZÉK 

ÉS 


*Prv*. 


A  GÁLYARABOK  története 


BORSOS  ISTVÁN, 

a  pápai  kollégium  tanára. 


Szentgotthárd,  1911. 
Wellisch  Béla  kiadása. 


Nyomatott  Wellisch  Bélánál  Szentgotthárdon.  1911. 


Bevezetés. 


Ha  valami  jóravaló  embert  nagy  csapások  érnek,  a  mi 
bibliát  olvasgató  népünk  azzal  szokta  magát  és  másokat 
megnyugtatni,  hogy  a  jó  Isten  különösen  a  derék  embere¬ 
ket  szereti  próbára  tenni. 

Ennek  a  hitnek  legrégibb  táplálója  mindenesetre  a 
biblia,  melyben  Jób  esetétől  kezdve  számtalan  hasonló 
példára  találunk.  De  legjobban  megerősítette  lelkeinkben 
ezt  a  gondolkozást  saját  magyar  protestáns  egyházunknak 
szenvedésekben  gazdag  története.  Mert  ha  ezt  végig  ol¬ 
vassuk  s  látjuk  ama  kegyetlen  üldözéseket,  melyek  nem 
egyszer  már  a  sir  szélére  látszottak  sodorni  szentegy¬ 
házunkat:  bizony,  a  méltatlanságoktól  felháborodott  lel¬ 
künk  alig  találhat  másban  megnyugvást,  mint  abban  a 
gondolatban,  hogy  a  jó  Isten  különösen  a  jókat  szereti 
próbára  tenni. 

Próbára  teszi,  de  csak  azért,  hogy  jóságuk  annál 
inkább  kitűnjék.  S  ki  a  nehéz  harcot  híven  megállja,  ki¬ 
menti  azt  a  szenvedések  tűzéből.  Kimentette  protestáns 
egyházunkat  is.  Nem  egyszer,  mikor  ellenségeink  már 
örömmel  énekelték  a  halotti  dalt  vélt  sírunk  felett,  min¬ 
dig  új  életre  hivott  bennünket,  mint  Jézus  a  sírban  nyugovó 
Lázárt.  így  a  megpróbáltatásokból  is  csak  új  erőt  merít¬ 
hetünk  a  további  küzdelemhez,  mert  a  legnagyobb  szén- 

védések  közepeit  is  nyilván  látjuk  az  Ur  védő  kezét  egy¬ 
házunk  felett.  Joggal  elmondhatjuk :  „Az  Úr  minékünk 
őriző  pásztorunk44. 

Ama  gyászos  időben  is,  melynek  történetét  most 


4 


r 

szándékozom  elmondani,  az  Ur  volt  a  mi  őriző  pásztorunk. 
Az  ő  hathatós  védelme  mentette  meg  egyházunkat  a  vég¬ 
romlástól.  Évtizedeken  át  tartó  gyilkos  üldözés  után  a 
katholikus  főpapság  elérkezettnek  látta  az  időt,  hogy  egy¬ 
házunknak  gyökerére  vesse  a  fejszét.  Ezért  száz  meg 
száz  templomunknak  elfoglalása  s  ezer  meg  ezer  hitsorso- 
sunknak  erőszakos  áttérítése  után  a  már  különben  is  meg¬ 
rettentett  protestáns  népet  egyszerre  akarta  megfosztani 
minden  lelkipásztorától.  Mert  biztosra  vette,  hogy  akkor 
a  számtalan  üldözéstől  zaklatott  népet  valahára  teljesen 
beterelheti  a  katholikus  egyházba.  Hiszen  nem  lesz  többé 
senki,  aki  vigasztalja,  bátorítsa  őket  s  erőt  öntsön  a  csüg- 
gedezőkbe ! 

E  jól  kieszelt  terv  folytán  1674-ben  több  mint  400 
protestáns  lelkészt  és  tanítót  Pozsonyba  idéztek  egy  külön 
e  célra  összeállított  törvényszék  elé,  hogy  őket  Ígéretekkel 
és  fenyegetésekkel  vagy  a  katholikus  hitre  térítsék,  vagy 
az  országból  távozásra  kényszerítsék ;  azokat  pedig,  a 
kiket  semmiféle  Ígéret  és  fenyegetés  sem  képes  megtán¬ 
torítani,  halálba  küldjék.  A  törvényszék  előtt  meg  is  jelen¬ 
tek  mintegy  harmadfélszázan. 

E  lelkipásztoroknak  és  tanítóknak  gyászos  sorsát 
beszélem  el  most.  Különösen  pedig  azokét,  akik  hitük¬ 
ben  a  legnagyobb  kínzások  közt  is  állhatatosan  megmarad¬ 
tak.  Kik  szent  vallásunkért  még  a  gályarabság  gyalázatos 
kínjait  is  átszenvedték.  Elbeszélem  pedig  azért,  hogy  ebben 
a  mi  gyengehitű  korunkban  az  ő  példájukból  meríthessünk 
hitet  és  lelkesedést  s  tőlük  tanuljuk  megismerni  szent 
vallásunk  isteni  hatalmát,  mely  a  legnagyobb  szenvedé¬ 
sek  közt  is  képes  erőt  és  bátorságot  önteni  az  emberi 
lélekbe. 


í. 

Hazánk  állapota  1674-ben.  Az  idézés. 
Miért  jelentek  meg  a  lelkipásztorok  és  taní¬ 
tók,  holott  tudták,  hogy  mily  veszély  vára¬ 
kozik  rájuk? 

Szomorú  idők  jártak  akkor  szegény  magyar  hazánk 
felett.  I.  Lipót  király  és  császár  ült  az  ország  trónusán, 
akit  némelyek  nagynak  is  szoktak  nevezni.  De  valójában 
csak  a  bajok  és  szenvedések  voltak  nagyok,  melyeket 
uralkodása  alatt  magyar  nemzetünkre  s  protestáns  egy¬ 
házunkra  árasztott.  Nem  lett  volna  ugyan  rosszlelkű 
ember,  csakhogy  gonosz  tanácsadók  vették  körül  s  leg- 
többnyire  azokra  hallgatott.  Legnagyobb  hibája  pedig  az 
volt,  hogy  papnak  nevelték  s  igy  annyira  vakbuzgó  katho- 
likussá  vált,  hogy  király  korában  is  papnak  vélte  magát 
s  azt  hitte,  Istennek  tetsző  dolgot  cselekszik,  ha  a  más 
vallásuakat  országaiból  kiirtja.  Elképzelhetjük  tehát,  hogy 
mennyi  bajt  árasztott  hazánk  ama  részeire,  melyek  fölött 

ff 

uralkodott !  Ot  ugyanis  csak  az  ország  északi  és  nyugati 
részei  uralták.  A  többit  Budával  együtt  még  a  török  csá¬ 
szár  tartotta  elfoglalva.  Erdélyben  pedig  Apaffy  Mihály 
fejedelem  uralkodott. 

Legfőbb  célja  mégis  az  volt,  hogy  Magyarországot  régi 
szabadságától  és  alkotmányától  megfossza  s  azután  német 
tartományai  közé  olvassza  be.  Ezért  az  egész  országot  német 
katonasággal  árasztotta  el,  kik  a  törökkel  versenyt  foszto¬ 
gatták  a  népet.  A  törvények  hiába  voltak.  Igazságot  legfel¬ 
jebb  csak  olyan  embernek  szolgáltattak,  aki  velük  együtt  tar¬ 
tott  a  rosszban.  Mikor  Lipót  király  szándéka  nyilvánvalóvá 
lett,  a  főurak  közül  a  jobb  hazafiak  Wesselényi  nádor  vezér¬ 
lete  alatt  titokban  szövetkeztek,  hogy  megvédik  hazánk 
szabadságát.  De  mielőtt  a  harcra  felkészülhettek  volna, 
maga  a  nádor  meghalt,  az  összeesküvést  pedig  fölfedezték 
s  a  készületlen  szabadságharcot  hirtelen  elnyomták. 

Most  következett  a  boszu  kegyetlen  munkája.  Az  ősz- 
szeesküvés  életben  maradt  fejeit  kivégezték;  a  honfiakat 
százával  fogdosták  össze,  hogy  halálra,  vagy  börtönre  Ítél¬ 
jék  s  vagyonuktól  megfosszák.  Aki  tehette  futott;  s  vagy 
az  erdélyi  fejedelemhez,  vagy  pedig  a  törökhöz  menekült. 
A  király  és  német  tanácsadói  elérkezettnek  látták  az 
időt,  hogy  régi  tervüket  megvalósítsák.  Magyarország  sza¬ 
badsága,  alkotmánya  oda  volt!  A  király  egy  idegen  em¬ 
bert,  Ampringer  Gáspárt,  nevezett  ki  az  ország  kormány¬ 
zójává,  aki  jog  és  törvény  nélkül,  kény e-kedve  szerint 
dúlt,  gyilkoltatta  a  honfiakat,  különösen  a  protestánsokat, 
mint  akik  leghűbb  védői  voltak  a  haza  szabadságának. 
Ezek  viszont  nagyobb  csapatokba  verődve  s  az  erdélyi 
fejedelemtől  is  támogatva  védték  magukat,  ahogyan  tud¬ 
ták.  így  folyt  a  vérengzés,  nagyobb  kegyetlenséggel,  mint 
mikor  török-tatár  dúlta  az  országot.  S  ez  a  szörnyű  álla¬ 
pot  mintegy  10  évig,  1671-től  1681-ig  tartott.  Ezt  nevezik 
hazánk  történetében  „gy  ász-évtized  w-nek.  S  méltán,  mert 
ennél  nehezebb  tíz  esztendőt  sohasem  éltek  át  a  magyarok. 

Magyarország  védőangyala  gyászba  öltözött  és  siratta 
a  sírja  szélén  álló  nemzetet.  De  gyászba  öltözött  a  mi  anya- 
szentegyházunk  is,  mert  sorsa  mindég  össze  volt  kötve  a 
haza  üdvével  és  szabadságával.  Mig  oly  hősök  állottak  a 
magyar  nemzet  élén,  mint  Bocskai,  Bethlen  s  az  öreg  BRá- 
kóczi  György,  addig  a  protestáns  egyház  is  virágzott,  vagy 
legalább  sikerrel  tudta  védeni  életét  és  szabadságát.  De 
mihelyt  e  nagy  hősök  kidőltek  s  a  szerencsétlen  viszo¬ 
nyok  folytán  nem  volt,  ki  helyükbe  léphetett  volna,  rög¬ 
tön  gyűlni  kezdtek  a  sötét  fellegek  egyházunk  felett  s  az 
üldözés  szünetlenül  tartott.  Most  pedig,  mikor  a  haza  sza¬ 
badságának  utolsó  maradványa  is  semmivé  lett,  teljesen 
prédájává  lett  ellenségei  ádáz  dühének. 

S  ez  az  ádáz  harag  nem  ismert  határt.  Maga  az  ide¬ 
gen,  zsarnoki  kormány  a  protestánsokban  látta  a  tőle  any- 
nyira  gyűlölt  magyar  szabadság  leghűbb  védőit  s  épen 

már  ezért  is  teljes  erejéből  segítette  a  hazai  katholikus 
főpapságot  nemzetirtó  munkájában,  hogy  a  protestánsokat 
végkép  kiölhesse  a  Mária  országának  nevezett  Magyar- 
országból.  Az  országot  már  koldussá  tették.  Most  elérke¬ 
zettnek  látszott  az  idő,  hogy  régi  tervük  szerint  katholi- 
kussá  s  azután  németté  tegyék.  Egyes  főpapok  és  vak¬ 
buzgó  főurak  német  dragonyosok  és  horvát  katonák  kísé¬ 
retében  járják  be  az  országot;  a  protestánsok  templomait 
falukon  és  városokban  elszedik ;  a  papokat  vagyonukból 
kiforgatják  s  elűzik;  a  polgárokat  bottal  és  puskatussal 
téritgetik  a  szerintük  egyedül  üdvözitő  katholikus  hitre  s 
némely  ellenszegülőknek  erőszakkal  tömik  szájukba  a 
szent  ostyát. 

De  még  ez  sem  volt  elég !  Még  ez  is  lassú  munkának 
tetszett  előttük !  Mert  még  így  is  sok  százezren  maradtak, 
akik  hitükben  szilárdan  megállották. 

Ekkor  eszelték  ki  azt  a  pokoli  tervet,  hogy  minden 
protestáns  lelkészt  egyszerre  tesznek  el  láb  alól.  Az  ár¬ 
ván  maradt  gyülekezetekbe  azután  barátokat  küldenek, 
kik  a  német  katonák  segítségével  majd  szépen  elbánnak 
a  pásztor  nélkül  maradt  nyájjal.  E  terv  főintézői  valának 
Szelepcsényi  esztergomi  prímás  és  Kollonics  püspök;  hű 
segédeik  az  összes  katholikus  főpapok  s  a  német  zsoldba 
szegődött  katholikus  főurak. 

Próba  gyanánt  először  csak  33  lelkészt  idéztek  a  po¬ 
zsonyi  rendkivüli  törvényszék  elé,  1673.  szept.  25-ikére. 
Vádolják  őket  a  katholikus  vallás  becsmérlésével,  haza¬ 
árulással  és  felségsértéssel.  E  hazug  vádak  közül  ugyan 
bebizonyítani  egyet  sem  tudtak,  de  azért  halállal  és  kín¬ 
zással  fenyegették  őket,  ha  bűnösségüket  el  nem  ismerik. 
Tudtukra  adták,  hogy  a  büntetést  csak  úgy  kerülhetik  el,  ha 
vagy  száműzetésre  inennek,  vagy  katholikus  hitre  térnek. 
De  a  folytonos  rémitgetések  ellenére  is  csak  egy  hagyta  el 
vallását,  a  többi  pedig  száműzetésbe  ment,  vagy  a  lel- 
készi  hivatal  viseléséről  örökre  lemondott.  Tehát  a  me- 

rénylet  tervezői  főcéljukat  mégis  elérték,  mert  íme,  egy 
csomó  lelkészt  már  eltávolítottak  terveik  utjából. 

E  sikertől  bátorítva  most  már  az  egész  országra 
kivetették  hálójukat.  Az  összes  lutheránus  és  kálvinista 
lelkészeket  és  tanítókat  az  egész  országból,  még  azon  ré¬ 
szekből  is,  melyek  akkor  török  fenhatóság  alatt  állottak, 
1674.  márc.  5-dikére  Pozsonyba  idézik.  Az  idéző  levele¬ 
ket  Szelepcsényi  primás,  mint  törvénykezési  helytartó,  adta 
ki  s  irta  alá,  tudtukra  adván,  hogy  az  ellenük  emelt  sú¬ 
lyos  vádakat  a  királyi  ügyész  törvényes  utón  akarja  nyo¬ 
mozni  s  megbüntettetni.  Tehát  a  fentjelzett  napra  annyi¬ 
val  inkább  kötelességüknek  ismerjék  megjelenni,  mert  az 
Ítéletet,  mit  a  jog  és  méltányosság  diktál,  távollétükben  is 
kimondják  rájuk. 

Mikor  ez  az  idézés  az  ország  különböző  részeibe 
szétrepült,  elképzelhető,  mennyi  aggódást  s  mily  gyötrel¬ 
meket  gerjesztett  a  szegény,  megidézett  lelkészek  és  ta¬ 
nítók  szivében !  A  nem  rég  megidézett  33  lelkész  ügyé¬ 
nek  tárgyalása  már  ismeretes  volt.  Tudták,  hogy  őket  is, 
mint  amazokat,  hazaárulással,  felségsértéssel  s  egyéb 
ily  bűnökkel  vádolják  majd.  Lelkiismeretük  ugyan  nyu¬ 
godt  volt,  mert  minden  ilyesféle  bűnöktől  tisztáknak  érez¬ 
ték  magukat,  de  ez  még  csak  növelte  aggodalmukat.  Mert 
belátták,  hogy  akik  teljesen  bűntelen  emberek  ellen  ily 
vádakat  képesek  emelni,  azok  készen  vannak  a  legna¬ 
gyobb  igazságtalanság  elkövetésére  is.  Jól  tudták,  hogy 
az  ő  egyetlen  nagy  bűnük  a  vallásuk.  Jól  tudták,  hogy 
leendő  biráik  a  protestáns  egyház  sírásói,  kiknek  legfor¬ 
róbb  vágyuk,  hogy  velük  együtt  az  egész  magyarhoni 
protestáns  egyházat  elföldelhessék  s  a  sir  fölött  halotti 
tort  csaphassanak. 

Még  a  jobb  érzésű  katholikusok  is  csodálkoztak  e 
szokatlan  s  az  igazságnak  még  látszatát  is  kigúnyoló  el¬ 
járás  felett.  Hiszen  föltéve,  hogy  egyesek  csakugyan  azok¬ 
ban  a  nagy  bűnökben  leledzettek  volna,  még  akkor  is 


9 


nem  képtelenség,  nem  szörnyű  igazságtalanság-e  egyesek 
bűnéért  egy  sok  száz  emberből  álló  nagy  testületet  együt¬ 
tesen  vonni  felelőségre?  Még  előttük  is  túlságosnak  lát¬ 
szott  az  üldözésnek  ily  mértéke  és  formája,  noha  ebben 
az  időben  a  protestánsok  ellenében  minden  méltatlanságot 
lehetőnek  tartottak,  amit  az  igazság  mázával  csak  némi¬ 
leg  is  szépiteni  lehetett.  De  ez  már  minden  mértéket  fe¬ 
lülhaladt  s  —  úgy  látszik  —  saját  főpapjaik  iránt  táplált 
jobb  véleményük  folytán  kételkedtek  az  eljárás  célja  felől. 
Ilyeneknek  kérdezősködésére  azután  Széchenyi  György 
kalocsai  érsek  nyiltan  kimondta :  „  Olyan  kötelet  fontunk 
most  Magyarországban  az  evangélikusok  számára,  amit  ha 
nyakukba  keríthetünk,  soha  azoknak  vallása  többé  lábra 
nem  áll.  * 

Széchenyi  érseknek  s  másoknak  ilyesféle  nyilatko¬ 
zatai  köztudomásra  jutván,  mindenki  belátta,  hogy  a  kat- 
holikus  főpapság  a  kezébe  került  korlátlan  hatalmat  a 
legnagyobb  embertelenséggel  készül  kizsákmányolni  gyű¬ 
lölt  ellenfele,  a  protestáns  egyház  megbuktatására.  Nem 
csoda  hát,  ha  gyászba  öltözött  az  egész  magyar  protes¬ 
táns  egyház  és  fájdalmasabb  siralom  hangzott  országszerte, 
mint  egykor  a  fogságban  harcolt  zsidók  ajkairól  a  babi¬ 
loni  vizek  mellett. 

Az  idézettek  közül  igen  sokan,  mivel  jól  tudták, 
hogy  ama  papoktól  s  ezek  befolyása  alatt  álló  kath.  fő¬ 
urakból  alakitott  rendkívüli  törvényszék  előtt  ártatlansá¬ 
guk  meg  nem  védi  őket  a  bántalmaktól  s  mivel  nem  érez¬ 
tek  magukban  elég  erőt  a  nagy  megpróbáltatások  elvise¬ 
léséhez,  vagy  mivel  azt  hitték,  oktalanság  lenne,  ha  ön¬ 
ként  szolgáltatnák  magukat  azok  istentelen  kezeibe :  eklé¬ 
zsiáikat  odahagyva,  az  erdélyi  fejedelemség  területére, 
vagy  a  török  oltalma  alá  menekültek.  Árván  maradt  gyü¬ 
lekezeteikbe  azután  legtöbb  helyen  csakhamar  beültek  a 
barátok,  kik  a  kath.  istentiszteletet  és  vallást  a  népre  rá¬ 
erőszakolták. 

A  török  hódoltság  területén  lakó  lelkészek  szinte  ki¬ 
kerülték  a  megjelenést,  miután  egyes  hatalmas  basák  vé¬ 
delmét  kieszközölték.  De  még  itt  is  oly  nagy  volt  a  kat- 
holikus  főpapok  hatalma,  hogy  különösen  a  német  uralom 
alatt  álló  vidékek  közelében  nem  maradhattak  biztonság¬ 
ban  lelkészeink,  hanem  kénytelenek  voltak  az  erődített 
helyekre  menekülni.  így  tudjuk  az  akkori  dunamelléki 
reform,  superintendensről,  hogy  nagykőrösi  eklézsiájából 
családostul  Budára  menekült  Ali  bég  nevű  hatalmas  párt¬ 
fogójához.  Pedig  hát  Nagykőrös  már  török  uralom  alatt 
állott.  A  borsodmegyei  összes  lelkipásztorokat  Spankau 
német  generális,  kiben  kissé  emberségesebb  érzés  is  talál¬ 
kozott,  fölmentette  az  idézés  terhe  alól  s  nem  engedte, 
hogy  a  törvényszék  előtt  megjelenjenek.  A  szepességieket 
pedig  a  lengyel  helytartó  tiltotta  el  a  megjelenéstől. 

Azok  a  derék  férfiak  pedig,  kiket  inkább  aggasztott 
egyházuk  jövője,  mint  a  rájuk  várakozó  veszedelmek,, 
bizva  Istenben  és  teljes  ártatlanságukban,  ott  hagyták 
nejeiket  és  gyermekeiket,  ott  hagyták  sirva  búcsúzó  hi- 
veik  seregét  s  megjelentek  Pozsonyban  a  rendki vüli  tör¬ 
vényszék  előtt.  Ezek  számát  némelyek  40Ö-ra,  mások  har- 
madfélszáznál  valamivel  többre  becsülik.  Ez  utóbbi  számí¬ 
tás  közelíti  meg  a  valóságot.  Közülük  csak  57  volt  kál¬ 
vinista,  a  többi  lutheránus.  A  kálvinisták  aránylag  kevés 
száma  onnét  magyarázható,  mivel  a  kálvinista  egyházak 
nagy  része  a  török  hódoltság  területén  feküdt,  a  borso¬ 
diakat  Spankau  mentette  föl  a  megjelenéstől,  az  észak¬ 
keleti  megyék  lelkipásztorait  nagy  részben  már  előbb  el¬ 
űzték,  a  megmaradtak  pedig  elmenekültek.  Az  57  kálvi¬ 
nista  lelkész  nagyobb  része  a  dunántúli  Veszprém,  Ko¬ 
márom  és  Győr  megyékből,  a  többi  pedig  Bars,  Hont, 
Nógrád,  Gömör  és  Tolna  vármegyékből  jött.  Minthogy 
pedig  a  lutheránus  egyházak  főtömege  a  német  uralom 
alatt  álló  északi  megyékben  feküdt,  ezért  sújtotta  őket. 
sokkal  nagyobb  mértékben  a  szerencsétlenség. 

Bizonyára  a  legtöbb  ember  lelkében  felmerül  a  gon¬ 
dolat,  hogy  miért  jelentek  meg  a  törvénytelen  törvény¬ 
szék  előtt  ?  Annyival  inkább,  mert  jól  tudták,  hogy  ott 
igazságra  nem  számithatnak.  Sokan  talán  balgáknak  tart¬ 
ják  őket,  mint  akik  maguk  rohantak  a  vesztükbe,  mikor 
el  is  menekülhettek  volna. 

Igaz !  Ez  a  harmadfélszáz  lelkész  és  tanító  is  követ¬ 
hette  volna  a  többiek  példáját;  ők  is  elfuthattak  volna. 
Csakhogy  mi  következett  volna  ezután?  Ha  ezek  is  elfut¬ 
nak,  a  katholikus  főpapság  ország-  és  világszerte  hirdette 
volna,  hogy  íme  bűnösségük  tudatában  menekültek  a 
törvényes  vizsgálat  elől.  Elhitetik  a  királlyal  s  az  egész 
világgal,  hogy  a  protestáns  lelkészek  csakugyan  részesei 
voltak  a  király  elleni  Összeesküvésnek  s  csakugyan  a  tö¬ 
rökkel  cimboráltak.  S  ha  ezt  megtehetik,  elérték  volna 
azt,  amire  sohasem  voltak  képesek,  hogy  a  törvényesség 
látszata  mellett  intézhették  volna  istentelen  üldözéseiket 
szerencsétlen  egyházunk  ellen.  Dühönghettek  volna  ked¬ 
vük  szerint  szabadon.  S  ha  minden  jog  és  törvény  elle¬ 
nére  képesek  voltak  annyira  megritkítani  tömött  sorainkat, 
akkor  nagyon  valószinű,  hogy  a  jognak  csak  némi  lát¬ 
szata  mellett  végkép  megsemmisítik  egyházunkat  s  most 
nagyon  kevesen,  vagy  éppen  nem  lennénk  itt  protes¬ 
tánsok. 

Nem  balgák  tehát,  hanem  hősök  és  apostolok  voltak 
a  lelkipásztorok,  kik  hitükért  és  egyházukért  minden  ve¬ 
szedelemmel  szembeszállva  megjelentek  a  törvényszék 
előtt.  Megjelenésükkel  kimutatták  lelkiismeretük  tisztaságát. 
A  törvényszék  előtt  védelmükkel  bebizonyították,  hogy 
teljesen  ártatlanok  a  nekik  tulajdonított  vétkek  elköveté¬ 
sében.  Bebizonyították,  hogy  vádlóik  is  tudták  ártatlansá¬ 
gukat  s  így  nem  összeesküvésben  való  részességért,  hanem 
egyedül  csak  vallásuk  miatt  vették  őket  üldözőbe.  Hitük¬ 
ben  való  állhatatosságukkal  kimondhatatlan  szenvedéseket 
vontak  ugyan  a  saját  fejükre,  de  épen  ezáltal  az  egész 

keresztyén  világ  részvétét  és  közbenjárását  megnyerték 
maguk  s  a  magyar  protestáns  egyház  részére.  Híveik  pe¬ 
dig  épen  az  ő  példájukból  merítettek  erőt  és  lelkesedést 
a  további  ellenálláshoz  s  minden  szenvedések  elviselésé¬ 
hez.  Hogy  egyházunk  életben  maradt,  nagyrészt  e  hős 
lelkipásztoroknak  köszönhető. 

’ 


II. 


A  törvényszék  előtt.  A  törvényszék  el¬ 
járási  módja. 


Március  5-dikére  az  idézett  lelkipásztorok  és  tanítók 
egy  része  csakugyan  megjelent  Pozsonyban,  mely  akkor 
az  országot  fojtogató  zsarnoki  kormánynak  s  a  kath.  fő¬ 
papságnak  székhelye  volt.  A  városnak  nagy  részben  pro¬ 
testáns  polgársága  meleg  részvéttel  fogadta  őket,  bár  ezt 
feltűnően  mutogatni  nem  volt  tanácsos,  mert  az  üldöző 
hatalomnak  nagyon  is  a  kezeügyébe  estek.  Csak  nemrégi¬ 
ben  vették  el  tőlük  templomaikat,  iskolájukat,  papjaikat 
pedig  kiűzték  a  városból. 

A  rendkívüli  törvényszék  a  prímás  palotájában  ülé¬ 
sezett.  Elnökölt  maga  a  prímás.  Ettől  jobbra  s  balra  fog¬ 
lalt  helyet  a  24  tagból  álló  bíróság,  kik  között  10  kath. 
főpap  volt,  a  többi  pedig,  néhány  főbb  hivatalos  szemé¬ 
lyen  kívül,  kath.  mágnás.  Tehát  az  egész  bíróság  részint 
olyan  emberekből  állott,  akik  égő  gyűlöletüket  a  protes¬ 
tánsok  iránt  már  százszorosán  kimutatták,  részint  ezektől 
függő  hivatalos  személyekből.  Hogyan  lehetett  volna  tehát 
ezektől  várni  csak  árnyékát  is  az  igazságnak?  Olyan  ez 
az  egész  törvényszéki  komédia,  mint  a  mesében  elmondott 
eset,  mikor  az  éhes  farkas  Ítélt  az  ártatlan  bárány  felett. 
Elitéit  bűnös  volt  itt  előre  a  vádlott,  még  ha  soha  nem  is 
hallott  az  ellene  felhozott  bűnökről ! 

A  törvényes  eljárás  színlelése  csak  arra  szolgált,  hogy 
bolonddá  tehessék  a  világot  s  jogosnak  hazudhassál:  a  leg¬ 
nagyobb  jogtalanságot. 

Majláth  Miklósnak  hívták  azt  a  királyi  ügyészt,  aki 
jobb  meggyőződése  ellenére  vállalkozott  rá,  hogy  a  fehéret 
feketére  mázolja :  hogy  a  teljesen  ártatlan  protestáns  pa¬ 
pokra  rábizonyítja  az  összeesküvésben  való  részesség  vád¬ 
ját.  A  hatalmas  főpapoknak  e  sajnálatraméltó  eszköze  min¬ 
dent  elkövetett  ugyan,  hogy  pártfogóinak  kegyét  minél 
inkább  kiérdemelje,  de  —  dicséretére  legyen  mondva  — 
kevés  ügyességet  mutatott  a  felvállalt  ördögi  munkában. 
Bátran  halmozott  ugyan  a  megidézettekre  súlyosabbnál 
súlyosabb  vádakat,  de  azokat  bebizonyítani  vagy  meg  sem 
kísérletté,  vagy  annyira  ügyetlenül  cselekedte,  hogy  bárki 
is  egyszerre  belátta  vádjainak  igaztalanságát.  Mintha  csak 
a  lelkiismeret  zavarta  volna  meg  ennek  a  vén  prókátornak 
eszét,  hogy  ne  tudjon  összefüggőleg,  következetesen  hazudni.. 

Az  egész  nagytekintetü  törvényszék  is  oly  biztosra 
vette  a  kívánt  eredményt  s  annyira  bízott  az  erőszak  fegy¬ 
vereiben,  hogy  botrányosan  megfeledkezett  a  törvényes 
eljárás  külső  formáinak  szigorú  megtartásáról  is.  A  nagy 
számmal  megjelent  vádlottak  közül  csak  hatnak  a  nevét 
olvasták  fel  az  első  tárgyalás  alkalmával :  a  többiekét  csak 
később.  Sőt  számosán  még  név  szerint  is  ismeretlenek 
voltak  úgy  az  ügyész,  mint  a  törvényszék  előtt  s  ezek 
maguk  diktálták  be  neveiket  nagy  örömére  az  ügyésznek 
és  bíráknak,  akik  így  abban  a  különös  szerencsében  ré¬ 
szesültek,  hogy  halálos  bűnökkel  vádolhattak  s  halálra 
ítélhettek  olyan  embereket,  akiknek  nemhogy  a  gonosz 
tetteikről,  de  még  nevükről  sem  volt  előzetesen  tudomásuk. 

Tehát  felolvasták  hat  vádlott  nevét,  többnyire  tekin¬ 
télyes  lelkészekét  s  ekkor  az  öreg,  lármás  királyi  ügyész 
elmondotta  vádbeszédét.  így  ez  tulajdonképen  csak  erre 
a  hat  emberre  szólhatott  volna,  de  azért  a  többiekre  is 
vonatkozott.  Még  azokra  is,  kiknek  nevét  sem  tudta  az 
ügyész  úr.  Rájuk  fogott  azután  annyi  s  oly  nagy  bűnöket, 
hogy  bizonyára  minden  törvényszék  nélkül  már  régen 
karóba  húzták  volna  valamennyiüket,  ha  csak  egyet  i& 

igaznak  tudtak  volna  azok  közül.  Bátor  lélekkel  vádolja 
őket,  hogy  Isten  és  emberek  iránt  való  köteles  tiszteletről 
megfeledkezve,  a  törvényeket  megvetve,  Magyarország  ösz- 
szes  katholikus  rendéit,  sőt  magát  a  királyt  is  bálvány¬ 
imádóknak  és  pápista  kutyáknak  nevezték;  a  nép  előtt 
tartott  beszédeikben  a  boldogságos  szűz  Máriát,  a  meghalt 
szenteket,  azoknak  s  a  Krisztusnak  képeit  súlyosan  gyaláz- 
ták ;  a  szent  ostyát  ördög  testének  nevezték  s  lábbal  tipor¬ 
ták;  ő  felsége  pártütő  ellenfeleivel  egyetértettek,  azokat 
segélyezték,  jövetelükön  örvendettek ;  a  törökkel  cimbo¬ 
rának  s  azokat  a  haza  megtámadására  izgatták.  S  most 
legújabban  is  a  hontmegyei  prédikátorok  az  odavaló  szol- 
gabirót  és  esküdtjét,  kik  abban  a  megyében  az  idézéseket 
végezték,  a  nógrádi  béggel  elfogadták.  A  kegyetlen  bég 
pedig  500-at  veretett  rájuk  s  csak  súlyos  váltságdíj  elle¬ 
nében  bocsátotta  őket  szabadon. 

Mely  istentelen  gonosz  tetteikért  a  magyar  törvény- 
könyv  különböző  cikkelyei  alapján  a  következő  szelid  kis 


büntetéseket  kéri  rájuk  kimondatni:  az  ostya  megtiprásáért 
vágják  le  kezeiket  és  lábaikat;  a  szentek-  és  képeiknek 
megsértéséért  égessék  meg  őket  elevenen ;  többi  bűneikért 
pedig  felségsértésben  és  hazaárulásban  elmarasztaltatva 
fej-  és  jószágvesztésre  Ítéltessenek. 

A  felhívottak  közül  jelen  van  Séllyei  István  pápai 
pap  és  superintendens.  Megparancsolják,  hogy  feleljen  az 
ügyész  vádjaira.  A  tisztes  ősz  férfiú  szavai  tüstént  el¬ 
árulják  a  rendithetlen  bajnokot,  kit  semmi  vész  meg  nem 
ingathat.  Igazságának  érzetében  egyszerre  megvilágítja  a 
törvényszék  és  az  ügyész  eljárásának  igaztalan  voltát.  Azt 
feleli,  hogy  ő  ugyan  nem  akar  királyával  vitatkozni,  de 
minthogy  a  király  szolgái  olyanokkal  vádolják,  melyek  ha 
igazak  volnának,  megérdemelné  a  legnagyobb  büntetést, 
azért  mint  becsületes  embernek  kötelessége  megvédelmezni 
saját  jó  hírnevét.  A  felhozott  vádak  sem  egészükben,  sem 
részleteikben  az  ő  személyére  nem  vonatkoznak.  Ha  valaki 

tud  ellene  felhozni  valamit,  hiteles  tanukkal  bizonyítsa. 
Élete,  az  ő  legdrágább  kincse,  a  bírák  kezében  van  s  ha 
a  felhozott  vádak  valamelyikét  be  tudják  ellene  bizonyítani, 
nem  könyörgi  le  az  ügyésztől  a  kimért  büntetéseket. 

Azt  kérdik  ekkor  tőle :  Vájjon  törvényszéken  kívül, 
vagy  belül  mondja-e  ezeket?  Mire  azt  feleli,  hogy  nem 
tudja,  vájjon  törvényszéken  kívül,  vagy  belül  mondottak¬ 
nak  tekintik-e  szavait  a  bírák,  de  ő  máskép  nem  beszél¬ 
het,  míg  a  vádakat  hiteles  tanukkal  nem  igazolják.  Mikor 
pedig  a  prímás  hamis  jóakarattal  felhívja,  hogy  védőügy¬ 
védeket  kérjen  a  magas  törvényszéktől,  nyugodt  lélekkel 
feleli :  neki  nincs  szüksége  védőkre,  mert  az  igazság  ke¬ 
vés  szóval  megelégszik  s  nem  szorul  az  ügyvédek  hosz- 
szas  vitatkozásaira. 

A  magas  törvényszék  azonban,  hogy  a  törvényke¬ 
zési  komédiát  külsőleg  szabályosabbá  tegye,  föltétlenül 
szükségesnek  nyilvánítja,  hogy  védőket  válasszanak.  De 
azért  újra  elárulják  hamis  lelkűket,  mert  midőn  a  vádlot¬ 
tak  az  erőltetésnek  engedve,  egy  tekintélyes  pozsonyi 
ügyvédet  kérnek  védőül,  minden  bővebb  indokolás  nélkül 
visszautasítják.  E  visszautasítás  után  Csizmadia  Ádám  nevű 
pápai  kálvinista  nemest  kérik  védőül,  ki  a  pápai  lelkészt 
és  rektort  Pozsonyba  kisérte,  hogy  ha  miben  lehet,  segít¬ 
ségükre  legyen.  De  alig  hallotta  meg  ennek  a  nevét  Sze- 
lepcsényi  prímás,  rögtön  kiesett  magas  bírói  és  elnöki 
szerepéből.  Tüstént  elárulta  valódi  mivoltát:  az  igazság¬ 
talan  és  kegyetlen  embert,  ki  a  kezébe  jutott  nagy  hatal¬ 
mat  a  gyengék  és  védtelenek  nyomorgatására  használja  fel. 

Indulatosan,  sőt  fenyegetőleg  kérdi :  „Hát  Pozsonyban 
van  az  a  Csizmadia  Ádám  s  mit  akar  itt  ?  Talán  bizony  a 
prédikátorokat  akarja  védelmezni  ?  Hát  nem  tudja,  hogy  aki 
ilyen  embereknek  a  védelmét  magára  vállalja,  azt  magát  is 
ép  oly  bűnös  lázadónak  tartják,  mint  ezeket  a  vádlottakat? 
Még  most  sem  okult  a  testvére  példáján,  ki  vallása  miatt 
egész  éven  át  börtönben  ült  s  betegen  szabadult  ki?tt 

A  hatalmas  prímásnak  ilyen  bátorításai  után  Csiz¬ 
madia  Ádáin  csakugyan  nem  merte  elvállalni  a  védelmet. 
Ekkor  azután  a  kegyes  törvényszék,  hogy  az  igazságszol¬ 
gáltatás  magasztos  lefolyását  biztosítsa,  maga  rendelt  há¬ 
rom  védőt:  Sándor  Györgyöt,  Szedeki  Nagy  Ferencet  és 
Rézler  Györgyöt,  kikhez  járult  később  Heussler  Ferdinánd 
Menyhért  is.  Miközben  a  védőügyvédek  kirendeléséről 
tanácskoztak  a  birák,  tisztán  hallható  volt  egyiknek  indu¬ 
latos  szava:  „ Hiszen  legyen  védőtök  annyi,  amennyit  kíván¬ 
tok,  de  ha  száz  lesz,  sem  tudjátok  megakadályozni,  hogy  el  ne 
ítéltessetek.  “  De  még  ezek  a  törvényszéktől  kirendelt  s  meg¬ 
bízhatóknak  tartott  ügyvédek  is  a  világos  igazságtól  bátorítva 
s  a  Pozsonyban  maradt  Csizmadia  Ádámtól  titkon  utasítá¬ 
sokkal  ellátva,  oly  ügyesen  vitték  a  védelmet,  hogy  a  tör¬ 
vényszék  minduntalan  kiesett  az  igazságos  bíró  szerepéből. 


A  hamis  ürügy,  mely  alatt  a  protestáns  lelkészeket 
megidézték  s  mely  alatt  okvetlenül  elitélni  akarták,  az 
volt,  hogy  részt  vettek  a  haza  és  király  elleni  összeeskü¬ 
vésben,  a  lázadókkal  és  a  törökkel  cimboráltak.  É  hamis 
vád  erősítésére  azután  királyi  ügyész  és  birák  nem  Tes¬ 
teitek  képtelenebbnél  képtelenebb  bizonyítékokat  össze¬ 
horgászni.  Okvetlenül  szükségük  volt  erre  a  vádra,  hogy 
elítélhessék  és  láb  alól  eltehessék  őket.  Mert  annyi  szemé¬ 
rem  még  ezekben  az  igazhitű  bírákban  is  volt,  hogy  nem 
akarták  egyenesen  kimondani :  „Azért  emésztünk  el  ben¬ 
neteket,  mert  lutheránusok  és  kálvinisták  vagytok  s  híve¬ 
iteket,  ha  ti  nem  lesztek  az  útban,  könnyebben  beterelhet- 
jük  a  szent  akolba." 

Pedig  —  lám  —  mennyivel  hamarabb  végezhettek 
volna,  ha  egyenesen  kimondják  szivük  valódi  szándékát! 
Egyszerűen  alkalmazhatták  volna  híres  jelszavukat:  „Haj 
ki  kálvin,  haj  ki  lutheránus  ebből  a  Mária  országából!" 
Hiszen  megtehették  volna,  mert  erősek  voltak  s  ezeket  a 
szegény  protestáns  papokat  és  tanítókat  bizony  nem  véd- 
hette  más  a  jó  Istenen  kívül. 


Miért  nem  tették  hát?  Miért  folyamodtak  a  bíróság¬ 
gal  való  komédiázáshoz  ?  Bizony  nem  azért,  mintha  va¬ 
lami  nagyon  féltek  volna  az  igazságos  Istentől,  hanem 
csak  azért,  mert  azt  a  Széchényi  érsektől  emlegetett  kö¬ 
telet  az  egész  protestáns  egyház  nyakába  akarták  keríteni. 
Nekik  kevés  volt  csupán  ezt  a  harmadfélszáz  embert  tenni 
el  láb  alól.  Egyúttal  az  egész  protestáns  egyházat  úgy 
akarták  feltüntetni  a  király  és  külföld  előtt,  mint  összees¬ 
küvő  lázadót,  törökkel  cimborálót,  mely  tehát  nem  érde¬ 
mel  semmi  kíméletet,  joggal  irtható  ki  tűzzel  vassal  e  haza 
földjéről. 

Miután  tehát  a  törvényszék  a  vádlottak  részére  hiva¬ 
talos  védőket  rendelt,  ezek  a  kir.  ügyész  vádjainak  máso¬ 
latát  s  időhaladékot  kértek,  mely  alatt  védenceiktől  tájé¬ 
kozódást  nyerhetnek.  Négy  napi  haladékot  kaptak,  mely¬ 
nek  elteltével,  t.  i.  március  9-én,  Séllyei  István  védője  a  kir. 
ügyésznek  általánosságban  mondott  vádjai  ellen  fölösle¬ 
gesnek  tartván  a  részletes  védekezést,  egyszerűen  ki¬ 
emelte,  hogy  védence  teljesen  ártatlan  s  valamint  eddig 
hűséges  alattvalója  volt  ő  felségének,  úgy  ezután  is  az 
lesz.  Kéri  tehát  fölmentését.  Ez  ellen  persze  az  ügyész 
kézzel-lábbal  tiltakozott  s  Ígérte,  hogy  részletes  és  kétség¬ 
telen  bizonyítékokat  hoz  fel  a  vádlottak  ellen. 

Ugyanezen  ülés  alkalmával  110  megidézett  lelkész 
és  tanító  nevét  olvasták  fel,  kiknek  nagyobb  része  azon¬ 
ban  még  nem  volt  jelen.  Voltak  köztük  olyanok,  kiknek 
nevét  sem  tudták,  mert  híveik  szerető  aggodalomból  eltit¬ 
kolták  a  kiküldött  hivatalos  személyek  előtt.  Szép  és  meg¬ 
indító  jele  a  szeretetnek  s  a  vallásukhoz  való  ragaszko¬ 
dásnak  !  Ezeknél  tehát  csak  a  falu  nevét  olvasták  fel, 
hogy  hova  való  prédikátorok. 

A  védők  most  újabb  halasztást  kérnek,  hogy  az  újra 
megjelentektől  is  tájékozódást  szerezhessenek  ügyükre 
nézve. 

Miután  ez  a  haladék  is  letelt,  március  15-dikén  az 
Borsos  István :  A  gályarabok  története. 

ügyész  keményen  követelte,  hogy  most  már  érdemlegesen 
feleljenek  a  felhozott  vádakra;  máskülönben  kéri  a  tör¬ 
vényszéket,  hogy  végleges  ítéletet  hozzon.  Erre  Nagy  Ferenc 
védő  sorba  vévén  az  ügyész  összes  vádjait,  valamennyit 
határozottan  és  föltétlenül  tagadja  s  fölkéri  a  törvényszé¬ 
ket,  hogy  mentse  föl  a  vádlottakat,  ha  csak  az  ügyész 
vádjait  kétségtelen  bizonyítékokkal  nem  igazolja. 

Ekkor  azután  kénytelen  volt  előállani  az  ügyész  fur¬ 
csa  bizonyítékaival. 

Legfőbb  bizonyíték  gyanánt  szerepelt  Vithnyédi  Ist¬ 
vánnak  két  levele.  Ez  a  Vithnyédi  István  bizalmas 
embere  volt  Nádasdy  Ferenc  grófnak,  kit  a  Wesselényi- 
féle  összeesküvésben  való  részességért  a  német  kormány 
kivégeztetett.  Állítólagos  levelei  közül  az  egyik  Ketzer 
Ambrus  nevű  felső-magyarországi  tekintélyes  férfiúhoz,  a 
másik  pedig  Bethlen  Miklós  gróf  erdélyi  főúrhoz  volt 
intézve,  mint  olyanokhoz,  akik  szintén  részesei  az  össze¬ 
esküvésnek,  melyet  hazánk  szabadságának  helyreállításáért 
szőttek.  E  levelekben  utasításokat  ad  nékik,  részint  pedig 
felvilágosítást,  hogy  miként  áll  az  összeesküvés  ügye.  El¬ 
mondja  a  többek  közt,  hogy  a  kálvinisták  és  lutheránu¬ 
sok  superintendenseivel  és  espereseivel  már  megbeszélték 
a  dolgot  s  azok  nagy  titokban  készen  tartják  a  népet. 
Mindnyájan  készek  meghalni  vallásukért  s  a  haza  szabad¬ 
ságáért  ;  a  pápista  ebeket  pedig  majd  megtanítják.  A  török 
császár  s  a  francia  király  segítségére  lesznek  a  felkelőknek. 

Ezenkívül  még  több  levelet  is  előadott  a  királyi 
ügyész,  melyeket  állítólag  Kovásznai  Péter  erdélyi  superin- 
tendens  irt  volna  maga  és  összes  lelkésztársai  nevében 
a  francia  királyhoz,  ki  akkor  Lipót  császárral  háborúban 
állott,  továbbá  a  németországi  protestáns  fejedelmekhez  s 
a  külföldi  protestáns  egyházakhoz.  E  levelekből  az  ügyész 
szerint  világosan  kitűnik,  hogy  a  vádlott  lelkészek  egyházaik 
nevében  a  király  ellen  hamis  vádakkal  árulkodtak  a  kül¬ 
földi  fejedelmeknél  s  koronás  királyuk  ellen  azoktól  kér- 

tek  segítséget.  így  tehát  haza-  és  felségárulás  bűnébe 
estek. 

Mindezeken  kívül  egy  csomó  tanúvallomást  is  ter¬ 
jesztett  elő,  melyekkel  szintén  a  protestáns  lelkészek  felség- 
árulását  akarta  bizonyítani.  E  tanukat  a  különféle  katholi- 
kus  káptalanok  hallgatták  ki  s  esküvel  erősített  vallomásai¬ 
kat  jegyzőkönyvbe  véve  megküldték  a  kir.  ügyésznek. 
De  a  vallomásokban  nincs  más,  csak  mindenféle  mende¬ 
monda.  Hallották,  hogy  a  protestáns  lelkészek  titkos  gyűlé¬ 
seket  tartanak ;  hallották,  hogy  Vithnyédivel  levelezésben 
állottak;  hallották,  hogy  a  török  basákkal  cimboráinak. 
De  e  mende-mondák  bizonyításáról  szó  sincs. 

Nem  volt  tehát  nehéz  dolog  a  védőknek  mindezeket 
a  nevetséges  rágalmakat  halomra  dönteni.  Az  ügyész  ama 
vádjával  szemben,  mintha  az  egész  protestáns  egyház 
részese  lett  volna  a  király  elleni  összeesküvésnek,  kimu¬ 
tatták,  hogy  a  legutóbbi  összeesküvés  miatt  annál  kevésbbé 
lehet  vádolni  a  protestánsokat,  mivel  abban  csaknem  ki¬ 
zárólag  kathoiikus  főurak  voltak  részesek,  sőt  épen 
Lippay  György  esztergomi  érsektől  indult  az  ki.  Ama 
Vithnyédi-féle  levelek  tartalma,  bármi  legyen  is  azokban, 
nem  róható  fel  a  lelkészek  bűnéül,  mert  azok  e  levelekről 
tudomással  nem  bírtak,  sőt  közülük  a  legtöbb  Vithnyédit, 
ki  több  évvel  ezelőtt  meghalt,  nemhogy  ismerte  volna,  de 
soha  még  nevét  sem  hallotta.  Ha  az  ügyész  azt  állítja, 
hogy  protestáns  lelkészek  lázító  beszédeket  tartottak  a  nép 
előtt,  sorolja  fel  az  ilyeneket  névszerint  s  indítson  nyo¬ 
mozást  hallgatóik  között,  hogy  igaz-e  amaz  állítás.  Ha  a 
nógrádi  bég  500-at  veretett  a  honti  szolgabiró  talpára,  ki 
az  ottani  lelkészek  idézését  végezte,  arról  ezek  a  meg¬ 
jelentek  nem  tehetnek.  A  káptalanoktól  beterjesztett  tanú¬ 
vallomások  nem  vonatkoznak  egyre  sem  az  itt  megjelen¬ 
tek  közül,  hanem  más  személyekre,  kik  vagy  nincsenek 
itt,  vagy  már  meg  is  haltak.  Tehát  a  jelenlevőket  ama 
tanúvallomások  alapján  vádolni  sem  lehet. 

Elgondolható,  hogy  a  védő  eme  bátor  és  találó  szavai 
mily  zavarba  hozták  az  öreg,  lármás  kir.  ügyészt,  ki  — 
úgy  látszik  —  nem  is  számított  arra,  hogy  a  védelmet  ko¬ 
molyan  meg  merjék  kisérteni.  A  világos  igazság  ily  bátor 
kimondása  annyira  meglepte  tehát,  hogy  több  ízben  már 
lármás  természete  is  cserben  hagyta.  Semmit  sem  tudott 
felelni  a  védők  alapos  érveire.  Úgy  hogy  a  törvényszék 
asztalánál  ülő  szent  bírák,  Szelepcsényi  érsek  és  Kollonics 
püspök  jöttek  a  segítségére.  Cédulákra  irkáivá  küldözget¬ 
ték  ilyenkor  neki,  hogy  mit  feleljen  s  a  napnál  fényesebb 
igazságot  hogyan  csűrje-csavarja  el  jezsuita  fogásokkal. 

A  magas  törvényszéket  már  nem  hozta  zavarba  a 
védők  ügyes  és  bátor  védekezése,  sőt  támadása.  Mert  hisz 
a  lelkészek  ártatlanságát  úgy  is  jól  tudták,  lelkiismeretük 
pedig  nem  volt  oly  érzékeny,  hogy  az  igazságnak  bármily 
erős  szava  is  felébreszthette  volna.  Zavarba  ugyan  nem 
hozta,  de  annál  inkább  fölharagította  őket,  hogy  mikép 
mernek  ily  durva  igazságokkal  előállani  az  ő  méltóságos 
füleik  hallatára.  Bőven  ki  is  juttatták  érte  a  védőknek  a 
hivatalos  megrovást  és  ijesztgetést. 

Ezenkívül  kénytelenek  voltak  meghamisítani  a  tör¬ 
vényszéki  tárgyalás  jegyzőkönyvét.  Mert  azt  csak  nem 
engedhették  hivatalos  jegyzőkönyvbe  bevétetni,  hogy  az 
összeesküvés  főrészesei  valamennyien  katholikus  főurak, 
főindítója  pedig  épen  az  előbbi  prímás  volt  s  ennek  el¬ 
lenére  mégis  ezeket  az  ártatlan  lelkészeket  Ítélik  halálra, 
akik  semmiről  sem  tudtak.  Úgy  segítettek  tehát  magukon, 
hogy  a  védők  eme  megcáfolhatatlan  adatait  egyszerűen 
kitöröltették  a  jegyzőkönyvekből. 

Hiába  volt  a  védők  minden  tiltakozása.  Hiába  mon¬ 
dották,  hogy  ha  erőszakkal  el  akarják  veszteni  a  vádlot¬ 
takat,  miért  használják  a  jognak  és  törvényességnek  lát¬ 
szatát.  Ha  mit  sem  használnak  az  ártatlanságukat  bizonyító 
adatok,  hát  csak  Ítéljék  el  őket  egyszerűen !  Mikor  pedig 
ismételten  sürgették  úgy  a  megidézettek,  mint  védőik,  hogy 

az  ellenük  felhozott  vádakat  igazolják  is,  Kollonics,  a  ka¬ 
tonából  lett  püspök,  ki  azonban  durvaságra  és  kegyetlen¬ 
ségre  nézve  a  legutolsó  martalóc  katonával  vetekedett, 
büszkén  vetette  oda:  „Jól  van,  jól;  ti  azonban  mindnyájan 
már  az  első  rendkivüli  törvényszék  alkalmával  el  lettetek  Ítélve 
azoktól,  kik  —  noha  nálatok  sokkal  okosabbak  voltak,  — 
elismerték  és  megváltották,  hogy  ők  lázadók 

Szavaival  a  múlt  évben  megidézett  33  lelkészre  cél¬ 
zott,  kik  a  sok  ijesztgetéstől  megrettenve  aláirták  a  kötelez¬ 
vényeket,  hogy  papi  hivatalukról  lemondanak  s  az  országból 
távoznak.  íme,  ezek  engedékenységét  már  bizonyítékul 
használják  fel  a  most  megjelent  harmadfélszáz  ellen.  S  ha 
ezek  is  engednek,  annál  bátrabban  használják  fel  az  egész 
protestáns  egyház  megrettentésére  és  szétrombolására. 

Minthogy  pedig  még  mindig  több  lelkész  és  tanító 
megjelenését  várták  s  mivel  a  húsvéti  ünnepek  is  közbe¬ 
estek,  a  tárgyalás  folytatását  április  2-dikára  tűzték  ki. 

in. 


Mire  valók  a  súlyos  vádak  ?  ígéretek 
és  fenyegetődzések.  A  végtárgyalás . 

Hogy  az  esztergomi  prímás  és  többi,  hozzá  méltó 
társai  mily  kegyes  birák  voltak,  legjobban  bizonyítja  az, 
hogy  a  tárgyalások  egész  folyama  alatt  nem  szűntek  meg 
szinte  az  unalomig  ösztönözni  és  rábeszélni  a  vádlottakat, 
hogy  mentsék  meg  életüket,  kerüljék  ki  a  halálos  Ítéletet, 
ígéretek  és  fenyegetések  sűrűn  követték  egymást,  hogy 
megingassák  e  szegény  vértanuk  erős  lelkét.  Mert  hogy 
ama  kegyetlen  biráknak  is  igazságot  szolgáltassunk  s  ne 
tegyük  feketébbé  különben  is  fekete  lelkűket:  ismételten 
ki  kell  mondanunk,  hogy  nem  az  volt  főcéljuk,  hogy  bör¬ 
tönbe,  gályarabságra,  vagy  halálra  juttassák  áldozataikat. 
Nem,  ezt  ők  sem  akarták  eleinte.  Kevesebbel  is  beérték 
volna.  Teljesen  elég  lett  volna  nekik,  sőt  az  egész  világot 


elárasztották  volna  dicsekedéseikkel,  ha  rábírhatják  őket, 
hogy  térjenek  át  a  katholikus  hitre.  Megelégedtek  volna 
azzal  is,  ha  rávehetik  őket,  hogy  mondjanak  le  egész 
életükre  lelkészi  vagy  tanítói  hivatalukról  s  költözzenek 
külföldre.  Még  útiköltséggel  is  ellátták  volna  őket. 

Igen !  Mert  céljukat  így  is  elérik.  Azt  a  célt,  hogy 
ezek  az  erős  férfiak  ne  akadályozzák  őket  a  magyarhoni 
protestáns  egyház  megsemmisítésében.  A  megidézett,  de 
meg  nem  jelent  lelkészek  nagy  része  Erdélybe,  vagy  török 
oltalom  alá  menekült.  Ha  tehát  ezeket  a  Pozsonyban  meg¬ 
jelenteket  is  eltávolíthatják  útjukból,  biztosnak  látszott, 
hogy  a  pásztorok  nélkül  maradt  protestáns  népet  vissza 
lehet  téríteni  az  egyedül  üdvözítő  egyházba;  ha  pásztor¬ 
bottal  nem,  hát  magyarófavesszővel,  karddal  és  puska¬ 
tussal.  Hiszen  előttük  az  eszköz,  a  mód  nem  határozott 
semmit,  hanem  csak  az  eredmény.  Ha  a  vége  jó,  minden  jó. 

Azt  ugyan  már  a  múlt  évi  idézésnél  szomorúan  tapasz¬ 
talták,  hogy  a  protestáns  lelkészeket  hitüktől  eltántorítani 
nem  könnyű  dolog.  Most  pedig  mihelyt  az  első  tárgyakis 
alkalmával  hallották  Séllyei  István  pápai  pap  és  superin- 
tendens  bátor  szavait  s  tapasztalták  az  ő  és  társai  rendít- 
heflen  bátorságát:  mindjárt  belátták,  hogy  térítésre  még 
kevésbbé  gondolhatnak.  Annál  nagyobb  tűzzel  szorongatták 
hát  őket  a  kötelezvények  aláírására,  hogy  mondjanak  le 
papi  hivatalukról,  vagy  menjenek  külföldre  száműzetésbe. 

A  szörnyű  vádakat,  fenyegetéseket  és  Ígéreteket  tehát 
most  még  csak  azért  hangoztatták,  hogy  megrettentsék  s 
a  kötelezvények  aláírására  bírják  a  megjelenteket.  Belát¬ 
ták,  —  s  valóban  úgy  is  volt,  —  hogy  ettől  függ  a 
magyar  protestáns  egyház  sorsa.  Ha  aláírják  a  kötelez¬ 
vényeket,  egyházuk  halálos  ítéletét  Írják  alá.  De  a  protes¬ 
táns  lelkészek  is  jól  tudták  ezt  s  megérlelődött  lelkűkben 
a  szent  elhatározás,  hogy  elviselik  ellenségeik  dühét,  el¬ 
viselik  inkább  a  halált  is,  de  ,  nem  engedik  a  hurkot  sze¬ 
gény,  üldözött  egyházuk  nyakába  keríteni.  Nem  csoda  hát. 

hogy  oly  hősi  lélekkel  állottak  ellen.  De  azon  sem  csodál¬ 
kozhatunk,  hogy  főpapi  biráik  oly  tűzzel,  majd  fenyege¬ 
tésekkel,  majd  pedig  színlelt  jóindulattal  igyekeztek  őket 
aláírásra  kényszeríteni.  Az  ártatlanok  halálát  még  ezek 
sem  kívánták,  mert  nem  lett  volna  oly  hasznos  céljaikra 
nézve,  mintha  az  ártatlanok  maguk  vallják  magukat  nagy 
bűnösöknek.  A  kötelezvények  aláírásán  fordult  meg  tehát 
minden.  Erre  ösztökélték  őket  nemcsak  a  törvényszéken 
kívül,  hanem  még  a  törvényszék  termében  is. 

Mindjárt  az  első  tárgyalás  után,  március  6-dikán,  a 
bírák  egyike,  Forgách  Ádám  gróf,  összegyűjti  őket  egy 
terembe  s  szívélyes,  részvétet  mutató  szavakkal  próbálja 
lelkűket  megingatni.  Borzasztó  bűn,  —  úgymond,  —  a  szol¬ 
gának  ura  ellen  támadni.  Ezt  bizonyítja  azoknak  a  magya¬ 
roknak  gyászos  példája  is,  akik  ilyen  bűnükért  csak  nem¬ 
régiben  hóhér  bárdja  alatt  vérzettek  el.  Saját  véleményem 
ugyan  az,  hogy  közületek  ugyan  egyik  sem  részes  ebben 
a  bűnben,  haj,  de  oly  igen  terhes  gyanú  nehezedik  rátok, 
hogy  még  ő  felsége  sem  engedheti  meg,  hogy  hivatalotokat 
folytathassátok.  Azért,  hogy  a  fenyegető  veszedelmet  kike¬ 
rülhessétek,  nincs  más  mód,  mint  aláírni  a  kötelezvényeket 

Szavaira  egy  tisztes  öreg,  Miskolczi  Mihály  füleki 
lelkész  válaszolt.  Megköszönte  szíves  részvétét,  hogy  előre 
látván  a  történendőket,  óvni  igyekszik  őket  a  veszedelem¬ 
től.  De  ő  ártatlanságának  érzetében  sehogy  sem  egyezhe¬ 
tik  bele,  hogy  akár  hivataláról  lemondjon,  akár  számkive¬ 
tésbe  menjen.  Nyilatkozatához  csatlakoztak  a  többi  jelen¬ 
voltak  is.  Mire  Forgách  gróf  szánakozva  mondá :  „Meg¬ 
lássátok,  nincs  annyi  hajatok  szála ,  mind  ahányszor  megbán¬ 
játok  tanácsom  visszautasítását  !“ 

Az  egész  beszélgetés  alatt  Sennyei  István  veszprémi 
püspök  a  mellékszobában  hallgatódzott,  talán  hogy  ellen¬ 
őrizze  Forgách  működését.  Úgy  látszik,  hogy  a  főpapok 
még  világi  birótársaikban  sem  bíztak  eléggé,  hogy  egészen 
készséges  eszközeik  lesznek. 


24 


Az  ellenállás  még  nagyobb  hévre  sarkalja  a  bírákat. 
Már  nemcsak  magánúton,  hanem  a  második,  különösen 
pedig  a  harmadik  tárgyalás  alkalmával  benn  a  törvény¬ 
szék  termében  sarkalják  őket. 

Hogy  a  halálos  Ítéletet  kikerülhessétek,  nincs  más 
mód,  minthogy  Írjátok  alá  a  kötelezvényeket!  Hogy  e 
gyalázatos  börtönbüntetéstől,  a  haláltól  s  a  gályarabságtól 
megmeneküljetek :  Írjátok  alá !  Ha  a  védő  bizonyítja  ártat¬ 
lanságukat,  vakmerőségéért  megrovást  kap  s  bizonyítékait 
kitörlik  a  tárgyalás  jegyzőkönyvéből.  Ha  a  vádlottak  szót 
emelnek  saját  védelmükre,  azzal  hallgattatják  el  őket : 
„ a  szolga  ne  perlekedjek  az  ö  urával  !“  Mindennek  pedig  az 
a  vége :  Írjátok  alá ! 

Maga  a  prímás  minduntalan  hangoztatja  feléjük : 
„ Irgalmasságot  akarok  veletek  gyakorolni,  nem  elitélni.  Ma 
még  atyátok  vagyok ,  de  holnap  már  —  birátok  leszek.  “  Tehát 
írjátok  alá! 

Szép  szó,  vagy  fenyegetés  azonban  mindhiába  !  Mint 
Dániel  az  oroszlánok  vermében,  ezek  is  rendületlenül  ál¬ 
lanak  a  halálos  veszedelmek  között.  Minden  ösztökélésre 
szerényen  bár,  de  szilárd  bátorsággal  felelik :  nem  és  nem, 
mert  ártatlanok  vagyunk. 

Ekkor  azután  a  katonából  lett  püspök,  a  vörös  Kol- 
lonics  veszi  őket  kezelés  alá.  Ez  már  nem  emlegeti  az 
atyai  kegyelmet.  Durva  szidalmak  özönével  s  a  legször¬ 
nyűbb  fenyegetésekkel  igyekszik  őket  megpuhítani.  Hogy 
szavainak  nyomatékot  is  adjon,  a  pápai  és  veszprémi  kál¬ 
vinista  papokat  börtönbe  vetteti,  mert  ezeket  tartja  a  veze¬ 
tőknek,  kik  a  többit  kitartásra  búzditják.  Később  azonban 
ismét  szabadon  bocsátja  mindkettőt.  De  a  vörös  Kollonics 
minden  szidalmaira  is  csak  az  a  felelet: 

Nem,  és  nem,  mert  ártatlanok  vagyunk. 

Vájjon  mi  bátoríthatta  őket  a  csodálatos  ellenállásra? 
Hisz  tudhatták,  hogy  segítségre  sehonnét  sem  számíthatnak. 
Tudhatták,  hogy  a  legszörnyűbb  boszuállást  vonják  nyo- 


morult  fejükre,  ha  kegyetlen  üldözőik  követelését  nem  tel¬ 
jesítik.  Mi  lelkesítette  hát  őket  ennyire?  Mi  adott  nekik 
ekkora  erőt,  hogy  a  halál  félelmét  levetkőzve,  nyugodtan 
nézzenek  szembe  minden  veszéllyel? 

Atyámfiái !  Hát  mi  lelkesítette  István  vértanút,  mikor 
nyugodtan  halt  meg  a  Krisztusért?  Mi  adott  erőt  azoknak 
a  régi  keresztyéneknek,  kiket  százával  vetettek  a  kiéhez¬ 
tetett  fenevadak  elé  és  akik  szent  énekeket  zengedezve, 
derült  arccal  várták  a  halált?  A  vértanuk  lelke  élt  már 
ezekben  az  egyszerű  protestáns  lelkészekben  és  tanítókban. 
A  mindenható  Isten  kettős  mértékben  árasztá  reájuk  szent 
lelkét,  hogy  tudjanak  küzdeni,  szenvedni  s  ha  kell,  meg¬ 
halni  a  legszentebb  ügyért,  egyházukért  s  a  Krisztus  igaz 
tudományáért.  Megnyilatkozott  szemeikkel  nem  látták  többé 
a  földi  lét  gyötrelmeit,  hanem  csak  Isten  akaratát,  mely 
őket  szemelte  ki,  hogy  szorongatott  egyházának  ügyét 
Magyarországon  megmentsék.  Az  Isten  lelke  élt  bennük, 
az  Isten  kiválasztott  eszközei  voltak  ők! 

Nem  remélt  ellenállásuk  zavarba  hozta  üldözőiket. 
Kezdték  sejteni,  hogy  hiábavaló  minden  erőszakoskodásuk, 
nem  tudják  őket  a  kötelezvények  aláírására  kényszeríteni. 
13  mit  csináljanak  akkor?  Megkezdett  munkájukat  félbe 
szakítani  nem  engedte  dühös  vakbuzgóságuk.  Elemészteni, 
börtönbe  és  halálra  juttatni  őket?  —  erre  bár  megvolt 
bennük  a  hajlandóság,  de  mégis  jobb  szerették  volna  el¬ 
kerülni.  Mert  a  mellett,  hogy  kevesebb  hasznot  hozott  fő¬ 
céljukra,  tudták,  hogy  harmadfélszáz  ártatlan  ember  elité¬ 
lése  mégis  nagy  feltűnést  kelthet  még  e  szegény  haza 
határain  túl  is. 

Kezdték  észrevenni  az  üldözők,  hogy  maguk  is  kel¬ 
lemetlen  helyzetbe  jutottak.  Ez  persze  dühüket  csak  fo¬ 
kozta.  Hogy  kellemetlen  helyzetükön  segítsenek,  azért  ha¬ 
lasztották  el  a  harmadik  tárgyalás  alkalmával*  március 
16-dikán,  oly  hosszú  ideig,  április  2-ig  a  tárgyalások  foly¬ 
tatását.  Azt  is  remélték,  hogy  talán  e  hosszú  idő  alatt 

mégis  csak  sikerül  megtörni  makacsságukat  mert  kevés 
pénzecskéjükből  kifogynak  s  az  örökös  halogatás  és  bi¬ 
zonytalanság  elernyeszti  lelkűket.  Ha  pedig  ez  nem  sikerül, 
hát  ez  alatt  újabb  bizonyítékokat  kell  szerezni,  hogy  vád¬ 
jaikat  legalább  valószinűekké  tudják  tenni  s  legyen  va¬ 
lami  alap  az  Ítélet  hozatalára,  mellyel  a  világot  bolondit- 
hassák.  S  e  hosszú  szünetet,  a  húsvéti  szent  ünnepeket, 
tényleg  arra  használták  fel,  hogy  minél  több  uj  adatot,  — 
kereken  kimondva,  —  hamis  tanúbizonyságot  gyüjthesse- 
nek  össze.  Az  egri,  csornai  és  veszprémi  káptalanok  s  a 
veszprémmegyei  hatóság  végezték  ezt  a  szép  munkát, 
eszközölték  az  újabb  tanúkihallgatásokat.  S  aki  csak  hal¬ 
lott  valami  terhelőt  a  protestánsok  ellen,  annak  vallomá¬ 
sát  jegyzőkönyvbe  vették. 

Ezekkel  a  jegyzőkönyvekkel  felszerelve  jelent  meg 
Majláth  kir.  ügyész  az  április  2-diki  tárgyaláson.  Beszé¬ 
déből  tüstént  észrevehető,  mire  határozták  el  magukat  a 
főpapok.  Mert  ő  csak  ezek  szócsöve  volt.  Habár,  —  mint 
mondá,  —  vádjait  előbbi  beszédeivel  és  bizonyítékaival 
kétségtelenül  igazolta,  mégis,  hogy  az  egész  világ  előtt 

annál  inkább  feltáruljon  vádlottaknak  a  haza  és  O  Felsége, 
a  király  ellen  elkövetett  gyalázatos  hűtlensége  és  árulása, 
újabb  bizonyítékokat  terjeszt  a  törvényszék  elé. 

Ebből  látható  volt,  hogy  a  főpapok  annyi  eredmény¬ 
telen  kísérlet  után,  hogy  a  kötelezvényeket  aláírassák, 
most  már  elhatározták,  hogy  haza-  és  felségárulásért 
mondják  ki  az  Ítéletet  a  vádlottakra.  Ezért  kellett  volna 
legalább  némileg  valószínűvé  tenni  e  vádakat  az  újabb 
tanúvallomásokkal.  Felolvasták  tehát  azokat  s  most  is 
olvashatjuk  a  törvényszéki  tárgyalás  hivatalos  jegyző¬ 
könyvében. 

A  legtöbb  közülük  pápai  és  veszprémi  katonák  vagy 
polgárok  vallomása.  S  hogy  milyenek  voltak?  —  elég 
néhányat  megemlíteni.  „A  tanuk  közül  sokan  hallották , 
hogy  a  prédikátorok  Vithnyédivel  levelezésben  állottak. 

leveleztek  a  török  basákkal  s  az  erdélyi  protestánsokkal.* 
De  hogy  mi  volt  a  levelekben,  egyik  sem  tudta  megmon¬ 
dani.  „Örömmel  várták  a  lázadó  kurucok  jövetelét.*  No, 
ez  meglehet,  de  épen  nem  csodálkozhatunk  rajta.  „A  túl 
a  Dunán  lakó  lelkészek  titkos  gyűlést  tartottak,  melyen 
arról  is  tanácskoztak,  hogy  miként  lehetne  Bécset  elfog¬ 
lalni.*  Nevetni  lehetne  rajta,  ha  az  egész  dolog  olyan 
szomorú  nem  volna.  „A  pápai  diákok  sípokkal  és  zászlók¬ 
kal  mentek  a  mezőre*,  a  királyi  ügyész  szerint  azért,  hogy 
tűntessenek  a  lázadó  kurucok  mellett,  tényleg  pedig,  hogy 
iíjak  szokása  szerint  katonásdit  játszanak. 

A  törökkel  is  cimboráltak,  mert  amint  egy  pápai  ka¬ 
tona  vallja,  csak  nemrégiben  is  12  kálvinista  pap  a  ka¬ 
nizsai  basához  futott  s  nagy  összeg  pénzzel  vásárolt  tőle 
védelmet.  Azt  pedig  több  tanú  is  erősíti,  hogy  szószékről 
biztatták  hiveiket,  hogy  a  törökkel  tartsanak.  Legjobban 
felhasználták  e  vád  erősítésére  ismét  a  nógrádi  béget,  ki 
ama  bizonyos  szolgabiró  talpára  500-at  veretett.  Ezt  a  de^ 
rék  béget  a  diósjenői  pap  annyira  megnyerte,  hogy  to¬ 
vábbra  is  védelmébe  vette  a  környéken  lakó  prédikátoro¬ 
kat  s  nem  engedte  őket  Pozsonyba  menni.  Sőt  még  to¬ 
vább  ment.  Vépy  Benedek  esztergomi  kanonok  és  szent- 
benedeki  jószágkormányzónak  a  prímáshoz  intézett  levele 
szerint  őhozzá  ez  a  bég  két  követet  küldött,  akik  először 
is  azt  tudakozták  tőle,  hogy  miért  idézték  Pozsonyba  a 
kálvinista  és  lutheránus  papokat.  „Mert  királyuk  ellen 
vétkeztek*,  —  felelte  a  kanonok.  Mire  aztán  kirukkoltak 
a  követek  a  bég  üzenetével :  „  Esküszik  a  bég  Mohamed 
prófétára,  hogy  ő,  ha  valamelyik  prédikátornak  baja  tör¬ 
ténik,  minden  egyes  prédikátorért  négy  katholikus  papot 
nyúzat  meg  elevenen.* 

Ezekhez  hasonlított  a  többi  vallomás  és  vád  is.  Ami 
ha  minden  igaz  lett  volna,  a  megjelent  lelkészeket  és  ta¬ 
nítókat  még  akkor  sem  terheli,  mert  személyesen  és  név 
szerint  egyik  ellen  sem  igazolták,  hogy  akár  Vithnyédivel 


28 


levelezett,  akár  a  törökkel,  vagy  a  kurucokkal  cimboráit 
volna.  Sőt  még  olyant  sem  tudtak  csak  egyet  is  megne¬ 
vezni,  aki  Bécset  el  akarta  volna  foglalni. 

Az  újabb  vádakat  tartalmazó  levelek  és  vallomások 
felolvasása  után  a  védő  azokról  másolatot  s  átnézésükre 
időt  kért.  Időhaladékot  azonban  csak  a  következő  napig 
kapott.  Számára  azonban  ily  rövid  idő  is  elég  volt,  hogy 
a  világos  igazság  védelmében  az  összes  hamis  vádakat 
tönkre  silányitsa.  Sorba  veszi  valamennyi  súlyosabb  vá¬ 
dat  s  mindegyikre  kimutatja,  hogy  vagy  légből  kapott  és 
értéktelen,  vagy  pedig  ha  volna  is  benne  valami  kis  va¬ 
lószínűség,  az  itt  megjelentekre  nem  vonatkozik.  Ismétel¬ 
ten  sürgeti  az  ügyészt,  hogy  az  itt  jelenlévő  egyes  vád¬ 
lottak  ellen  személyenként  bizonyítson  valamit.  Mert  ed¬ 
digi,  általánosságban  tartott  vádaskodásaikból  csak  olyan¬ 
féle  következtetés  vonható:  „Péter  vétkezett,  tehát  lakot  jón 
érte  Pál  “ 

Heuszler  Ferdinánd  Menyhért  vitte  most  a  védelmet 
és  pedig  oly  ügyesen,  hogy  egy  pár  cáfolatát  érdemes  elmon¬ 
dani.  így  az  ügyésznek  amaz  általános  vádjára,  hogy  a  prédi¬ 
kátorok  Vithnyédivel  leveleztek,  azt  mondja,  hogy  az 
ügyész  vádjának  csak  akkor  volna  értéke,  ha  kimutatná, 
hogy  lázadásról,  összeesküvésről  folyt  a  levelezés  s  még 
akkor  is  igazolni  kellene,  hogy  hol,  kik,  mimódon  és  mi¬ 
kor  leveleztek.  Ama  nevetséges  vádra,  hogy  a  törökkel 
való  cimborálásban  bűnösök,  mert  a  kanizsai  basához, 
nógrádi  béghez . . .  stb.  futottak  oltalomért,  azt  feleli,  hogy 
vádlottak  puszta  ittlétükkel  megcáfolják  mindama  váda¬ 
kat,  mert  ha  itt  vannak,  hát  akkor  a  törökhöz  nem  fut¬ 
hattak. 

A  sarokba  szorított  ügyész,  akit  a  védő  összes  érvei¬ 
ből  kiforgatott,  már  csak  ilyenféle  hamis  okoskodással  tu¬ 
dott  felelni:  „Magyarország  összes  prédikátorai  lázadók; 
tehát  az  itt  jelenlévő  pápai,  veszprémi,  füleki .  .  .  stb. 
prédikátor  is  lázadó  s  mint  ilyen  büntetendő.44  Gyönyörű 

kis  következtetés,  csak  az  a  hibája,  hogy  az  eleje  nincs 
bebizonyítva,  sőt  egyáltalán  be  sem  bizonyítható  s  így  a 
vége  okvetlen  hamis. 

De  azért  a  bíráknak  nagyon  tetszett  ez  és  annyira 
felvilágosította  elméjüket  az  ügy  állásáról,  hogy  most  már 
képeseknek  érezték  magukat  Ítéletet  hozni.  Ennek  kihir¬ 
detését  a  következő  napra,  április  4-dikére  tűzték  ki. 

IV. 

Az  ítélet  kihirdetése.  Még  mindig  a  köte¬ 
lezvények  aláírására  sürgetik  őket.  Vége  a 
kíméletnek. 

Egy  hónap  óta  tartott  már  a  tárgyalás  és  e  hosszú  < 
idő  alatt  minden  eszközt  felhasználtak  a  vádlottak  meg- 
rettentésére,  de  a  várva-várt  eredmény  mégsem  követ¬ 
kezett  be.  Harmadfélszáz  lelkész  és  tanító  közt  nem  akadt 
egyetlen,  ki  aláírta  volna  valamelyik  kötelezvényt.  Szilárdan 
állottak  ártatlanságuk  érzetében;  velük  szemben  minden 
mesterkedés  hajótörést  szenvedett.  A  magas  törvényszék 
nem  gondolta,  hogy  ennyire  jusson  a  dolog  s  így  most 
kénytelen  volt  tovább  menni  a  megkezdett  rossz  utón. 
Éppen  mint  más  közönséges  bűnös,  kit  egyik  vétek  a  másik 
bűn  torkába  hajt. 

Most  már  akarva,  nem  akarva,  ki  kellett  mondaniok 
az  ítéletet.  S  eddigi  tetteikből  bármily  gonosz  és  lelki- 
ismeretlen  embereknek  ismertük  meg  őket,  azért  ne  gon¬ 
dolja  senki,  mintha  ezt  örömest  tették  volna.  Még  a  leg- 
elvakultabb  emberben  is  van  valami  emberiesebb  érzés 
s  lelkiismerete  fel-feltámad,  hogy  tiltakozzék  az  égbekiáltó 
gazságok  ellenében.  így  volt  ez  a  magas  törvényszék 
tagjainál  is.  Talán  még  a  vörös  Kollonics  is  visszaborzadt 
néha,  hogy  annyi  ártatlan  emberre  kimondja  a  halálos 
ítéletet.  Szerettek  volna  gonoszságuk  megpecsételése  nélkül 
érni  célt,  hogy  lelkiismeretük  számára  maradjon  egy  kis 

egérút.  Talán  azt  hitték  a  jámborok,  hogy  majd  a  jó  Isten 
előtt  is  megvédhetik  magukat  ilyenféle  jezsuita  fogással: 
nem  mi  Ítéltük  el  őket,  hanem  a  kötelezvények  aláírásával 
maguk  vallották  magukat  bűnösöknek.  De  már  nem  volt 
remény,  hogy7  az  eddig  használt  eszközökkel  erre  bírhatják 
őket.  Mivel  pedig  céljukat  bármi  áron  el  akarták  érni, 
tehát  kénytelenek  voltak  rájuk  kimondani  az  Ítéletet,  mely 
céljukhoz  képest  nem  lehetett  más,  mint  halálos. 

Ennek  meghallgatására  április  4-ikén  az  összes  vád¬ 
lottakat  ismét  a  prímás  palotájának  nagytermébe  idézik. 
De  még  most  is  egy  utolsó  kísérletet  tettek  megtániorí- 
tásukra,  hogy  —  ha  lehetséges  —  elkerüljék  az  ítélet  ki¬ 
hirdetését.  Mert  érezték,  hogy  az  ítélet  nem  a  vádlottakat, 
hanem  őket,  a  magas  bírákat  bélyegzi  meg  mindörökre. 

Azért,  mikor  mindnyájan  összegyülekeztek,  Szelep- 

r 

csényi  prímás  ünnepélyes  hangon  emelt  szót:  „En  Isten 
és  világ  előtt  mosom  magam,  hogy  nem  vagyok  oka  a  ti 
romlástoknak,  hanem  ti  magatok  okoztok  magatoknak  minden 
bajt,  mert  annyiszor  felajánlott  atyai  kegyelmemet  nem  akartátok 
elfogadni.  “  S  hogy  keresztyéni  indulatát  s  atyai  kegyelmét 
annál  jobban  kimutassa,  még  most  is  útat  enged  a  mene¬ 
külni  óhajtók  számára.  Kollonics  püspök  felkel  a  törvény¬ 
szék  asztalától  s  közibük  jön,  hogy  ajánlja  nekik  a  sokat 
emlegetett  kötelezvények  aláírását.  Felolvasta  előttük  mind 
a  kétfélét,  úgy  a  száműzetésre,  mint  a  hivatalról  való  le¬ 
mondásra  kötelezőt.  S  hogy  annál  inkább  lépre  csalhassák 
őket,  a  kötelezvények  azon  kifejezéseit,  melyek  bűnös¬ 
ségük  elismerésére  vonatkoztak  s  így  leginkább  sérthette 
ezeknek  az  ártatlan  embereknek  lelkét,  megváltoztatták  és 
sokkal  szelidebbé  tették.  A  kötelezvények  felolvasása  után 
élőszóval  megígéri  azt  is,  hogy  bárki,  ha  valamelyiknek 
aláír,  útiköltségeire  50  frt  segélyt  kap  az  állampénztárból. 

Annyi  rémítgetés  után  s  a  kötelezvények  formájának 
ilyen  szelidítése  mellett  biztosan  remélték  Kollonics  és 
társai,  hogy  e  szegény,  zaklatott  embereknek  nagy  része. 

ha  eddig  kitartott  is,  de  most  majd  mégis  aláir,  hogy  ki¬ 
kerülhesse  az  Ítéletet.  Mert  hiszen  arról  már  teljesen  meg¬ 
győződhettek,  hogy  magas  biráiktól  semmi  jót  sem  vár¬ 
hatnak,  lévén  azok  előtt  a  legutolsó  dolog  az  igazság. 
Magáról  Ítélve  azt  várta,  hogy  majd  csak  úgy  tódulnak 
hozzá  aláírni  a  kötelezvényeket  s  felvenni  az  útiköltségül 
az  50  forintokat.  Utasításokat  adott  tehát,  hogy  mit 
csináljanak.  „Azok,  akik  hivatalukról  mondanak  le,  hogy  itt¬ 
hon  maradhassanak,  vonuljanak  a  terem  jobbfelére ;  kik  inkább 
száműzetésbe  akarnak  menni,  vonuljanak  balra;  akik  pedig 
egyik  kötelezvénynek  sem  akarnak  aláírni,  azok  vonuljanak  a 
palota  hátsó  részébe.  “  Mihelyt  a  vádlott  férfiak  ez  utolsó 
szavakat  hallották,  abban  a  szempillantásban,  minden  inga¬ 
dozás  és  késlekedés  nélkül  az  egész  tömeg  kivétel  nél¬ 
kül  gyorsan  a  palota  legvégső  részére  sietett.  Kollonics 
egymaga  maradt  a  terem  közepén  s  szégyenkezve,  mint 
akit  arcul  vertek,  tért  vissza  birótársai  közé,  kik  szinte 
alig  tudtak  magukhoz  térni  a  meglepetés  miatt.  Most  újra 
tapasztalták,  hogy  milyen  az  ártatlan  ember,  kinek  erős 
kővára  az  Istenben  vetett  hit.  Széchenyi  György  érsek 
dühbe  borulva  kezd  beszélni  hozzájuk,  de  hangját  elfogja 
a  haragos  indulat  s  szavai  dadogásba  vesznek  el. 

Minthogy  máskép  nem  boldogulhattak,  kimondták 
hát  rájuk  a  halálos  Ítéletet.  Az  összes  lelkészek  fej-  és 
jószágvesztésre  Ítéltetnek  az  ügyésztől  felhozott  vádak  alap¬ 
ján,  mint  összeesküvők  és  hazaárulók.  Ugyanezen  Ítéletet 
mondták  ki  negyednappal  azután  (ápr.  7-én)  a  tanítókra, 
mivel  lelkészeikkel  egyetértettek  s  nem  jelentették  fel 
azokat  a  király  híveinek. 

Az  Ítélet  kimondása  után  a  királyi  ügyész  kéri  a 
törvényszéktől,  hogy  az  elitéit  lelkészek,  mint  akik  most 
már  halál  fiai,  tüstént  bilincsekbe  veressenek  s  börtönbe 
vettessenek.  De  sem  az  Ítélet  kimondása,  sem  a  bilincsek 
emlegetése  nem  tette  meg  a  kellő  hatást,  amire  számítot¬ 
tak.  Nem  tántorította  meg  e  valódi  férfiakat.  A  törvény- 

szék  tehát  azt  határozta,  hogy  most  még  bilincsekbe  nem 
veri  őket,  mert  nincs  elégséges  bilincs;  visszatérhetnek  a 
városba  előbbi  szállásaikra  s  ott  várják  be  a  törvényszék 
további  rendelkezését.  S  mikor  a  lelkészek  mindezt  szót¬ 
lanul  s  rettegés  nélkül  hallgatják  végig,  Széchényi  György 
kalocsai  érsek  nem  tudja  haragját  visszafojtani  s  rájuk 
szól :  „  A  semmirekellők,  még  csak  meg  sem  köszönik  az  Íté¬ 
letet.  "  Rendíthetlen  nyugalmuktól  ingerelve  a  királyi  ügyész 
is  dühöngeni  kezd  ellenük,  mire  Séllyei  István  nyugodtan 
feleli:  „Mi  ártatlanok  voltunk  s  most  is  azok  vagyunk;  ha 
pedig  ártatlanságunkban  nyomorgatnak  bennünket,  türelemre 
van  szükségünk.  “  Mely  igaz  szavak  az  ügyészt  még  nagyobb 
haragra  lobbantják.  „így  hát  te  bíróidat  igazságtalansággal 
vádolod;  te  vagy  minden  bajnak  oka,  mert  a  többiek  már  ed¬ 
dig  aláírták  volna ;  fogd  meg  a  nyelvedet,  mert  tüstént  a  leg¬ 
nagyobb  békákba  veretve,  olyan  helyre  vezetlek,  hol  a  kutya 
nem  veszi  ki  kezedből  a  kenyeret .  “ 

Az  előbbinek  férfias  szavaival  szemben,  mintha 
csak  valami  piaci  káromkodást  hallanánk.  Annak  az  igaz 
embernek,  annak  az  egyszerű  kálvinista  papnak  alakja 
hogyan  magasodik  fel  előttünk  erős  toronyként,  ennek  a 
méltóságos  királyi  ügyésznek  törpeségével  szemben! 

A  halálra  Ítélt  lelkészek  és  tanítók  tehát  egyelőre 
szabadon  jártak-keltek  Pozsony  városában  remény  és  ag¬ 
godalom  között  jövendő  sorsukra  nézve.  A  primás  és  tár¬ 
sai  nem  tudták,  mit  csináljanak  velük.  Végcéljuk  érdeké¬ 
ben,  hogy  tudniillik  az  egész  magyarhoni  prot.  egyházat 
lázadónak  és  összeesküvőnek  tüntethessék  fel  s  mint  ilyet, 
azután  a  törvény  látszata  mellett  kiirthassák,  halálra  Ítél¬ 
ték  ugyan  őket,  de  ennyi  ártatlan  embert  hóhér  kezére 
juttatni  mégis  szörnyű  dolognak  látszott  előttük.  De  meg 
nem  is  volt  szükségük  ez  ártatlanok  vérére,  hanem  csak 
aláírásukra,  mellyel  bűnösöknek  ismerjék  el  magukat.  Azt 
nem  bánják,  sőt  talán  örülnek  neki,  ha  mind  vala¬ 
mennyi  elszökik,  elmenekül.  Végcéljukra  ez  is  igen  hasz- 

nos  lett  volna,  mert  ez  esetben  is  bátran  hirdethetik,  hogy 
bűnösségük  tudatában  menekültek  az  igazság  büntető  keze 
elől.  S  az  ilyen  menekült  lelkész  hivatalát  bajosan  foly¬ 
tathatta  volna,  mert  ha  valahol  megcsípik,  mint  már  kü¬ 
lönben  is  halálra  Ítéltet,  minden  feltűnés  nélkül  csakhamar 
elteszik  láb  alól. 

De  ezt  az  örömöt,  t.  i.  a  szökést,  kevesen  szerezték 
meg  számukra.  A  nagy  többség,  érezvén  azt,  hogy  tőlük 
függ  a  magyar  prot.  egyház  sorsa,  továbbra  is  szilárdan 
helyt  állt.  Készek  voltak  egyházukért  elviselni  bármi  szen¬ 
vedést,  a  halált  is.  Csak  annyit  tettek  meg  magukért,  hogy 
több  ízben  is  felkeresték  Lipót  királyt  folyamodványaik¬ 
kal,  melyekben  az  Isten  irgalmára  és  a  Krisztus  sebeire 
kérték,  hogy  őket,  mint  teljesen  ártatlan  embereket,  bocsát¬ 
tassa  szabadon.  Csakhogy  hiába  való  volt  minden  könyör¬ 
gésük;  a  király  trónusa  igen  magasan  volt  ahhoz,  hogy 
ily  szegény  emberek  fájdalmas  panaszait  meghallhatta 
volna.  A  király  csak  a  prímásnak  és  a  gyóntató  papjának 
suttogásait  hallotta,  akik  ugyancsak  tüzelték,  hogy  itt  az 
idő,  amikor  Magyarországból  is  végkép  ki  lehet  irtani  a 
protestánsokat,  éppen  úgy  mint  Csehországból.  S  ha  e  szent 
munka  közben  száz  meg  száz,  sőt  ezer  meg  ezer  ártatlan 
ember  szenved  mondhatatlan  kínokat,  vagy  halált,  —  mit 
tesz  az?  Nem  fáj  az  a  királynak,  se  a  prímásnak,  se  a 
király  gyóntatójának,  se  a  többi  szent  férfiaknak!  A  ki¬ 
rály  emberiesebb  érzéseit  könnyű  volt  elaltatni,  mihelyt  a 
kath.  egyház,  vagy  saját  föltétien  hatalma  magasabb  ér¬ 
dekeire  hivatkoztak  előtte. 

Egyelőre  azonban  az  Ítélet  kimondása  után  nem  igen 
háborgatták  őket,  hanem  csak  titokban  ásták  tovább  a 
vermet,  melyben  elveszíthessék  őket  s  velük  együtt  egy¬ 
házukat.  Gondolták,  hogy  az  idő  és  hosszas  kétséges  álla¬ 
pot  majd  csak  meglazítja  némelyikben  a  szilárd  elhatáro¬ 
zást  s  hajlandók  lesznek  vagy  aláírni,  vagy  megszökni. 
Néhány  hét  múlva  azután,  hogy  sem  a  számuk  nem  akart 

fogyni,  sem  a  bátorságuk  nem  látszott  csökkenni,  ismét 
megkezdték  a  kötelezvények  aláírására  unszolni  őket.  — 
Maga  a  prímás  sűrűn  hivatott  magához  közülük  némelye¬ 
ket  s  a  rábeszélésnek  és  ijesztegetésnek  minden  módját 
felhasználta,  hogy  aláírásra  bírhassa  őket.  Néha  szinte 
könyörgött  nekik,  hogy  ne  legyenek  oly  kegyetlenek  ma¬ 
guk  és  családjaik  iránt,  igyekezzenek  megmenteni  életüket. 
S  szinte  esküdözött,  hogy  erre  nincs  más  mód,  mint  ha 
aláírják  a  kötelezvényeket.  Még  finom  jó  borokkal  is  meg¬ 
vendégelte  őket,  ha  talán  így  jobban  hozzáférkőzhetne  erős 
lelkükhöz.  Azonközben  pedig  egyre  erősítgette,  hogy 
mennyire  sajnálja  őket,  mennyire  szívén  viseli  sorsukat, 
de  máskép  nem  segíthet  rajtuk,  mintha  aláírják  a  kötelez¬ 
vényeket,  mert  a  kegyetlen  Kollonics  mindenáron  el  akarja 
veszíteni  mindnyájukat.  Pedig  mindez  csak  hamis  tettetés 
volt,  mert  aközben  nem  szűnt  meg  a  királynál  azon  mun¬ 
kálni,  hogy  az  elitéit  ártatlanok  kérvényeit  figyelembe  ne 
vegyék,  hanem  inkább  erősítsék  meg  az  Ítéletet  s  szolgál¬ 
tassák  ki  őket  az  ő  és  főpapi  társai  rendelkezése  alá.  Már 
ekkor  kezdték  emlegetni  ő  és  munkatársai,  hogy  az  ellen¬ 
szegülő  lelkészeket,  kik  semmi  módon  sem  akarnak  aláírni, 
eladják  a  spanyol  tengeri  gályákra  gályarabszolgáknak, 
akik  ott  a  hajófenékben  padokhoz  láncolva  húzzák  az  evezőt. 

De  minthogy  sem  szép  szó,  sem  vendégelés,  sem 
ijesztegetés  nem  akarták  megtenni  a  kívánt  hatást,  idején 
valónak  látták  megmutatni  az  elítélteknek,  hogy  az  en¬ 
gedetlenekkel  szemben  a  keményebb  eszközöktől  sem 
riadnak  ám  vissza.  Kollonics  püspök  eltávozik  Pozsony¬ 
ból,  hogy  számukra  alkalmas  börtönök  után  nézzen.  Má¬ 
jus  5-dikén,  tehát  egy  hónappal  elitéltetésük  után,  sok¬ 
féle  bántalmazás  között  összeírják  és  számbaveszik  őket. 
Ugyanekkor  közülük  az  öt  legveszedelmesebbet,  kiket  a 
többiek  legfőbb  bátoritóinak  tartottak,  bilincsekbe  verve 
tömlöcbe  vetették,  mintegy  a  többiek  rettentésére,  hogy 
megmutassák,  milyen  sors  várakozik  rájuk. 

Az  üldözöttek  ekkor  Ampringer  Gáspárhoz,  Magyar- 
országnak  Pozsonyban  székelő  német  kormányzójához, 
fordultak  támogatásért.  De  ez,  —  mint  egykor  Pilátus,  — 
azt  felelte,  hogy  valamint  eddig  nem  folyt  be  ügyükbe, 
bármennyire  ösztönözték  is,  úgy  ezután  is  tartózkodik 
minden  beavatkozástól.  Óhajtaná  ugyan  apostoli  módon 
az  egész  világot  katholikus  hitre  tériteni,  de  az  ilyen 
jezsuita  eljárást  nem  helyesli.  Tehát  még  ez  a  zord 
lelkű  német  katona  is  elitélte  a  magyar  főpapok  lelket¬ 
len  eljárását;  de  annyi  lelki  erő  már  nem  volt  benne, 
hogy  mert,  vagy  akart  volna  közbe  lépni  az  ártatlanok 
érdekében. 

Ne  gondoljuk  azonban,  hogy  mindenkitől  végkép  el¬ 
hagyatva,  elfeledve  voltak.  A  jó  Istenen  kivül,  árván  ma¬ 
radt  gyülekezeteik  is  szorongó  szivvel  lesték  sorsuk  szo¬ 
morú  folyását.  Örömest  megtettek  volna  értük  bármit, 
csakhogy  azokban  a  kegyetlen  időkben  a  protestánsoknak 
még  kérni  sem  igen  volt  szabad  valamit,  mert  még  a  kérést 
is  bűn  számba  vették  tőlük.  Mégis  felkeresték  könyör¬ 
géseikkel  az  egyes  tekintélyesebb  embereket.  De  ered¬ 
mény  nélkül,  mert  a  hatalmas  főpapok  föltétlenül  ural¬ 
kodtak  a  vakbuzgó  király  lelkén  s  így  e  papok  törekvése 
ellen  senkisem  mert  szót  emelni.  Gróf  Forgách  Ádám,  ki 
a  rendkivüli  törvényszéknek  tagja  volt  ugyan,  de  ott  ki 
merte  mondani,  hogy  ártatlanoknak  tartja  ezeket  a  lelké¬ 
szeket  és  tanítókat  az  összeesküvésben,  mikor  közbenjá¬ 
rásáért  esedeztek  a  gyülekezetek,  egyszer  őszintén  föltárja 
helyzetét:  „Hagyjatok  nekem  békét ,  —  úgymond,  —  az 
Istenre  kérlek,  mert  bizony  magam  sem  vagyok  biztos,  hogy, 
ha  értetek  a  számat  csak  felnyitom  is,  nem  fognak-e  azon¬ 
nal  lázadónak  nyilvánítani  és  bebörtönözni. "  Semmi  sem  mu¬ 
tatja  jobban  a  főpapoknak  korlátlan  hatalmát,  mint  Kollo- 
nics  püspöknek  egy  nyilatkozata,  melyet  már  előbb  tett 
a  lelkészek  előtt,  mikor  hiába  unszolta  őket  az  aláirásra : 
„Ti  erősen  bíztok  a  ti  királytokban,  de  az  ő  gratiája  soha 

nektek  nem  fog  használni:  mert  adjon  rólatok  tízszer  kegyel¬ 
mes  parancsolatot,  én  százszor  megváltoztatom.  “ 

Ily  körülmények  közt  hiába  kérték  úgy  saját  maguk 
mint  gyülekezeteik  a  király  pártfogását  és  segítségét.  A 
király  papi  befolyásoknak  engedve,  további  sorsukat  Sze- 
lepcsényi  prímás  kezébe  tette  le,  ki  néhányuknak  el  is 
mondta,  hogy  ő  felsége  a  halálos  Ítélet  alól  ugyan  kegye¬ 
sen  feloldozta  őket,  de  a  börtönt,  vagy  gályarabságot  csak 
úgy  kerülhetik  ki,  ha  valamelyik  kötelezvénynek  aláírnak. 
A  szerencsétlenek  tehát  végkép  ki  voltak  szolgáltatva  vak¬ 
buzgó  ellenségeik  féktelen  dühének.  Láthatták,  hogy  sor¬ 
suk  teljesen  reménytelen,  ha  továbbra  is  híven  megállanak 
egyházuk  és  hazájuk  szabadságának  védelmében.  Kevés 
vigasztalást  nyújthatott  nekik  ama  fényes  elégtétel  is,  me¬ 
lyet  Majláth  Miklós,  e  lármás  királyi  ügyész  adott,  ki  igaz¬ 
ságtalan  elitéltetésüket  keresztülvitte  vala.  Ez,  miután  be¬ 
látta  mily  nagy  veszedelembe  döntötte  az  ártatlanokat, 
lelkiismeretének  mardosásaitól  hajtva,  Pozsonyból  elutazása 
előtt  hozzájuk  küldötte  fiát  s  megkérette  őket,  hogy  a  tör¬ 
ténteket  ne  tulajdonítsák  neki  bűnül,  mert  ő  csak  mint 
szolga  kénytelen  volt  megtenni,  amit  urai  parancsoltak. 
Azok  a  jólelkű  elítéltek  bizonyára  meg  is  bocsátottak  neki. 
De  nem  bocsátja  meg  az  utókor,  hogy  oly  gaztetteknek 
hitvány  eszközévé  engedte  magát  lealacsonyítatni  a  hatal¬ 
mas  főpapoktól. 

A  rémítgetés  és  ijesztgetés  most  már  mind  sűrűbben 
követik  egymást  s  a  szerencsétlen  elitéltek  nagyon  jól 
tudták,  hogy  amivel  rémítgetik  őket,  az  nem  puszta  szó, 
hanem  nagyon  is  szomorú  valósággá  lehet.  Nem  lehet  hát 
csodálni,  hogy  némelyek  a  fenyegető  szenvedésektől  vissza¬ 
borzadva  s  védtelen  feleségeikre  és  gyermekeikre  gondolva, 
meginogtak  s  nem  tudták  feláldozni  magukat  egyházuk  és 
hazájuk  szabadságáért.  Május  2-dik  felében  már  sokan  aláír¬ 
ták  a  kötelezvényeket.  A  többség  azonban  továbbra  is  szi¬ 
lárdan  ellenállott  minden  csábításnak  és  fenyegetésnek. 

Végre  elközelgett  a  legnagyobb  megpróbáltatás  ideje. 
A  prímás  és  a  vörös  Kollonics  —  úgy  látszik  —  már 
teljesen  tisztában  voltak  terveikkel  s  eljöttnek  látták  az 
időt,  hogy  akik  alá  nem  Írják  a  kötelezvényeket,  azokat 
erőszakos  utón  teszik  el  láb  alól,  terveik  utjából.  Az  al¬ 
kalmas  börtönöket  már  kiszemelték,  hol  halálra  kínozzák 
az  ártatlanokat  s  Kollonics  püspök  visszajött  Pozsonyba, 
hogy  mint  főszereplő  vezesse  az  Ítélet  végrehajtását.  (Má¬ 
jus  29-én,  tehát  nyolc  héttel  az  Ítélet  kimondása  után 
történt  ez.)  Legelsőbb  is  maga  elé  hozatja  azt  az  öt  derék 
férfiút,  akiket,  mint  a  többiek  legerősebb  lelki  bátorítod, 
társaik  megrettentése  végett  már  3  héttel  előbb  bilincsekbe 
veretett  és  bebörtönöztetett.  Ezek  voltak :  Séllyei  István 
pápai,  Miskolczi  Mihály  füleki,  Bátorkeszi  István  veszprémi, 
Czeglédi  Péter  lévai  ref.  lelkészek  s  a  fiatal  Lányi  György 
korponai  lutheránus  tanár.  Hozzájuk  csatlakozik  még 
Zolnai  István  vásonyi  lutheránus  lelkész,  hogy  tanúja  le¬ 
gyen,  mi  történik  velők.  Két  óra  hosszáig  kellett  az  elő¬ 
szobában  várakozniok,  mialatt  csak  lánczaik  csörgése  volt 
hallható.  Majd  hirtelen  megjelenik  köztük  Kollonics  és  dur¬ 
ván  rájuk  rivalva  kérdi,  hogy  akarnak-e  aláírni?  Mire 
Séllyei  István  nyugodtan  válaszolt :  Ha  Isten  törvénye 
tiltja  hamis  tanúbizonyságot  tenni  mások  ellen,  miként 
volnánk  képesek  azt  önmagunk  ellen  elkövetni?  Tanuk 
nélkül  ítéltetvén  el,  a  rajtunk  elkövetett  méltatlanságot 
elismerő  aláírásunkkal  csak  nem  igazolhatjuk  saját  magunk 
s  ezzel  a  tényünkkel  nem  lehetünk  vallásunk  és  hazánk 
vérrel  szerzett  szabadságának  árulói !“  Kollonics  szenve¬ 
délyén  uralkodni  nem  tudva  vág  közbe:  „Ördögök!  oko¬ 
sabbak  akartok-e  ti  lenni,  mint  mások,  kik  akaratomat  már 
teljesítették?  Majd  megtanítlak  mindjárt !“  S  most  már  páro¬ 
sával  láncoltatja  össze  a  szerencsétlen  lelkészeket.  Majd 
Zolnaihoz  fordulva  meghagyta  neki,  hogy  vigye  hírül  tár¬ 
sainak,  mi  vár  az  ellenszegülőkre.  Az  összeláncoltakat 
pedig  a  zsoldos  katonák  durván  lökdösve  hajtották  fel  a 

várba.  A  szokatlan  láncoktól  akadályozva,  a  meredek  vár¬ 
hegy  oldalán  minduntalan  elestek  s  ilyenkor  a  katonák 
kegyetlen  verések  közt  nógatták  őket.  Útközben  két  mize- 
rikordiánus  barát  jött  velük  szemben  s  látták  az  ember¬ 
telen  bánást,  melyet  el  kellett  szenvedniök.  E  két  egyszerű 
barátnak  megesett  rajtuk  a  szíve  s  szánakozva  mondák  r 
„Ne  essetek  kétségbe !  Isten  hatalmas  elleneitek  szívét  meg¬ 
lágyíthatja;  kiket  az  Úr  szeret,  megdorgálja."  íme  tehát 
abban  a  szomorú  időben  mégis  akadtak  a  kath.  papok 
közt  valódi  keresztyének,  kik  szerették  felebarátjukat,  kik 
nem  csak  szájjal,  hanem  szívből  voltak  Krisztus  urunknak 
követői.  Ez  a  két  egyszerű  barát  bizony  száz  annyit  ért, 
mint  a  biborba  öltözött  primás  s  a  hóhérszerepet  játszó 
Kollonics. 

Május  29-dikén,  tehát  8  héttel  az  Ítélet  kimondása 
után,  a  lutheránusokat  elkülönítik  a  kálvinistáktól.  A  lut¬ 
heránus  lelkészek  és  tanítók  közül  az  előbb  említett  Lányi 
Györgyön  kívül  még  százan  voltak  Pozsonyban,  kik  eddig 
minden  kisértésnek  ellenállottak  s  hívek  maradtak  egy¬ 
házuk  és  hazájuk  ügyéhez.  A  többi  ellankadva,  vagy 
megrémítve  részint  aláirt  a  kötelezvényeknek,  vagy  pe¬ 
dig  elmenekült  s  igy  eleget  tett  üldözőik  kívánságának. 
Ezt  a  híven  maradt  százat  most  az  érsek  palotájába  ren¬ 
delik.  Közéjük  vegyült  2  református,  hogy  tanúja  lehes¬ 
sen  a  történendőknek.  Ott  várt  reájuk  Szelepcsényi  s  a 
vörös  Kollonics  Hofkirchen  komáromi  várparancsnokkal 
együtt,  ki  a  komáromvidéki  protestánsok  kegyetlen  üldö¬ 
zése  által  lett  híressé  s  igy  a  főpapok  pártfogását  külö¬ 
nösen  megnyerte.  Amint  a  lelkészek  megjelentek,  ez  a 
három  ember  a  megrettentésnek  minden  eszközét  elővette.. 
Elmondták,  hogy  micsoda  sors  várakozik  reájuk,  ha  to¬ 
vább  is  ellenszegülnek  a  király  akaratának,  vagyis  nem 
írnak  alá  a  kötelezvényeknek.  Nem  látják  többé  gyer¬ 
mekeiket  és  családjukat,  hanem  börtönben  és  gályákon  kell 
meghalniok.  Válasszanak  tehát:  börtönben  akarnak-e  meg- 

halni,  vagy  pedig  inkább  aláírják  a  kötelezvények  vala¬ 
melyikét,  vagy  éppen  a  katholikus  hitre  térnek? 

A  szegény  áldozatok  jól  tudták,  hogy  ezek  a  szörnyű 
fenyegetések  nem  puszta  szavak,  hanem  biztosan  bekö¬ 
vetkeznek  ;  jól  tudták,  hogy  ellenszegülésük  esetén  kímé¬ 
letre  többé  nem  számíthatnak.  Sok  derék  férfiszivben 
mily  nehéz  és  keserű  küzdelem  folyt  ott  le  rövid  idő  alatt, 
inig  némelyikben  a  szenvedésektől  való  félelem  s  az  élet¬ 
hez  való  ragaszkodás  legyőzte  a  magasztos  elhatározást, 
mely  arra  késztette  őket,  hogy  egyházuk  szent  ügyéért  s 
hazájuk  szabadságáért  áldozzanak  fel  mindent,  szenved¬ 
jenek  el  mindent,  még  a  halált  is.  A  küzdelem  vége  az 
lett,  hogy  bár  megtört  sziwel,  de  55-en  mégis  aláirták  a 
kötelezvények  valamelyikét  s  ezeknek  az  50  frt  útiköltség 
kiadatván,  eltávoztak  Pozsonyból,  hogy  családjuk  körében 
találhassanak  vigasztalást  és  feledést  mostani  gyengesé¬ 
gükért.  A  többi  45  pedig :  a  két  reformátussal  együtt  min¬ 
den  fenyegetéssel  szemben  is  hű  maradt  a  Krisztus  ügyé¬ 
hez  s  kész  volt  elviselni  az  Ígért  szenvedéseket. 

E  híveket  rögtön  a  városi  börtönökbe  vetik.  Onnét 
azonban  néhány  óra  múlva  újra  elővezetik  s  még  aznap 
délután  részint  hajón,  részint  kocsikon  erős  katonai  kisé¬ 
ret  mellett  az  ország  különféle  erősségeibe  szállítják  oly 
célból,  hogy  majd  ott  a  katonák  durva  bánásmódja  meg¬ 
töri  makacsságukat.  Komáromba  vittek  20-at,  köztük  egy 
kálvinistát;  Sárvárra  8-at;  Leopoldvárba  18-at,  köztük  a 
másik  kálvinista  lelkészt.  Az  utóbbiak  mellé  kiszámított 
kegyetlenségből  egy  hóhért  rendeltek  kötelekkel  és  egyene¬ 
sen  a  városon  kívül  álló  akasztófa  alá  vitték  őket,  mintha 
a  halálos  Ítéletet  tüstént  végre  akarnák  hajtani.  A  közeli 
halál  félelme  egy  szerencsétlennek  lelki  erejét  annyira 
megtörte,  hogy  mintegy  megháborodva  áttért  a  katholikus 
hitre.  A  többinél  azonban  nem  értek  célt  embertelen  fenye¬ 
getésükkel,  mert  készek  voltak  a  Krisztusért  elviselni  a 
halált.  Ezeket  azután  tisztességes  ruházatukból  kivetkőz- 

tetve  s  minden  holmijuktól  és  pénzecskéjüktől  megfosztva 
tovább  szállítják  Lipótvár  felé. 

A  kálvinista  lelkészek  és  tanítók  ez  idő  alatt  Harsányi 
István  rimaszombati  lelkésztársuknak  a  Szarvas  vendég- 
fogadóban  lévő  szállásán  gyülekeztek  össze.  Egymást  köl¬ 
csönösen  vigasztalva  és  bátorítva  várták,  míg  rájuk  kerül 
a  sor.  Mély  fájdalommal  hallották,  hogy  lutheránus  test¬ 
véreik  egy  része  nem  tudott  ellenállni  a  fenyegető  veszedel¬ 
meknek  s  lemondott  a  Krisztus  egyházának  védelmezésé- 

ről.  Ok  Istennek  ajánlották  magukat  s  elhatározták,  hogy 
utolsó  lehelletükig  hiven  megállják  a  nemes  harcot. 

Most  Harsányi  Istvánt  négy  társával  együtt  a  prímás 
palotájába  idézik.  Itt  a  prímás  felolvastatja  előttük  a  király 
rendeletét,  mely  Pálffy  Tamás  nyitrai  püspök  és  kancellár 
utján  érkezett.  Fő  tartalma  az,  hogy  örökös  várfogságra 
Ítéltetnek,  mert  még  Pozsonyban  is  titkos  gyűléseket  tar¬ 
tottak,  a  sákramentumokat  kiszolgáltatták  s  annyi  püspök 
intésének  ellenszegültek.  Szelepcsényi  primás,  hogy  meg¬ 
téveszthesse  őket,  ismét  a  jóindulat  hangján  szól  hozzájuk 
s  ösztönzi,  hogy  mentsék  meg  magukat.  „Fogalmatok 
sem  lehet,  —  így  szól,  —  mily  nagy  ellenetek  az  osztrák 
németek  gyűlölete  és  a  véres  Kollonics  vérszomja.  Én,  mint 
magyar,  irántatok  részvétemet  meg  nem  tagadhatom,  en¬ 
nélfogva  nyitva  tartom  előttetek  most  is  a  kegyelem  utjátA 
Ha  tudniillik  aláírják  a  kötelezvényeket,  egyszerre  meg¬ 
szűnik  bűnös  voltuk,  tüstént  nem  lesznek  büntetésre  méltók. 

Kegyelmes  herceg !  —  feleié  Harsányi  —  kérem  min¬ 
denre,  ami  szent,  nyisson  más  utat  szabadulásunkra ;  vesse 
közbe  magát  e  végre  0  Felségénél  és  mint  biró,  akadá¬ 
lyozza  meg  tekintélyével,  hogy  más  valaki  vegye  át  a 
végrehajtási  szerepet  s  hogy  neve  beszennyeztessék  a 
magyar  név  gyalázatjára  a  maradék  előtt  az  által,  hogy 
mindazon  méltatlanságok,  melyek  rajtunk  szabad  és  nemes 
polgárokon  elkövettettek,  exellenciád  beleegyezésével  tör¬ 
téntek.  “ 

„Esküszöm  —  felelt  az  érsek,  —  hogy  rajtatok  más¬ 
képen  nem  segíthetek,  mint  az  annyiszor  emlegetett  rever- 
zálisok  utján." 

Ez  alatt  a  többiek,  kik  a  Szarvas  vendéglőben  vissza¬ 
maradtak,  aggódni  kezdtek  társaik  kimaradásán.  S  mi¬ 
vel  a  balsorsban  és  szenvedések  közt  sem  akartak  tőlük 
elszakadni,  elhatározták,  hogy  követik  őket  az  érseki  palo¬ 
tába.  Tehát  szegény  holmijukat,  ruha  és  fehérneműiket 
kezükbe,  vagy  hónuk  alá  véve,  utánuk  indultak.  A  szegény 
és  elhagyott  férfiakat  az  érsek  szolgálatában  álló  csőcselék 
gúnnyal  és  csúfolódásokkal  fogadja.  De  ők  a  csúfolódásokra 
mit  sem  felelve,  miután  öt  társukkal  találkoztak,  nyugodtan 
mennek  fel  a  törvényterembe.  Egy  mellékteremben  várják 
őket  kegyetlen  üldözőik :  Szelepcsényi  és  Kollonics,  Hof- 
kirchen  generális  társaságában.  Ezek  hárman  minden  egyes 
lelkész  és  tanítót  külön  kérdőre  fognak  s  durva  fenyege¬ 
tések  és  szidalmakkal,  sőt  némelyiket  veréssel  igyekeznek 
rákényszeríteni  a  kötelezvények  aláírására.  Valamennyire 
főleg  azzal  igyekeznek  hatni,  hogy  maga  ő  felsége  kivánja 
a  kötelezvények  aláirását,  vagyis,  hogy  hivatalukról  mond¬ 
janak  le;  mert  elhatározta  a  protestánsok  szabad  vallás- 
gyakorlatának  eltörlését.  Erre  azonban  az  üldözöttek  azt 
felelték,  hogy  ő  felsége,  mint  magyar  király,  megesküdött 
az  ország  törvényeire  s  igy  nem  hihetik,  hogy  a  protes¬ 
tánsok  törvénnyel  biztosított  szabadságát  eltörölné. 

Legelőször  Harsány i  lépett  eléjük.  „Te  vagy  úgy-e 
az  összeesküvés  feje  !"  —  kiált  rá  Kollonics.  —  „Várj,  majd 
megtanítlak!  Akarsz-e  aláírni  a  kötelezvényeknek?"  „Nem!" 
felel  Harsányi.  Hofkirchen  bottal  fenyegeti :  „Jöjj  csak 
Komáromba,  majd  meglakolsz."  Mikor  látták,  hogy  nem 
boldogulnak  vele,  a  prímás  intett,  hogy  vigyék  az  órás 
szobájába,  hol  majd  bilincseket  raknak  rá.  Az  órás,  egy 
szakolcai  ifjú,  ezen  szavakkal  fogadá:  „ Légy  erős,  tiszte¬ 
lendő  férfiú ,  ne  essél  kétségbe,  jó  az  Isten,  én  is  hitsorsosod 
vagyok.  “  A  szidalmak  és  fenyegetések  özöne  után  e  szegény 

ifjúnak  résztvevő  szava  bizonyára  új  erővel  tölté  el  e  derék 
hitbajnok  lelkét. 

Csúzi  Jakab  losonci  lelkészt  száz  bottal  fenyegették,, 
ha  nem  Írja  alá  a  kötelezvényt.  De  mind  hiába.  Kálnai 
Péter  putnoki  lelkészt  is  e  szavakkal  fogadják:  „Akarsz-e 
aláírni?  „Nem,“  —  felel  az.  „Tehát  nem  akarsz  engedelmes¬ 
kedni  ő  felségének  ?  Akarok,  ha  ő  felsége  nyilt  rendeletét 
látom,  hogy  minket  és  vallásunkat  többé  nem  tűri  meg.. 
„De  ö  felsége  az  ő  parancsát  általunk  nyilvánítja.  “  Erre  Kálnai 
nem  szólt  semmit,  nehogy  veréssel  kínozzák,  ha  kimondja,, 
hogy  nem  hisz  nekik.  Majd  szívét  próbálták  megindítani: 
„  No,  nem  is  látod  többé  feleségedet  és  gyermekeidet,  hát  csak 
eredj  a  börtönbe  s  majd  azután  a  gályákra.  “  Mire  Kálnai 
rendíthetlen  hittel  feleli:  „Legyen  meg  az  Isten  akarata .“ 
Kocsi  Csergő  Bálint  pápai  tanárt  a  legnagyobb  fenyegeté¬ 
sek  sem  hozzák  zavarba,  sőt  alkotmányjogi  vitatkozásba 
bocsátkozik  velük  és  ugyancsak  sarokba  szorítja  a  főpapi 
törvényrontókat.  Kollonics  ezen  sürgetésére :  írja  alá  vala¬ 
melyik  kötelezvényt,  mert  Ő  Felsége  kegyelmét  csak  úgy 
nyerheti  meg,  ha  hivataláról  lemond,  vagy  számkivetésbe 
megy,  —  azt  feleli :  „ Semmi  kegyelemre  sincs  szükségem,  mert 
ki  sem  estem  a  király  kegyelméből ,  minthogy  semmi  bűnben 
sem  vagyok  részes  és  nem  is  lett  rám  bizonyítva.  “  Mikor 
látják,  hogy  semmire  sem  mehetnek  vele,  intenek  a  kato¬ 
náknak,  kik  megragadják  s  a  többi  után  viszik  a  börtönbe. 

Ilyenformán  igyekeztek  megtörni  mindegyiknek  bá¬ 
torságát  és  erejét.  De  mindhiába!  A  jó  Isten  adott  nekik 
erőt,  hogy  híven  tudják  védelmezni  egyházuk  és  hazájuk 
szabadságát.  Az  összes  református  egyházi  férfiak  közül 
csupán  egyetlen  lelkészt  és  egy  fiatal  tanítót  tudtak  rá¬ 
venni,  hogy  lemondjanak  a  szent  ügy  védelméről  s  alá¬ 
írják  a  kötelezvényeket.  Ezeket  szabadon  bocsátják,  a 
többi  41  állhatatos  hitvédőt  pedig  rögtön  börtönbe  vetik. 
A  prímást  sikertelen  fáradozásai  egészen  kihozták  a  sod¬ 
rából  s  dühében  az  ördögnek  ajánlotta  lelkét,  ha  ezután 

csak  egynek  is  kegyelmet  ad,  még  ha  azt  Ígérné  is,  hogy 
kath.  hitre  tér. 

Mi  alatt  a  börtönbe  szállíttatnak,  már  karvalyként  kör¬ 
nyékezik  őket  a  jezsuiták  s  próbálgatják,  hogy  szomorú 
helyzetük  nem  ingatta-e  meg  lelki  erejüket  s  nem  lehet¬ 
ne-e  valamelyiket  megtántorítani  ?  Álnok  szavakkal  és 
okoskodásokkal  igyekeznek  őket  letéríteni  az  igaz  útról  s 
a  szent  ügynek  árulóivá  tenni.  Egy  krasznahorkai  jezsuita 
félreint  három  gömörmegyei  lelkészt :  elmondja  nekik, 
hogy  egy  gömöri  pártfogójuk  felkérte  őt,  legyen  jó  indu¬ 
lattal  segítségükre.  Köszönöm,  —  felel  az  egyik  lelkész, 

—  bizony  jól  tette,  ha  egy  kis  költséget  küldött  számunkra. 

—  Pénzt  ugyan  nem  küldött,  mondja  a  jezsuita,  hanem  arra 
kért,  hogy  rögtön  szállítsalak  benneteket  haza,  mihelyt  a 
kötelezvényeket  aláírtátok.  „Magam  csak  nem  bizonyítha¬ 
tom,"  —  felel  a  lelkész,  —  „hogy  lázadó  vagyok;  hiszen 
Gömör-megye  mindig  példás  hűséggel  viselkedett  a  haza 
és  a  király  iránt."  Erre  aztán  kereken  kimondja  az  igaz¬ 
ságot  ama  jezsuita:  „Sem  Gömör,  sem  te,  sem  én  nem  va¬ 
gyunk  pártiitök,  hanem  vallásod  rebellis.  “  Mondanom  is  fe¬ 
lesleges,  hogy  a  jezsuiták  minden  furfangos  mesterkedése 
is  eredménytelen  maradt;  egyet  sem  tudtak  e  derék  hit¬ 
bajnokok  közül  megtántorítani. 

Még  aznap  kihoztak  közülük  20-at  a  börtönből  s  fe¬ 
dett  kocsikra  rakva,  erős  katonai  fedezet  alatt  különböző 
várakba  szállították;  mégpedig  7-et  Sárvárra,  7-et  Kapu¬ 
várra,  6-ot  pedig  Eberhardra.  A  többi  21  még  egy  egész 
hétig  maradt  a  pozsonyi  börtönben,  hol  imádkozással  és 
szenténekek  éneklésével  vigasztalták  aggódó  lelkűket, 
mikor  békét  hagytak  nekik  a  tolakodó  jezsuiták,  kik  zak¬ 
latták  őket  áttérésre  csábító  beszédeikkel.  Jól  eshetett 
lelkűknek  ezen  idő  alatt  pozsonyi  lutheránus  testvéreink 
meleg  részvéte,  kik  a  prímás  és  a  papok  minden  fenye¬ 
getései  dacára  sem  szűntek  meg  őket  étellel  és  más  szük¬ 
ségesekkel  ellátni.  Hűséges  jóltevőik  voltak  még  Csizma- 

dia  Ádám  és  Toldi  Márton  pápai  nemesek.  Egy  győri  hit- 
sorsosunk  pedig  fejenként  mindegyiknek  1  aranyat  aján¬ 
dékozott,  hogy  nélkülözéseiket  némileg  enyhítsék.  De  e 
kegyes  adománynak  kevés  hasznát  vehették,  mert  jun. 
6-dikán  a  prímás  parancsára  minden  pénzecskéjüket,  sőt 
még  jobb  ruháikat  is  elvették  a  katonák,  azután  pedig 
ezeket  is  Leopoldvárba  szállították. 

A  kálvinista  lelkészek  és  tanítók  közül  47-en  kerültek 
börtönbe,  hogy  vértanukként  szenvedjenek  anyaszentegy- 
házunkért  és  hazánk  szabadságáért.  A  törvényszék  előtt 
megjelent  57  férfiú  közül  tehát  csak  10  kerülte  el  a  vér- 
tanuságot.  Kettő  irta  alá  a  kötelezvényeket.  Hárman,  a 
banai,  igmándi  és  kisbéri  lelkészek,  engedélyt  kaptak  az 
ítélet  kihirdetése  után,  hogy  rövid  időre  haza  mehetnek 
ügyeik  elintézése  végett.  A  budai  basa  azonban  megaka¬ 
dályozta  visszatérésüket  s  így  a  további  szenvedésektől 
megmenekültek.  Öten  pedig,  minthogy  nem  éreztek  maguk¬ 
ban  elég  erőt  a  szenvedések  elviseléséhez,  szinte  az  Ítélet 
kihirdetése  után  elmenekültek  Pozsonyból  s  a  török  ura¬ 
lom  alatt  álló  biztosabb  vidéken  folytatták  hivatalukat. 

V. 

Hogyan  bánnak  velük  a  börtönökben  ? 
Micsoda  sors  vár  azokra ,  kik  az  embertelen 
kínzások  közt  meg  nem  törtek  ? 

Ha  a  különböző  börtönökbe  hurcolt  lelkészek  és  taní¬ 
tók  ottani  sorsáról  olvasunk,  meglepő  és  valóban  szivet- 
facsaró  látvány  tárul  fel  lelkünk  előtt.  Úgy  tetszik,  mintha 
egy  verseny  folyna  le  a  részvéttől  és  borzalomtól  fátyolo¬ 
zott  szemeink  előtt;  egy  verseny,  mely  szomorúbb  min¬ 
den  elképzelhetőnél,  és  mégis  lélekemelő.  Kínzók  és  kín- 
zottak  közt  folyik  a  verseny.  Amazok  szinte  önmagukat 
múlják  felül  az  ördögi  gyötrelmek  kieszelésében,  melyek¬ 
kel  az  üldözöttek  testét  megtörhetik  s  azután  szabad  lel- 

küket  megalázhatják.  Ezek  viszont,  mintha  már  nem  is 
gyenge,  földi  röghöz  kötött  emberek  volnának,  mintha  nem 
is  éreznék  már  a  test  kínjait,  —  szilárdan,  jaj  és  panasz¬ 
szó  nélkül  viselnek  el  minden  verést,  kínzást  és  kigondol¬ 
ható  szenvedést,  mintha  csak  kéjelegnének  a  gyötrelmek¬ 
ben,  melyeket  egyházuk  és  hazájuk  üdvéért  kell  elszen¬ 
vedniük.  Sőt  néha  mintegy  keresik  a  veszélyt  és  a  halált, 
semhogy  egy  hajszálnyit  engedjenek  hitükből  és  meg¬ 
győződésükből.  Verseny  ez  a  test  és  lélek  között,  hogy 
melyik  erősebb  a  földi  emberben.  A  kínzók  hatalmukban 
tartják  a  testet  s  a  makacs  ellenállástól  nekidühödve, 
gyötrik  és  zúzzák,  hogy  hatalmukba  keríthessék  a  lelket 
is.  A  kínzottak  pedig  érezve  lelkűkben  az  isteni  ihlet  ere¬ 
jét,  rendületlenül  tűrnek  mindent  s  megmutatják  kínzóik¬ 
nak,  hogy  csak  a  test  fölött  van  hatalmuk,  a  lelket  meg 
nem  alázhatják. 

Séllyei  Istvánt  négy  társával  együtt  május  29-dikén 
szinte  elindítják  a  berencsi  várba,  hogy  ott  megtörjék  szi¬ 
lárd  ellenállásukat.  Bilincsekbe  verve,  katonákkal  vegyest 
ültették  őket  szekerekre  s  rájuk  parancsoltak,  hogy  szólni 
ne  merjenek.  így  vitték  őket  Stomfán  keresztül,  hol  a 
vámszedő,  katholikus  létére  is  szívesen  és  részvéttel,  osztá 
meg  velük  vacsoráját.  Berencsen  az  első  éjszakát  undorító 
helyen  kellett  tölteniük,  de  azután  Tardi  Ferenc  várpa¬ 
rancsnok  eléggé  tűrhető  börtönbe  vitette  őket  s  ember¬ 
ségesen  bánt  velük.  Ez  az  aránylag  boldog  állapot  azon¬ 
ban  csak  pár  hétig  tartott,  mert  a  jezsuiták  utján,  kik 
folytonosan  nyomukban  voltak  az  üldözött  lelkipásztorok¬ 
nak  részint  térítgetés,  részint  leselkedés  végett,  értesült  er¬ 
ről  a  vörös  Kollonics.  A  szelíd  lelkű  várparancsnok  szi¬ 
gorú  dorgálásban  részesült  s  meghagyatott  neki,  hogy  a 
foglyokat  a  halálos  bűnösöknek  szánt  mély  sziklaüregbe 
zárassa,  (mely  inkább  sír  volt,  mint  börtön),  napi  ellátá¬ 
sukra  egy  kis  darab  fekete  kenyéren  kívül  az  eddigi 
kilenc  krajcár  helyett,  csak  hármat  fordítson  s  ha  eddigi. 

hibáját  jóvá  akarja  tenni,  a  lehető  legszigorúbban  bán¬ 
jék  velük. 

Most  kezdődött  a  súlyos  szenvedések  ideje.  Az  a 
sziklaodu,  melybe  vetették  őket,  tömve  volt  piszokkal  és 
férgekkel,  úgy  hogy  a  rettenetes  bűz  miatt,  mely  ezt  a 
szűk  helyet  eltöltötte,  csaknem  eszüket  vesztették.  A  fér¬ 
gektől  pedig  sem  éjjel,  sem  nappal  nem  volt  nyugodalmuk. 
A  kijárás  oly  szűk,  alacsony  volt,  hogy  négykézláb  kellett 
kimászniok,  ha  szabad  levegőre  bocsátották  őket.  E  rette¬ 
netes  hely  és  nyomorúságos  élelmezés  csakhamar  meg¬ 
tették  hatásukat :  a  foglyok  inkább  csontvázakhoz  hason¬ 
lítottak,  mint  emberekhez.  Ekkor  a  becsületes  várparancs¬ 
nok,  nem  nézhetve  közönyös  lélekkel  elpusztulásukat, 
megirta  Kollonicsnak,  hogy  ezek  a  gyengébb  alkotásu  s 
ily  nyomorúságokhoz  nem  szokott  emberek  nemsokára 

elpusztulnak,  ha  sorsukat  türhetőbbé  nem  teszik.  0  Isten 
és  a  világ  előtt  kijelenti,  hogy  nem  akar  haláluknak  oka 
lenni.  E  becsületes  katona  szívből  jövő  aggodalmaira  a 
krisztusi  szeretet  és  irgalom  köteles  hirdetője,  a  katho- 
likus  egyház  felkent  püspöke,  a  vörös  Kollonics,  azt  vá¬ 
laszolta:  „Ne  törődj  velük!  Lesz  még  annyi  föld  a  berencsi 
határban ,  ahova  el  lehet  őket  temetni. <( 

Látogatásukra  érkezett  rokonaikkal  csak  távolról  vált¬ 
hattak  néhány  szót.  Különben  is  száz  botütés  terhe  alatt 
tiltva  volt  nekik,  hogy  szenvedéseikről  s  azoknak  okáról 
bárkinek  is  szóljanak.  Levelet  Írni,  vagy  elfogadni  tilos 
volt.  Egy  Lászlófy  nevezetű  szomszédos  földbirtokosnak 
megesett  rajtuk  a  szíve  s  enyhíteni  törekedett  nyomorú¬ 
ságukat.  Jószívűségéért  azonban  Kollonics  elfogatta  s  csak 
tekintélyes  pártfogói  tudták  kiszabadítani  a  bajból.  A  be¬ 
következett  hideg  tél  alatt  e  félig  ruhátlan  raboknak  kel¬ 
lett  fát  hordani  a  várba  s  vizet  meríteni  egy  rendkívül 
mély  kútból  az  őrség  számára.  Eközben  bilincseiket  folyton 
viselniük  kellett,  úgy  hogy  a  durva  vasak  lábaikat  egé¬ 
szen  kisebezték  és  felszaggatták.  Csaknem  egy  évig  tartó 

leírhatatlan  szenvedések  után  1675.  március  10-ikén  még 
egyszer  elibük  adták  a  kötelezvényeket,  hogy  írják  alá. 
„ Azt  gondoljátok  gyermekek  vagyunk  ?“  —  felelte  Séllyei 
István  s  a  halálra  gyötört  öt  rab  méltatlankodva  utasította 
vissza  még  a  gondolatot  is,  hogy  ily  módon  szabaduljanak 
meg  a  gyötrelmektől,  melyeket  imádott  egyházuk-  és  ha¬ 
zájukért  kellett  elszenvedniük.  Még  az  nap  útnak  indítot¬ 
ták  őket  Bécsbe,  ahol  ismét  összetalálkoztak  többi  társaik¬ 
kal,  kiket  a  szenvedések  mindeddig  megtörni  nem  tudtak. 

Nem  kisebb  szenvedések  várták  a  Komáromba  hur¬ 
colt  20  lelkipásztort.  Bilincsekbe  verve  éjjelenként  török 
foglyokkal  és  martalócokkal  zárattak  együvé,  egész  na¬ 
pon  át  pedig  a  legalávalóbb  munkát  kellett  végezniök; 
«nni  sohasem  kaptak  eleget,  sőt  még  ivóvízben  is  sokszor 
szükséget  szenvedtek.  Egyetlen  ruhájukat,  melyet  rajtuk 
hagytak,  tisztogatni  nem  volt  szabad.  Éhségtől  és  kimerült¬ 
ségtől,  sápadtan,  roskadozva,  rongyoktól  és  piszoktól  borítva 
végezték  a  nehéz  munkát  katonák  őrizete  alatt,  kik  a  vár- 
parancsnok  utasításából,  minden  lehető  alkalmat  megra¬ 
gadtak,  hogy  a  legdurvább  kegyetlenséggel  üssék-verjék, 
hóhérolják  e  szerencsétlen  áldozatokat.  Bizony,  aki  csak 
látta  ez  elkínzott  embereket,  megesett  rajtuk  a  szíve.  De 
jóindulat  és  részvét  keveset  segíthetett  rajtuk,  mert  nem¬ 
hogy  valamit  adni,  hanem  még  beszélni  sem  volt  szabad 
velük  idegeneknek.  Csak  ritkán  sikerült  egyes  jólelkű, 
kegyes  asszonyoknak  egy  kis  ételt,  vagy  ruhadarabot 
becsempészni  számukra.  Ilyen  élet  sokkal  rosszabb  volt  a 
halálnál  s  e  szerencsétlenek  közül  bizonyára  mindenik 
ürömmel  üdvözölte  volna  a  földi  nyomorúságoktól  meg¬ 
váltó  halált  Csakhogy  akkor  még  sokkal  erősebb  lelkűek 
és  vallásosabbak  voltak  az  emberek  és  sokkal  jobban 
megtudták  becsülni  Istennek  legdrágább  ajándékát,  az  életet, 
mint  napjainkban.  Azért  az  öngyilkosságnak  még  a  gondo¬ 
lata  sem  ébredt  fel  bennük. 

Megadással  viselték  hát  sorsukat  és  hosszú  időn  át 

szilárdan  utasítottak  vissza  minden  olyan  csábítást,  hogy 
egyházuk  ügyének  feláldozásával  mentsék  meg  magukat 
a  kimondhatatlan  szenvedésektől.  Bármennyire  kínozták 
is  őket,  visszautasították  a  kötelezvények  aláírását.  Végre 
is  néhány  hónapi  szenvedés  után  testileg  összetörve,  lel¬ 
kűk  ereje  is  megernyedt  s  egy  gyenge  pillanatában  a 
kétségbeesésnek  hajlandóknak  mutatkoztak  aláírni  a  kö¬ 
telezvényt,  hogy  hivatalukról  lemondanak.  Kérvényükre 
azonban  Kollonics  azt  felelte,  hogy  a  kegyelem  ideje  már 
lejárt  s  máskép  nem  szabadulhatnak  meg,  mintha  vallá¬ 
sukat  elhagyják  s  katholikus  hitre  térnek  át.  A  szeren¬ 
csétlen  lelkipásztoroknak,  kik  egyszer  már  az  engedmé¬ 
nyek  veszedelmes  lejtőjére  léptek,  nem  volt  többé  erejük 
a  most  még  súlyosabbá  lett  szenvedések  elviseléséhez  s 
utóvégre  is  nagy  lelki  harcok  után  17-en  beleegyeztek  az 
áttérésbe.  Ezeknek  a  várkápolnában  kellett  iszonyú  eskü¬ 
vel  elátkozni  előbbi  egyházukat  s  kötelezni  magukat  fej- 
és  jószágvesztés  terhe  alatt,  hogy  a  katholikus  vallásban 
híven  megmaradnak. 

Csak  szánalommal  és  mély  részvéttel  gondolhatunk  e 
szegény  elesettekre,  akik  hitüknek  e  szomorú  hajótörése 
után  lelkiismeretük  mardosásaitól  gyötörve  még  születésük 
napját  is  megátkozták,  hogy  nem  tudtak  oly  erősek  és 
hívek  lenni,  mint  többi  társaik.  Ha  valaki  farizeusi  gőggel 
követ  akarna  reájuk  dobni,  képzelje  előbb  saját  magát  az 
ő  helyzetükbe  s  azután  vallja  meg,  hogy  képes  lenne-e  ő 
nem  négy  hónapig,  de  csak  négy  napig  elszenvedni  oly 
embertelen  bánásmódot  hitének  romlása  nélkül  ?  Csodáljuk 
azokat  a  vértanukat,  akik  mindvégig  hívek  maradtak,  de 
ezeket  a  megtántorodottakat  sem  Ítélhetjük  el,  csak  szá¬ 
nakozhatunk  balsorsukon.  A  három  erős  férfiút,  a  hősöket* 
kiket  hitükben  semmi  szenvedés  meg  nem  tántoríthatott, 
Bagányi  Miklós  gömöri  ág.  hitv.  ev.,  Köpeczy  Balázs  szkárosi 
ref.  és  Szédeni  István  dörgicsei  ág.  hitv.  ev.  lelkészeket,  kettő¬ 
zött  mértékben  üldözték  és  sanyargatták  Komáromban 

1675.  március  9-ig,  mikor  azután  őket  is  Lipótvárba  szállí¬ 
tották  többi  társaikhoz. 

De  legtöbb  szenvedés  várakozott  azokra,  akiket  a 
trencsénmegyei  Lipótvárba  szállítottak.  Mert  az  előbbi  he¬ 
lyeken  éhséggel,  szomjúsággal,  nehéz  munkával,  piszokkal 
és  durva  bánásmóddal  csak  testüket  gyötörték  az  áldoza¬ 
toknak,  itt  azonban  mindezeken  kívül  kiszámított  kegyet¬ 
lenséggel  tették  próbára  mindennap  testüket  és  lelkűket 
egyaránt.  Itt  nem  katonákra  voltak  bízva,  hanem  egy 
Kellio  nevű  jezsuita  vállalta  magára,  hogy  megtöri  ellen¬ 
állásukat  s  áttéríti  őket  a  katholikus  hitre.  E  szent  célja 
érdekében  nem  riadt  vissza  semmi  embertelenségtől  s  oly 
vad  kegyetlenséggel  gyötörte  áldozatait,  hogy  valóságos 
csodának  tarthatjuk  azok  szilárd  ellenállását  s  megtörhetlen 
hűségét. 

Lipótvárra  szállították  az  elitéit  lelkészek  és  tanítók 
nagyobb  részét;  összesen  17  lutheránust  és  22  kálvinistát. 
Éhség  és  bántalmak  következtében  azonban  még  útköz¬ 
ben  megtört  három  lutheránus  és  egy  kálvinista  lelkész 
ereje  s  a  szent  ügy  védelmétől  elállottak,  teljesítvén  üldö¬ 
zőik  óhajtását.  Tehát  35-en  maradtak  egyházuk  és  hazá¬ 
juk  szabadságának  védőiül. 

Ezeket,  mihelyt  megérkeztek,  Kellio  a  következő 
figyelmeztetéssel  fogadta:  „Én  kötelességem  s  a  nekem 
adott  utasítás  szerint  ügyelek  fel  rátok  s  előre  kijelentem, 
hogy  súlyos  büntetésbe  estek,  ha  parancsaimat  nem  teljesí¬ 
titek.  Éltetek  szomorúbb  lesz  a  halálnál,  mert  fekete  kenyé¬ 
ren  és  vizen  kívül  mást  nem  kaptok,  bilincsekben  jártok 
s  minden  nyomorúságot  el  kell  szenvednetek/  Azután 
mindjárt  megvasaltatja  őket.  Némelyeknek  kezét  s  lábát, 
másoknak  a  két  lábát  verik  bilincsbe.  Nem  kímélik  a 
legidősebbeket  sem,  akik  a  vénség  miatt  járni  is  nehezen 
tudnak.  S  mikor  némelyek  ártatlanságukra  hivatkozva 
tiltakoznak  ez  ellen,  azt  feleli  nekik,  hogy  mindannyian 
kétszeresen  lázadók :  t.  i.  a  király  és  egyház  ellen.  De  ha 

a  király  ellen  nem  vétkeztetek  is,  az  egyház  ellen  való 
lázadástok  miatt  minden  büntetésre  méltók  vagytok.44  S  e 
nyilatkozata  szerint  bánt  is  velük  ezután  is  ez  a  kőszívű 
ember,  kiben  a  szánalomnak,  vagy  más  gyengédebb 
emberies  érzületnek  árnyékát  sem  fedezhetjük  fel.  Kegyet¬ 
len  természete  s  vakbuzgóságából  folyó  gyűlölete  az  erős 
hitbajnokok  iránt,  kiket  semmi  kényszer  sem  teríthetett 
el  üldözött  vallásuktól,  hozzáférhetetlenné  tették  lelkét 
minden  jobb  érzés  számára.  Nem  indult  meg  legnagyobb 
szenvedéseik  látásán,  sőt  kéjelgett  kínjaikban  s  szinte 
ördögi  ravaszsággal  gondolt  ki  újabb  és  újabb  kínzásokat. 

Lipótvárba  lépésük  óta  az  üldözötteknek  nem  volt  többé 
soha  egy  nyugodt  órájuk.  Napközben  reggeltől  estig  bi¬ 
lincsekben  végezték  a  legsúlyosabb  munkát  s  míg  a  többi 
foglyok  legalább  ebédtáján  pihenhettek,  nekik  még  kevés 
és  nyomorúságos  kenyerüket  sem  engedték  nyugodtan 
megenni.  A  katonák  folytonosan  nyomukban  álltak  s 
ha  a  kínzottak  közül  valamelyik  a  szokatlan  munkától 
kimerülve  s  bilincseitől  akadályozva  nem  tudott  tetszésük, 
vagy  a  folytonosan  körülöttük  levő  Kellio  tetszése  szerint 
sietni,  akkor  dárdanyéllel,  puskatussal,  vizbe  áztatott  cso¬ 
mós  kötéllel  verték  őket,  mint  a  barmot,  míg  össze  nem 
roskadtak.  Szakállukat  kitépték,  öklözték  és  rugdosták  őket 
minden  lehető  alkalommal.  Kellio  jutalommal  és  fenyege¬ 
tésekkel  ösztönözte  a  katonákat,  csakhogy  minél  durváb¬ 
bak  és  kegyetlenebbek  legyenek.  S  ebben  maga  adott  a 
katonaságnak  jó  példát.  így  tartott  ez  télen  nyáron  egyaránt. 

Azt  gondolhatnánk,  hogy  ilyen  gyötrelmes  nappalok 
után  legalább  éjszaka  találhattak  egy  kis  pihenést.  De  — 
fájdalom  —  ez  nem  igy  van.  Lelketlen  üldözőjük  gondos¬ 
kodott  róla,  hogy  még  éjszaka  se  találhassanak  nyugodal¬ 
mat  és  üdülést.  Nyáron,  a  forróság  idején,  rendesen  oly 
szűk  és  piszkos  börtönbe  záratta  őket,  hogy  a  kiállhatat- 
lan  bűz  és  forróság  miatt  majd  elvesztek,  a  gyengébbek 
elájultak  s  mégsem  jöhettek  ki  a  szabadra.  Télen  pedig 

olyan  börtönökbe  rekesztették  őket  éjente,  melynek  a  sza¬ 
bad  ég  volt  a  fedele ;  s  hogy  e  szerencsétlenek,  kiknek 
ruházata  csak  hitvány  rongyokból  állott,  meg  ne  fagyjanak, 
kénytelenek  voltak  beleásni  magukat  a  mély  piszokba  és 
szemétbe;  vagy  többen  összebújtak,  hogy  testeikkel  véd¬ 
jék  egymást,  miközben  bilincseikkel  súlyos  sebeket  ejtet¬ 
tek  egymáson.  A  kik  az  ablakhoz  közel  szorultak,  azok¬ 
nak  gyakran  leperzselték  puskaporral  hajukat,  szakállukat 
az  erre  fölbérelt  katonák.  Öt  ilyenféle  börtön  volt  kivá¬ 
lasztva  számukra.  Egyiken,  melybe  legnagyobb  részüket 
szokták  zárni,  szennycsatorna  folyt  keresztül,  mely  eső 
idején  annyira  megáradt,  hogy  nyakig  kellett  a  sárban  és 
piszokban  heverniük.  Később  sok  könyörgés  után  meg¬ 
engedték,  hogy  földdel  hordhassák  meg  a  talajt.  De  csak¬ 
hamar  ez  is  sárrá  változott  s  undorító  szagú  lett  a  szemét¬ 
től,  békáktól,  kigyóktól  és  mindenféle  utálatos  férgektől. 
Egy  neme  a  kínzásnak  volt  rájuk  nézve  a  börtönben  az 
is,  hogy  többnyire  nem  lehettek  magukban,  hanem  cégé¬ 
res  latrokat  zártak  közéjük,  kik  istentelen  beszédeikkel 
megakadályozták,  hogy  legalább  éjszaka  könyöröghessenek 
háborítatlanul  a  jó  Istenhez. 

Gúnyolódva  mondta  nekik  Kellio :  „ Ez  a  purgatórium 
Mire  találóan  felelték  az  üldözöttek :  „Ha  ez  a  purgatórium, 
akkor  van  remény  szabadulásunkhoz tt.  Kellio  boszusan 
igazította  helyre  szavait:  „Nem,  ez  maga  a  pokol,  honnét 
nincs  szabadulás.  “ 

S  valóban  pokoli  életet  készített  számukra.  Még  azt 
sem  engedte  meg  nekik,  hogy  az  undok  börtönökben  el¬ 
piszkolódott  alsó  ruhájukat  kimoshassák.  Megtörtént,  hogy 
valamelyik  munkaközben  vizbe  dobta  az  ingét,  hogy 
legalább  egy  kissé  is  tisztább  legyen;  de  a  mint  Kellio, 
vagy  emberei  ezt  észrevették,  kényszerítették,  hogy  azon 
vizesen  és  piszkosan  vegye  ismét  magára.  A  környéken 
lakó  katholikus  köznép  mély  szánalommal  nézte  mindezt  s 
az  éhség,  munka  és  veréstől  elgyötört  áldozatokat ;  öröm- 

mel  enyhítette  volna  szenvedéseiket,  ha  Kellio  és  emberei 
meg  nem  akadályozzák.  De  mihelyt  észrevették,  hogy 
valaki  adott  nekik  valami  élelmet,  vagy  ruhadarabot,  az 
adományt  elvették  s  mind  az  adományozót,  mind  az  el¬ 
fogadót  kegyetlenül  megverték.  Kocsi  Csergő  Bálintnak 
még  a  szájából  is  kivették  azt  a  néhány  falatnyi  élelmet, 
mit  egy  szegény  asszony  vetett  oda  számára.  Másszor 
ismét  egy  szegény  asszony  ment  el  mellettük  s  megszánva 
nyomorúságukat,  húst  és  kenyeret  dobott  egyiknek  targon¬ 
cájába.  De  meglátta  ezt  Kellio,  ki  éppen  szobája  ablaká¬ 
ból  vigyázott,  hogy  a  katonák  híven  teljesítik-e  hóhéri 
tisztjöket.  A  szegény  asszonyt  rögtön  megfogatta,  kezeinél 
és  nyakánál  fogva  pellengérre  köttette  s  ott  tartotta  csak¬ 
nem  két  órán  át  a  legnagyobb  hidegben. 

Hogy  lelkűket  még  inkább  elkeserítse,  magukkal 
ásatott  börtönt  a  saját  maguk  számára.  Sőt,  hogy  e  go¬ 
nosz  kegyetlenség  hatásában  annál  inkább  gyönyörköd¬ 
hessék,  néhány  jezsuita  rendtársával  maga  is  oda  ment  a 
munkában  fáradozókhoz.  Harsányt  Istvánból  kitört  az  elke¬ 
seredés,  mikor  látta  gúnyos  és  kárörvendő  arcukat  s  igy 
szólt  hozzájuk :  „Isten,  az  angyalok  és  emberek  előtt  til¬ 
takozunk,  hogy  ti  sokkal  kegyetlenebbül  bántok  velünk,, 
mint  egykor  az  apostolokkal  gonosz  üldözőik.  Mert  az 
apostolok  börtönbe  voltak  ugyan,  de  a  maguk  számára 
börtönt  ásni  sohasem  kényszerítették  őket."  A  jezsuiták 
pedig  nevetve  válaszolták:  „Annál  serényebben  dolgozzatok 
tehát,  mivel  oly  nagy  okotok  van  reá !  “ 

A  kínzottak  közül  egyik  Öreg  lelkész  kérte  egykor 
Kelliot,  hogy  ne  bánjék  vele  oly  kegyetlenül,  mert  a  szen¬ 
vedések  miatt  meg  kell  halnia.  A  válasz  az  volt,  hogy 
miért  kedvezne  neki  ?  Ha  meghal,  majd  kivontatja  va¬ 
lami  szemétdombra.  —  Szentpéteri  Márton  hetényi  lelkész  va¬ 
lami  utón  Írószerekhez  jutott  s  levelet  irt  nejéhez  és  gyer¬ 
mekeihez.  Ezt  a  levelét  elfogták  s  ezen  kísérletért  a  vár- 
parancsnok  Kellió  indítására  több  százat  veretett  rá.  Ugyan- 

így  járt  jóval  később  Steller  Tamás  lutheránus  lelkész, 
ki  egy  barátjához  akart  valami  segítségért  Írni.  Ezért  a 
várparancsnok  maga  elé  hivatta  s  Kellio  jelenlétében  sa¬ 
ját  maga  megrugdosta,  azután  pedig  hét  katonával  úgy 
összeverette,  hogy  csaknem  életét  veszté. 

Ily  bánásmód  mellett  bizony  csodálni  lehet,  hogy 
életben  maradtak,  de  még  csodálatosabb,  hogy  hitük  és 
kitartásuk  soha  meg  nem  rendült.  Micsoda  lelki  erőnek  s 
mily  sziklaszilárd  hitnek  kellett  lakozni  ez  egyszerű  embe¬ 
rekben!  Mi  gyönge  utódok,  csak  tiszteletteljes  csodálattal 
tekinthetünk  reájuk.  A  jó  Isten  oltalmazta  őket  és  nem 
engedte,  hogy  Kellio  kegyetlen  szive  valamelyikük  halá¬ 
lában  gyönyörködhessék.  Sőt  szánalmas  sorsuk  s  csodála¬ 
tos  állhatatosságuk  lassanként  vad  környezetük  lelkét  is 
részvétre  hangolta.  A  Kelliotól  felbérelt  katonák  beleuntak 
a  kínzásba,  sőt  készek  voltak  enyhíteni  szenvedéseiket. 
Éjjelenkint  titokban  szívesen  hoztak  számukra  élelmi  sze¬ 
reket.  A  környék  jólelkü  népe  pedig  minden  fenyegetés 
és  büntetések  ellenére  is  dobott  számukra  élelmet,  vagy 
ruhadarabot,  mikor  napi  munkájuk  közben  hozzájuk 
férkőzhetett. 

Kellio  azonban  csakhamar  észrevette  a  dolgok  ilyen 
változását.  Hogy  tehát  megakadályozza  sorsuk  jobbulását, 
egy  hozzá  méltó  segédet  vett  maga  mellé  a  sánta  Bene 
János  lipótvári  iskolamester  személyében.  Ezzel  osztotta 
meg  a  felügyeletet,  úgy  hogy  egyik  vagy  másik  mindig 
nyomukban  állott  a  kínzottaknak.  Ebben  a  Bene  Jánosban 
valóságos  bestia  lakott  s  durvaságában  felülmúlta  még 
Kelliot  is.  Nem  kiméit  az  sem  öreget,  sem  beteget,  hanem 
kereste  az  alkalmat,  hogy  minél  gyakrabban  hóhérolhassa 
áldozatait.  Az  öreg  Nikleczi  Sámuel  lutheránus  lelkészt, 
mert  földdel  terhelt  talicskáját  nem  tudta  feltolni  a  sáncra, 
vastag  botjával  úgy  összetörte,  hogy  az  öreg  majdnem 
életét  veszté. 

Legfelháborítóbb  azonban  ama  vad  erőszak,  mellyel 

Kellio  áldozatait  arra  akarta  kényszeríteni,  hogy  a  katho- 
likus  istentiszteleten  és  szertartásokban  r észtvegyenek.  Egy 
napon  megjelenik  köztük  a  börtönben  s  kijelenti,  hogy 
ezután  misét  kell  hallgatniok.  Az  üldözött  hitvallók  ki¬ 
jelentik,  hogy  meggyőződésükkel  ellenkező  szertartások¬ 
ban  nem  vehetnek  részt.  Megteszitek,  —  felelt  a  jezsuita. 

Mise  előtt  azután  megjelent  köztük  a  katonai  al- 
parancsnok,  egy  hitehagyott  svéd  báró  s  kérdezte :  Melyik 
nem  akar  menni  misére  ?  Én  sem,  felelt  Kocsi  Csergő  Bálint. 
Az  alparancsnok  akkor  egy  fütykössel  összeverte  s  katonák¬ 
kal  vonszoltatta  a  templomba.  De  ott  sem  tudták  semmi 
veréssel  rákényszeríteni,  hogy  letérdelt  volna.  Büntetésül 
azután  sokkal  súlyosabb  bilincseket  raktak  reá  s  egy  nagy 
vesszőkast  kötöttek  a  hátára  s  több  napon  át  pihenés  nél¬ 
kül  abban  kellett  a  földet  hordania,  úgy  hogy  közel  állott 
a  megszakadáshoz.  Kocsi  Cs.  Bálint  többször  megszólította 
a  szenvedéseiben  gyönyörködő  jezsuitát,  hogy  könyörül¬ 
jön  rajta  s  mentse  fel  a  ránézve  elviselhetetlen  munka 
alól. 

De  hiába  volt  minden  kérés ! 

Miután  ellenszegülésük  miatt  többen  is  a  Kocsi  Cs. 
Bálinthoz  hasonló  sorsra  jutottak  s  némelyiket  hajánál 
fogva  hurcolták  a  templomig,  belátták  a  szerencsétlenek, 
hogy  máskép  kell  cselekedniük,  mert  különben  a  baromi 
bánásmód  miatt  mindnyájan  elvesznek.  Elhatározták  tehát, 
hogy  a  templom  előcsarnokába  elmennek  s  a  misét  végig 
hallgatják,  de  a  szertartásban  semmi  módon  részt  nem 
vesznek,  inkább  meghalnak.  így  cselekedtek  a  legközelebbi 
alkalommal  s  katona  őreiktől  körülfogva,  mint  áldozati 
bárányok  állottak  ott  egymáshoz  szorulva  ezek  az  össze¬ 
marcangolt,  elkényszeredett,  piszoktól  és  rongyoktól  borí¬ 
tott  áldozatok.  Ott  imádkoztak,  ott  sóhajtoztak  az  Istenhez, 
hogy  enyhítse  már  meg  üldözőik  lelkét.  De  csakhamar 
megjelenik  a  jezsuita  küldötte,  hogy  menjenek  be  a  tem¬ 
plomba  az  oltár  elé.  A  katonák  hajtani  akarják  őket,  de 

az  áldozatok  egymásba  fogódzva  ellenszegülnek.  Kirohan 
akkor  a  templomból  Kellió  is  s  a  katonák  eljárását  eny¬ 
hének  tartván,  hogy  példát  mutasson,  egyiknek  kezéből 
kikapja  a  fegyvert  s  azzal  üti-vágja  a  szerencsétleneket. 
Végre  Masnid us  és  Paulovics  nevű  lutheránus  lelkészeket 
elszakítják  a  többitől  s  folytonos  verések  és  rugdosások 
közt  hurcolják  és  dobják  az  oltár  elé. 

De  minden  elképzelhetőt  felülmúlt  az  a  gyalázatos¬ 
ság,  amit  Loyola  Ignácnak,  a  jezsuitarend  alapítójának 
nevenapján  követett  el  rajtuk.  Ekkor  is  templomba  ren¬ 
deli  őket  s  mikor  semmi  módon  nem  akarnak  belépni,  az 
oda  rendelt  katonák  botokkal,  dárdanyéllel  s  kivont  kar¬ 
dokkal  verik  őket.  De  bár  fegyverüket  összetörték  rajtuk 
nem  voltak  képesek  behajtani  az  ellenszegülők  tömegét. 
Ekkor  a  jezsuita  dühtől  tajtékozva  maga  rohant  közéjük 
s  két  öreget  a  többitől  elszakítva  maga  segit  hajánál  fogva 
becipelni  az  oltár  elé  folytonos  verés  és  rugdosás  közt.  A  két 
öreg  félholtan  feküdt  a  templom  kövezetén  s  mise  végez¬ 
tével  társaik  karjaikon  vitték  vissza  a  börtönbe.  Szilvási 
István  császári  ref.  és  Turóczi  András  füleki  lutheránus 
lelkészek  voltak  ezek  az  áldozatok,  kik  akkor  kapott  sérü^ 
léseikből  soha  többé  ki  nem  gyógyultak! 

S  mindez  a  nép  szemeláttára  történt !  Micsoda  lélek 
lakhatott  ebben  a  jezsuitában,  ki  nem  irtózott  az  Isten  há¬ 
zában  követni  el  ily  rémtetteket  ?  S  micsoda  büntetésre 
volt  méltó,  ki  az  Isten  házát  ily  jelenetek  színhelyévé  tette? 

Ha  valamely  haldoklóhoz  ment  gyóntatni,  útját  ren¬ 
desen  arra  vette  még  kerülővel  is,  ahol  a  mi  szegény  vér¬ 
tanúink  dolgoztak  s  mikor  az  ostya  előtt  nem  akartak 
térdre  borúlni,  katonákkal  verette  le  őket  a  földre.  így 
történt  egyik  zordon  februáriusi  napon  is.  „  Térdeljetek !  “ 
—  kiáltja  a  sánta  Bene  János  s  miután  nem  engedelmes¬ 
kedtek,  doronggal  veri  a  földre  Harsányi  Istvánt,  Szilvásit, 
Nikléczit  s  még  többeket.  A  szegény  Paulovicsnak  pedig 
karját  törte  ketté.  Erre  a  kegyetlenkedésre  még  a  váz’- 

parancsnok  ti  tkárjában  is  fellázadt  az  emberi  érzés:  „Sánta 
kutya,  ki  hatalmazott  fel  erre  a  kegyetlen  tettre  ?  “  —  kiáltá 
neki  s  megakadályozta  a  további  dühöngésben. 

De  nemcsak  vakbuzgó  s  kegyetlen  természetű  volt 
ez  a  Kellio,  hanem  egyúttal  jellemtelen  ember  is.  Mert 
mikor  ez  a  jó  madár  megtudta,  hogy  az  állhatatos  hitval¬ 
lókat  nemsokára  Nápolyba  szállítják  gályarabságra  s  így 
az  ő  kezéből  kiszabadulnak :  a  maga  biztosítása  végett 
febr.  15-én  felhívta  őket,  hogy  adjanak  neki  nevük  alá¬ 
írásával  megerősített  nyilatkozatot,  melyben  hálásan  elis¬ 
merik,  hogy  főtisztelendő  Kellio  atya  az  övéiktől  küldött  pén¬ 
zecskét  nekik  átszolgáltatta,  a  jóakaróiktól  küldött  ételeket  köz¬ 
tük  kiosztotta,  látogatóba  jött  rokonaikat  hozzájuk  bocsátotta  “ 
s  általában  jóindulattal  volt  irántuk.  S  a  szerencsétlenek, 
még  nagyobb  kínzásoktól  tartva,  kénytelenek  voltak  szá¬ 
mára  kiállítani  ezt  a  bizonyítványt,  mely  az  igazsággal 
minden  pontjában  homlokegyenest  ellenkezett.  Nemcsak 
hazulról  küldött  pénzeiket  nem  adta  ki,  hanem  abból  is 
kifosztotta  őket,  amit  még  maguknál  rejtegettek.  S  az  így 
szerzett  pénzen  oltárt  állíttatott  a  lipótvári  templomban. 
Rablóit  pénzből  oltárt !  Ez  világosan  jellemzi  a  jezsuita 
erkölcsöket. 

Végre  közeledett  az  idő,  melyben  majdnem  egy  évig 
tartó  szenvedéseiknek  ezen  szomorú  szinhelyéről  kiszaba¬ 
dultak,  hogy  más  nagy  nyomorúságnak  menjenek  elébe. 
A  Komáromból  megérkezett  három  hitvallót  sírva  ölelték 
keblükre  s  1675.  március  18-ikán  este,  nagyszámú  katona¬ 
ságtól  környezve,  ezekkel  együtt  indították  őket  Bécsbe. 
Két  beteges  öreg  képtelen  volt  az  utazásra.  Ezeket  tehát 
Lipótvárban  hagyták  s  így  a  komáromiakkal  együtt  36 
vértanút  indítottak  útnak  Bécs  felé.  Március  25-én  talál¬ 
koztak  ott  Beréncsből  oda  hurcolt  5  társukkal  s  bármennyi 
szenvedést  éltek  át  elválásuk  óta  s  bármily  szomorú  jövő 
fenyegette  őket,  mégis  örömkönnyek  közt  ölelték  egymást. 
Örültek,  hogy  annyi  kínzás  után  is,  bár  elgyötörve  s  ősz- 

szetörve,  de  életben  látják  egymást;  főleg  pedig,  hogy 
híven  és  állhatatosan  kitartottak  a  szent  ügy  mellett.  E 
41  hitbajnok  kész  volt  tovább  is  megküzdeni  minden  szen¬ 
vedéssel,  mindhalálig. 

A  sárvári,  kapuvári  és  éberhardi  börtönökben  szen¬ 
vedő  lelkészek  nem  kisebb  megpróbáltatásnak  voltak  alá¬ 
vetve,  mint  lipótvári  és  komáromi  társaik.  Többen  közülük 
vértanúi  halált  haltak  egyházuk  és  hazájukért.  De  a  gálya¬ 
rabságot,  ezek  mégis  kikerülték  s  ezért  szomorú  sorsuk 
elbeszélésére  nincs  itt  alkalom. 

VI. 

A  41  vértanú  útja  Triesztig.  Trieszt¬ 
ben  katonáknak  akarják  őket  öltöztetni.  Szen¬ 
vedéseik  a  tengeri  út  alatt  s  Itália  földjén. 
Theaté ,  a  gyászemlékű  város.  Megérkezés 
Nápolyba,  május  7-dikén. 

Mikor  Séllyei  István  viszontlátta  Lipótvárról  érkezett 
36  vértanú  társát,  kiket  a  nyomor  és  szenvedés  szinte  ki- 
vetkőztetett  emberi  formájukból,  mély  fájdalom  fogta  el 
erős  lelkét  s  felsóhajtott :  Óh  Isten,  mire  tartogattál  bennün¬ 
ket!  Add,  hogy  a  te  segítségedben  bizakodva  elviselhessük  azt 
is,  ami  még  ránk  várakozik ! 

Érezte,  hogy  a  legnagyobb  nyomorúság  és  kisértés 
még  ezután  következik  reájuk.  Mert  eddig,  habár  szinte 
emberfeletti  kínokat  állottak  is  ki,  legalább  hazai  földön 
voltak  s  a  szabadulásnak  némi  reménye  csillogott  feléjük. 
De  most,  a  hazai  földtől,  családjaiktól  és  ismerőseiktől  el¬ 
szakítva,  reményük  is  végkép  lehanyatlott.  De  azért  most 
sem  csüggednek,  lelkűk  ereje  nem  ingadozik  s  csak  azért 
sóhajtanak  Séllyeivel  együtt  a  jó  Istenhez,  hogy  benne 
bízva  el  tudják  viselni  azt  is,  ami  még  reájuk  várakozik. 

S  ahhoz  bizonyára  Isten  különös  kegyelméből  adott 
erő  volt  szükséges,  mert  reájuk  a  legnagyobb  földi  nyo- 

moruság,  a  gályarabság  várakozott.  Kegyetlen  üldözőjük, 
a  vörös  Kollonics,  miután  semmiképpen  sem  tudta  őket 
hitüktől  eltántorítani,  hogy  a  térítés  munkáját  ne  aka¬ 
dályozhassák,  engedélyt  eszközölt  ki  a  királytól,  hogy  e 
makacs  ellenszegülőket  Nápolyba  szállíthassa  s  ott  fejen¬ 
ként  bizonyos  összeg  pénzért,  —  mint  valami  barmot,  — 
a  spanyol  hadi  gályákra  eladhassa.  Akit  pedig  egyszer 
rabként  az  evezőpadhoz  láncoltak,  az  élve  onnét  nem  sza¬ 
badulhatott.  Ezek  sem  akadályozzák  hát  többé  Magyaror¬ 
szágon  a  főpapokat  térítői  munkájukban. 

Lipót  király  éppen  egy  csapat  zsoldost  küldött  Ná¬ 
polyba  segítségül  szövetségesének,  a  spanyol  királynak.  Kol¬ 
lonics  felhasználta  az  alkalmat  s  átadta  a  41  hitvallót  e  csa¬ 
pat  vezetőjének,  Gemanner  György  Starhemberg-ezredbeli 
kapitánynak  szigorú  utasítások  mellett.  Ez  utasítások  közt 
első  volt  a  lehető  legkegyetlenebb  bánásmód,  oly  célból 
t.  i.,  hogy,  —  ha  csak  lehetséges,  —  hitük  elhagyására 
kényszerítsék  áldozataikat.  Ily  föltétel  alatt  megszabadul¬ 
hattak  volna  a  gályarabságtól. 

Bécstől  kezdve  gyalog  kellett  megtenniök  az  utat, 
még  pedig  páronként  összevasalva  és  súlyos  bilincsektől 
terhelve.  Minthogy  pedig  akkor  még  a  magas  stájer  he¬ 
gyeket  hó  és  jég  borította,  a  meredek  és  síkos  utakon 
ezek  az  elgyengült  s  a  folytonos  veréstől  összetört  embe¬ 
rek  csak  nagy  kínnal  tudtak  haladni.  Minduntalan  kezükre,, 
vagy  arcukra  buktak  s  mivel  páronként  voltak  összelán¬ 
colva,  az  egyik  eleső  rendszerint  magával  rántotta  a  má¬ 
sikat  is.  S  ez  a  keserves  állapot  nemhogy  szánalomra  in¬ 
dította  volna  a  zsoldos  katonákat,  hanem  inkább  arra 
használták  fel,  hogy  dárdanyéllel,  karddal  és  bottal  ver¬ 
jék  mindazokat,  akik  nem  tudtak  kedvük  szerint  haladni. 
A  környék  jólelkű  lakosai  katholikus  létükre  is  őszinte 
részvéttel,  sokszor  sírva  nézték  szenvedéseiket,  de  a  kato¬ 
nák  miatt  semmiben  sem  segíthettek  rajtuk.  Éjfél  után 
egy  vendégfogadóhoz  érkeztek,  hol  a  katonacsapat  pihenőt 

tartott.  Ekkor  a  kiéhezett  foglyok  kérték  a  kapitányt,  hogy 
adassa  ki  számukra  a  szokásos  kis  profunt  adagot  s 
legalább  az  egyik  lábukat  oldassa  fel  a  bilincsből.  A  ka¬ 
pitány  azonban  azt  felelte,  hogy  nem  oldatja  fel  őket,  ke¬ 
nyeret  sem  ad,  mert  nincs  neki  megparancsolva,  hogy  tovább 
is  gondoskodjék  élelmükről  sőt  azt  sem  bánja,  ha  mind  éhen 
döglenek  is.  Tehát  fogva  tartják  őket,  pénzükből  kifosztják  s 
mégsem  akarnak  gondoskodni  legszűkebb  élelmükről  sem. 
Ez  volt  a  Kollonics  püspöktől  rendelt  keresztyéni  bánásmód. 
Annyit  azonban  mégis  adtak  nékik,  hogy  legalább  éhen  ne 
haljanak.  Később  pedig,  mikor  látták,  hogy  ha  mindnyáju¬ 
kat  agyon  verik  is,  mégsem  tudnak  tovább  gyalogolni, 
megengedte  a  kapitány,  hogy  az  összevasalt  párokat  szét¬ 
oldják.  így  magánosán  mindegyik  könnyebben  haladt. 

A  Mura  folyónál  hajóra  szállottak.  A  révpénzt  azon¬ 
ban  velük  akarták  megfizettetni  s  minthogy  legtöbbjük¬ 
nek  már  egy  eltitkolt  fillérje  sem  maradt,  újra  átkutatták 
a  katonák  minden  rongyaikat.  S  miután  néhányuknál 
csakugyan  akadtak  elrejtett  pénzre,  abból  fizették  ki  a 
révpénzt.  A  hajóraszállásnál  újra  kezdődött  a  kegyetlen¬ 
kedés.  Rendkívül  szűk  helyre  akarták  őket  bezsúfolni  s 
ezen  fáradozás  közben  agyba-főbe  verték  valamennyit. 
Kettőnek  a  fejét  is  betörték.  Grácz  és  Laibach  közötti  ut- 
jok  alatt  a  hidegség,  éhség  a  folytonos  verések  és  lábaik¬ 
nak  kisebesedése  miatt  annyit  szenvedtek,  hogy  a  halál 
valóságos  megváltás  lett  volna  mindnyájukra  nézve.  S  e 
vidék  szláv  lakossága  semmi  részvétet  sem  érzett  irántuk, 
sőt  gúnnyal  és  bántalmakkal  illette  őket.  Egy  falat  kenyeret 
sem  vetettek  az  éhségtől  tántorgó  nyomorultaknak.  De 
bár  mindnyájan  a  halál  révén  állottak  is,  hite  és  lelki  ereje 
egyiknek  sem  ingott  meg.  Úgy  hogy  egy  Ízben  a  csapat 
kegyetlen  kapitánya  sem  fojthatta  vissza  érzését  s  düh¬ 
től  és  bámulattól  eltelve  kiáltott  fel :  „  Mi  ördögi  kemény¬ 
szívű  nemzetség  ez;  még  arra  sem  mehetünk  velük,  hogy  kö¬ 
zülük  csak  a  legalávalóbb  is  vallásunkra  álljon  !a 

Bámulta  hősi  elszántságukat,  de  sivár  leikével  meg¬ 
érteni  nem  tudta,  hogy  miként  szenvedhet  el  valaki  annyi 
kínt  csupán  vallásáért.  Bolondnak  tartotta  őket,  mint  Pál 
apostolt  a  római  helytartó. 

Laibachban  a  szívtelen  utcai  csőcselék  gúnyolta  és 
szidalmazta  őket,  mint  pokolra  való  eretnekeket.  De  a  vak¬ 
buzgó,  otromba  tömeg  közt  akadt  néhány  valódi  keresz¬ 
tyén  is.  Néhány  becsületes  polgárnak  és  szerzetesnek 
végtelen  nyomorúságuk  látásán  megesett  a  szíve  s  titok¬ 
ban  kenyeret  és  bort  hoztak  számukra.  De  csakhamar 
megjelentek  örökös  üldözőik,  a  jezsuiták  is.  S  nem  átal¬ 
lották  gúnnyal  és  szidalmakkal  tetézni  nyomorúságukat, 
mig  csak  a  türelmüket  vesztett  katonák  el  nem  kergették 
őket. 

Laibachtól  kezdve  Triesztig  folyvást  sziklás  talajon 
kellett  haladniok.  S  minthogy  saruik  már  régen  tönkre¬ 
mentek,  meztelen  lábaikat  a  szikla  és  fagyos  rög  annyira 
föltépte  és  kisebezte,  hogy  minden  lépésükkel  véres  nyo¬ 
mokat  hagytak  maguk  után.  így  haladtak  napokon  át  a 
roskadozókat  segítve  és  támogatva,  mert  amelyik  hátra 
maradt,  azt  a  katonák  bottal  és  dárdanyéllel  nógatták  a 
haladásra.  Éppen  ezért  az  erősebb  fiatalok,  mint  Kocsi 
Csergő  Bálint  pápai  és  Lányi  György  korponai  tanárok, 
több  Ízben  önként  leghátul  maradtak,  hogy  saját  testükkel 
védjék  az  elgyengült  öregeket  a  durva  verésektől.  E  két 
fiatal  hitbajnok  mindegyike  megírta  azután  később  e  bor¬ 
zasztó  szenvedések  történetét  s  Írásaik  a  leghitelesebb  bi¬ 
zonyítékai  mindannak,  amit  itt  elmondunk. 

Mikor  már  mindannyian  a  végkimerülés  szélén  állot¬ 
tak,  nagy  könyörgéseikre  csak  annyit  engedett  meg  em¬ 
bertelen  parancsnokuk,  hogy  a  békókat  levehették  lábaikról. 
De  kovácsot  már  nem  adott,  aki  leszedte  volna.  így  hát 
kénytelenek  voltak  kövekkel  verni  le  a  vasakat  egymás 
lábairól  s  e  közben  összemarcangolt  lábaikat  újra  meg¬ 
sebezték. 


61 


i 


Amint  Triesztbe  megérkeztek,  egy  piszkos  elhagyatott 
akolba  terelték  valamennyit.  De  nyugalmat  itt  sem  talál¬ 
hatnak,  mert  csakhamar  bemegy  hozzájuk  a  kapitány  s 
többszörös  kifosztás  után  most  már  rongyaiknak  végső 
maradványaiból  is  kivetkőzteti  őket.  Hiába  volt  néhány 
halál  révén  álló  öregnek  esdeklése  is,  hogy  engedjék  őket 
tisztes  papi  ruhájuk  rongyaiban  halni  meg.  Nem  volt  irga¬ 
lom.  De  e  kifosztásnál  is  rosszabbul  esett  lelkűknek  az, 
hogy  boszantásból  mindnyájuknak  bajuszát  és  szakállát 
leborotváltatta.  Azután  pedig  katonákkal  tereitette  őket  az 
akol  egyik  sarkából  a  másikba,  csakhogy  egy  pillanatig 
se  nyugodhassanak.  De  mégsem  bírhattak  rá  csak  egyet 
is  hitének  elhagyására. 

Majd  arra  akarja  őket  kényszeríteni  a  kapitány,  hogy 
legyenek  katonákká  öt  garas  napidíj  mellett.  Különben 
mindnyájan  éhen  halhatnak.  De  ezt  is  határozottan  meg¬ 
tagadják.  A  kapitány  nem  enged  s  Füleki  István  naprágyi 
ref.  lelkészt  akarja  először  erőszakkal  kényszeríteni,  hogy 
katona  ruhába  bújjon.  De  Füleki  semmi  módon  nem  en¬ 
gedte  magára  huzatni  a  zsoldos  ruhát.  Ezért  azután  össze¬ 
rugdosta  s  katonáival  is  megverette.  De  tervéről  mégis 
kénytelen  volt  lemondani.  Büntetésül  azonban  három  napig 
koplaltatta  őket,  úgy  hogy  mindnyájan  éhen  veszhettek 
volna,  ha  ajobbszivű  katonák  éjjel,  titokban  nem  hoznak 
némi  eledelt. 

Triesztből  titkon  szállítják  őket  tovább.  A  kapitány 
mindnyájukat  a  hajófenékbe  záratta,  hol  a  férgek  sokasága 
és  az  óriási  bűz  miatt  sohasem  nyughattak.  Miskolczy  Mi¬ 
hály  füleki  lelkész  lábáról  a  vas  hosszas  gyaloglásuk  alatt 
lerágta  a  húst  s  e  szétmarcangolt  láb  minden  orvoslás 
hiányában  most  rothadásnak  indult  s  oly  rettenetes  szagot 
árasztott  a  szűk  hajófenékben,  hogy  e  miatt  többen  súlyo¬ 
san  megbetegedtek.  Mégsem  engedték  meg,  hogy  szabad 
levegőre  mehessenek. 

Olaszország  Pescara  nevű  városánál  szállanak  partra.. 

Miskolczyt  és  Kóródi  János  csöglei  lelkészt  azonban  fél- 
holtan  vitték  ki  társaik  a  hajóból  s  minthogy  ezek  képte¬ 
lenek  voltak  a  továbbutazásra,  a  pescarai  városi  börtönben 
hagyták  őket.  A  többieknek  is  három  napig  kellett  vesz¬ 
tegelniük  e  városban,  mely  idő  alatt  sokat  szenvedtek  az 
odavaló  vakbuzgó  katholikus  néptől,  mely  protestáns  em¬ 
bert  sohasem  látott  s  egy  Ploss  Miklós  nevű  kegyetlen 
káplártól. 

Három  nap  múlva  útnak  indítják  őket  Nápoly  felé. 
Szerencséjükre  most  egy  emberiesen  érző  katonára  voltak 
bízva,  ki  a  betegek  számára  kellő  élelemről  gondoskodott. 
De  Theate  városában  ismét  előbbi  kegyetlen  őreik  kezébe 
jutottak,  akik  őket  börtönbe  csukatták,  élelmükről  azon¬ 
ban  nem  gondoskodtak,  úgy  hogy  ismét  az  éhhalál  fenye¬ 
gette  mindnyájukat.  E  nyomorúságos  állapotukban  egy 
tisztességes  és  keresztyénies  érzésű  szerzetes  utján,  aki 
börtönükben  fölkereste  őket,  megkérték  az  odavaló  katho¬ 
likus  püspököt,  hogy  asztalának  hulladékaiból  küldjön  nekik 
néhány  falatot,  mert  különben  a  keresztyén  világ  közepette 
éhen  kell  veszniök.  E  püspökben  szintén  volt  keresztyén 
érzés  és  küldött  számukra  egy  bárányt  és  néhány  kenye¬ 
ret.  A  bárányt  azonban  semmi  módon  sem  készíthették 
meg  őreik  kegyetlen  rosszlelküsége  miatt,  habár  tovább- 
indulásuk  után  nagy  távolságra  elvitték  magukkal. 

Theatéban  ismét  fölkeresi  őket  a  katona  s  megkérdi : 
„Akartok-e  katholikusok  lenni ?  Úgy  választás  adatik  néktek, 
hogy  papokká,  világiakká,  vagy  katonákká  legyetek.  “  Mivel 
a  veréstől  való  félelem  miatt  egyik  sem  mert  szólani, 
így  folytatja  beszédjét:  „Még  most  sem  javultatok  meg? 
A  gályák  majd  megtanítanak  benneteket,  hogy  mi  a  katho¬ 
likus  hit.  “  E  sikertelen  kísérlet  után  útnak  indítják  hát  őket. 
De  hatan  már  annyira  elgyengültek  közülük,  hogy  lehe¬ 
tetlen  volt  őket  tovább  hajtani.  Otthagyták  őket  a  theatéi 
börtönben  anélkül,  hogy  ellátásukról  gondoskodtak  volna, 
úgy,  hogy  éhség-  és  betegségtől  egyaránt  gyötörtetve  le- 


63 


irhatlan  szenvedések  után  többen  meghaltak.  Szomorú 
sorsukat  azonban  majd  később  beszélem  el. 

A  további  út  alatt  a  katonák  kegyetlenségüket  szinte 
a  végsőig  fokozták.  Mindenáron  meg  akarták  törni  áldo¬ 
zataik  szilárd  hitét  és  kitartását.  Bátorkeszi  Istvánon  össze¬ 
töri  dárdáját  az  egyik  katona.  Séllyei  Istvánt  két  társa 
vezette,  mégis  folyton  ütötték.  Utóvégre  is  többen  össze- 
roskadtak  s  képtelenek  voltak  tovább  menni.  Ezeket  sza¬ 
marakra  ültették.  Az  öreg  Eliá  vagy  Illyés  Gergely,  midőn 
egy  szoros  útnál  társai  nem  tarthatták  kétfelől,  lebukott 
a  szamárról  s  rögtön  kiadta  nemes  lelkét.  A  katonák  le¬ 
húzták  ruháit  s  testét  az  ut  mellé  dobva  ott  hagyták  teme- 
tetlenül.  Ugyanezen  a  napon  Séllyei  Istvánt,  mivel  szamara 
nem  haladt  elég  gyorsan,  Ploss  káplár  úgy  összeverte, 
hogy  az  orrán,  száján  ömlő  vér  a  szamár  két  oldalán 
csurgott  le  és  sebei  miatt  arca  a  felismerhetlenségig  el- 
éktelenült. 

Capra-Cotta  városában  két  napot  egy  piszkos  istálló¬ 
ban  töltöttek,  áhitatos  éneklések  közt  készülve  szomorú 
végzetük  elviselésére.  Majd  tovább  indítják  őket  Capua 
felé.  E  két  város  környékén  a  martirok  közül  hárman 
szökéssel  próbáltak  menekülni  kínzóik  kezéből.  Az  ifjú 
Lányi  György,  korponai  rektor,  csodálatos  viszontagságok 
után  csakugyan  megmenekült  s  Németországba  jutva  meg 
is  irta  szenvedéseik  történetét.  A  másik  kettő  Masnicius 

f—iirv-nni  n - ■  9W*  ’ 

Tóbiás  és  Simonides  János  menekülésük  közben  ugyan 
fogságba  jutottak,  de  protestáns  pártfogóik  kiváltották  őket 
a  rabságból.  Gócs  Mihály  malomsoki  lutheránus  lelkész 
Capuában  végóráját  elközeledni  érezvén,  megható  szavak¬ 
kal  búcsúzott  el  társaitól.  A  katonák  egy  parasztszekérre 
vetették  a  haldoklót,  aki  útközben  nemsokára  kilehelte 
nemes  lelkét. 

1675.  május  7-ikén  érkeztek  Nápolyba,  de  a  41  közül 
-csak  harmincán.  Hat  maradt  el  betegen  a  börtönökben, 
három  elmenekült,  kettő  pedig  meghalt. 

k;  zöoz^<)-Z\ 

VII. 

Eladatnak  a  gályákra.  A  legnagyobb 
megpróbáltatások  közt  Isten  vigasztalókat 
küld  számukra.  Szenvedéseik  a  gályákon  s  a 
nápolyi  kikötőben. 

Nápolyba  érkezésük  után  két  nappal  Kollonics  püspök 
meghagyása  szerint  a  tengerészeti  hivatalba  vitettek  s  a 
jezsuiták  közvetítése  mellett  fejenként  50  aranyért  gálya¬ 
raboknak  eladattak.  Neveiket  és  származási  helyüket  be¬ 
írták  a  gályarabok  könyvébe,  mely  megfelel  a  halotti  anya¬ 
könyvnek,  mert  akinek  neve  egyszer  ide  jutott,  az  rend¬ 
szerint  meg  volt  halva  az  emberi  társadalomra  nézve.  De 
az  a  rovat,  hogy  micsoda  bűnért  kerültek  a  gályákra,  ki¬ 
töltetlen  maradt.  Azután  vassal  rájuk  sütötték  a  gályarabok 
bélyegét.  így  hát  üldözőik  vágya  beteljesült:  ki  voltak 
zárva  végkép  az  emberi  társadalomból,  hacsak  valami  kü¬ 
lönös  isteni  kegyelem  meg  nem  szabadítja  őket. 

A  tengerésztisztek  ugyan  igen  elégedetlenek  voltak 
a  vásárral,  mert  —  mint  mondották  —  drága  pénzükért 
nem  embereket,  hanem  csak  hasznavehetetlen  csontváza¬ 
kat  kaptak  s  épen  azért  a  szokásos  díjat  nem  akarták  ki¬ 
fizetni.  Ez  azonban  ismét  a  szerencsétlen  vértanukat  fenye¬ 
gette  újabb  veszedelemmel,  mert  embertelen  kísérőik  fel¬ 
dühödve  elhatározták,  hogy  egyenkint  lelődözik  őket,  ha 
a  kikötött  díjat  meg  nem  kapják  értük.  S  ettől  a  szomorú 
sorstól  csak  a  nápolyi  alkirály  közbelépése  folytán  mene¬ 
kültek  meg,  kifizettetvén  értük  a  díjakat. 

S  ezzel  kezdetét  vette  vértanuskodásuk  leggyászosabb 
része.  Egyelőre  a  kikötőben  hagyattak  különféle  terhes 
munkák  végzésére.  Nagy  hajógerendákat  kellett  hordaniok, 
vagy  roppant  vastag  hajókötelet  fontak  gép  segítségével, 
miközben  a  felügyelők  folyton  hátuk  mögött  állottak  s 
lesve-lesték  az  alkalmat,  hogy  nekikronthassanak  s  a 
legembertelenebb  módon  verjék  őket.  Még  sokkal  kegyet- 

lenebbül  bántak  velük,  mint  a  halálra  Ítélt  bűnösökből  és 
török  hadifoglyokból  lett  gályarabokkal.  S  ezt  a  jezsuiták 
keresztyéni  gondoskodásának  köszönhették,  kiknek  átkos 
figyelme  mindenüvé  elkísérte  e  derék  hitbajnokokat.  Azok 
biztatták  fel  új  felügyelőiket  is,  hogy  próbálják  megtörni 
e  messziről  jött  emberek  makacs  ellenállását.  Esteienként 
azután  a  gályákra  kellett  menniök,  hol  az  éjszakát  evező¬ 
padjaikhoz  láncolva  töltötték. 

Úgy  látszott,  minha  már  a  jó  Isten  is  elhagyta  volna 
ezeket  a  hiv  szolgáit,  akiket  mindenfelől  csak  üldözés, 
rosszakarat  és  gyötrelem  környezett.  De  az  ő  állhatatos 
lelkűk  most  sem  esett  kétségbe;  csodálatos  hitük  soha 
meg  nem  ingott  s  a  gályarabok  köntösében  is,  testükön  a 
rájuk  sütött  meggyalázó  bélyeggel,  Isten  igaz  fiainak  érez¬ 
ték  magukat,  kiket  az  Ur  mindenható  kegyelme  soha  el 
nem  hagyhat ;  folytonos  verések  és  rabtársaik  szörnyű 
átkozódásai  közt  sem  szűntek  meg  buzgó  imáikkal  kérni 
s  énekléssel  magasztalni  az  Urat.  S  rajtuk  is  bebizonyo¬ 
sodott,  hogy  aki  Istenben  bízik,  soha  meg  nem  csalatko¬ 
zik  s  hogy  a  legnagyobb  veszedelemben  legközelebb  van 
az  isteni  kegyelem. 

Mikor  már  azt  hihették  volna,  hogy  az  egész  világtól 
végképp  elhagyattak,  felkeresi  őket  két  derék  férfiú,  Weltz 
György  és  Fülöp,  kik  gazdagok  voltak  világi  javakban, 
de  még  sokkal  gazdagabbak  keresztyéni  szeretetben  és 
protestáns  hitbuzgóságban.  E  nemes  testvérek  mindent  el¬ 
követtek,  hogy  a  sokat  szenvedett  hitbajnokok  szomorú 
sorsát  enyhítsék.  Miután  az  őröket  és  felügyelőket  gazdag 
ajándékokkal  lekötelezték,  gyakran  felkeresték  szenvedő 
hitsorsosaikat  s  elláták  azokat  pénzzel,  erősítő  ételekkel, 
ruházattal  s  —  mi  tán  még  ezeknél  is  többet  ért  —  vi¬ 
gasztaló,  bátorító  beszédekkel.  Sőt  nem  elégedtek  meg  az 
üldözöttek  sorsának  pillanatnyi  enyhítésével,  hanem  arra 
törekedtek  teljes  erővel  és  kitartással,  hogy  kiszabadítsák 
őket  a  gályákról  s  visszaadják  árván  maradt  családjaik- 

Borsos  István :  A  gályarabok  története. 


5 


66 


nak,  egyházuknak  és  hazájuknak.  A  Nápolyban  lakó  többi 
protestáns  kereskedőket  is  megnyerték  a  vértanuk  ügyé¬ 
nek  támogatására  s  ezek  az  ő  jótállásuk  mellett  annyi 
pénzt  adtak  össze,  hogy  minden  egyes  lelkészért  kifizet¬ 
hettek  volna  50  arany  váltságdíjat.  Ez  a  pénz  azután  a 
protestáns  népek  adakozásaiból  lett  volna  visszatérítve 
számukra.  A  buzgó  Weltz  testvérek  fáradhatatlan  utánjá¬ 
rással  már  az  alkirályt  is  hajlandóvá  tették  a  kegyelemre, 
mert  világosan  bebizonyították  előtte,  hogy  ama  lelkésze¬ 
ket  nem  valami  bűntényért,  hanem  egyedül  vallásukért 
üldözték  és  adták  el  a  gályákra.  Az  alkirály  már  hajlandó 
lett  volna  személyenként  50  arany  visszatérítése  mellett 
szabadon  bocsátani  az  üldözötteket,  ha  fáradhatlan  ellen¬ 
ségeik,  a  jezsuiták,  nagy  befolyásukkal  ismét  meg  nem 
hiúsítják  e  felcsillámló  reményt.  Mert  a  jezsuiták  elhatá¬ 
rozták,  hogy  másként  nem  szabadulhatnak  meg,  csak  hi¬ 
tük  elhagyásával^ 

Ugyancsak  a  Weltz  testvérek  közvetítése  mellett  le¬ 
velezhettek  árván  maradt  családjaikkal  és  gyülekezeteik¬ 
kel.  Folyamodtak  a  Baselben  lakó  hollandi  követhez  se¬ 
gítségért  és  hogy  eszközölje  ki  számukra  a  hatalmas  hol¬ 
landi  köztársaság  oltalmát.  Felkeresték  levelükkel  Zaff 
Miklós  velenczei  híres  orvostúdort,  a  Nürnbergből  ide 
származott  nagylelkű  emberbarátot,  ki  a  Weltz  testvére¬ 
kéhez  hasonló  lángbuzgalommal  minden  követ  megmoz¬ 
gatott,  hogy  a  szerencsétlen  vértanúk  számára  enyhülést 
és  szabadulást  szerezzen.  Megható  levélben  tudatta  bor¬ 
zasztó  szenvedéseiket  a  svájci,  hollandi,  angol  és  német 
egyetemekkel. 

Az  egész  keresztyén  Európa  fájdalmas  meglepetés¬ 
sel  értesült  ama  borzasztó  állapotról,  melybe  ezeket  a 
szerencsétlen  vértanúkat  az  üldöző  főpapság  embertelen 
kegyetlensége  csupán  vallásukhoz  való  hűségükért  juttatta. 
A  protestáns  államok  mély  részvéttel  siettek  felsegélésükre 
s  mindent  elkövettek  kiszabadításukra.  Több  kiváló  férfiú 

intézett  résztvevő  levelet  Zaff  Miklóshoz,  ki  azokat  bátorí¬ 
tás  végett  a  gályákon  szenvedő  hitbajnokokhoz  juttatta, 
hogy  láthassák,  mily  részvéttel  várja  sorsuk  jobbra  fordu¬ 
lását  az  egész  protestáns  világ.  Maga  is  nem  szűnt  meg 
lélekemelő  leveleivel  éleszteni  az  üldözöttek  bátorságát  és 
bizalmát.  Az  angol  király  maga  hívta  fel  levélben  az  an¬ 
gol  városokat  és  egyetemeket  a  hitükért  szenvedők  sorsá¬ 
nak  enyhítésére.  A  brandenburgi  választófejedelem  pedig 
a  bécsi  udvarnál  lépett  közbe  érdekükben;  egyelőre  azon¬ 
ban  eredménytelenül. 

Ez  alatt  Weltz  György  sem  szűnt  meg  védencei  érde¬ 
kében  munkálkodni.  Gyakran  mondá  nekik  látogatásai 
alkalmával:  „ Legyetek  jó  reménységgel  és  fontoljátok  meg, 
hogy  mily  csodálatos  az  Isten  az  ő  munkáiban;  ebben  a  ti 
ügyetekben  is  az  ö  csodálatos  tartózkodása  által  munkálko¬ 
dik;  várjatok  csak  s  látni  fogjátok  az  Úr  kegyelmét a.  Majd 
midőn  arról  értesült,  hogy  a  segédsereget  vezető  német 
tisztek  azzal  dicsekesznek,  hogy  a  fogoly  lelkészek  sorsa 
egészen  az  ő  kezükbe  van  letéve,  előzékenységgel,  ajándé¬ 
kokkal  s  minden  módon  igyekezett  azok  jóindulatát  meg¬ 
nyerni.  A  sereg  vezérét,  Stahremberg  generálist,  több  íz¬ 
ben  saját  házánál  megvendégelte  s  nem  szűnt  meg  kérni, 
hogy  a  gályaraboskodó  lelkészeken  könyörüljön.  A  generá¬ 
lis  már  hajlandó  lett  volna  fejenkint  100  arany  díjért  el¬ 
bocsátani  őket,  midőn  a  jezsuiták  közbelépése  ismét  meg- 
hiusítá  a  tervet.  Valószinüleg  hatalmas  személyek  boszujá- 
val  ijesztették  el  a  generálist. 

A  gályarabok  szorongó  szívvel  várták  az  értük  tett 
lépések  eredményét.  Mielőtt  azonban  valami  jó  fordulat 
következett  volna  be,  ismét  fájdalmas  csapás  érte  őket. 
Elválasztották  egymástól  az  eddig  együtt  szenvedőket. 
Július  2-án  egy  hajóhad  indult  Szicíliából  a  franciák  ellen 
s  e  hajóhad  a  mi  hitbajnokaink  közül  is  vitt  magával  hetet. 
Közülük  egy,  Masar  Dániel  lutheránus  lelkész,  a  súlyos 
munka  és  verések  miatt  nemsokára  meghalt.  Zedéni  István 

dörgicsei  luth.  lelkész  oly  súlyos  betegségbe  esett,  hogy 
már  halottnak  hitték  s  a  tengerbe  akarták  vetni,  mikor  a 
kapitány  megnézte  s  észrevette,  hogy  még  van  benne  élet. 
Jablonczay  János  bejei  ref.  lelkész,  mint  maga  Írja,  annyi 
verést  és  éhséget  szenvedett  s  annyi  veszélyen  ment  ke¬ 
resztül,  hogy  szenvedései  leírásánál  a  szomorú  emlékek 
miatt  a  toll  megakadt  kezében.  A  harcok  tüzében  sok  em¬ 
ber  elveszett  az  ő  hajóján,  legnagyobb  kínzójuk  is  súlyo¬ 
san  megsebesült.  Egyszer  az  óriási  viharban  három  napon 
át  lebegtek  élet  s  halál  között,  hajójukba  a  villám  is  bele¬ 
csapott,  de  mintegy  csoda  által  az  elmerüléstől  mégis  meg¬ 
menekült.  Ezért  hálából  istentiszteletet  és  gyónást  rendelt 
el  a  kapitány.  Jablonczay t  is  feloldozták  láncaiból  s  kény¬ 


szerítették  felmenni.  0  azonban  megtagadta  a  katholikus 
istentiszteletben  való  részvételt.  Erre  a  kapitány  botjával 
arcul  csapta  e  szavak  kiséretében :  „ Aljas  nép ,  nemsokára 
a  tenger  vizét  isszátok ."  Mire  az  erős  hitbajnok,  ki  az  élet¬ 
tel  már  régen  leszámolt,  bátran  válaszolt:  „Számomra  az 
az  út  is  egyenesen  az  örökkévalóságba  vezet  s  te  nem  fogsz 
többé  gyötörni.  “ 

Elgyötörve,  mint  élőhalott  csontvázak,  kerültek  vissza 
Nápolyba  hárman  október  14-én,  hárman  pedig  csak  1676. 
február  elején.  Kevéssel  visszatértük  után  Tinkovicz  János 
lutheránus  lelkész  is,  a  szenvedésektől  végkép  összetöretve, 
kiszenvedelt. 

A  nápolyi  kikötőben  maradottaknak  sem  volt  ked¬ 
vezőbb  sorsuk.  Kora  reggeltől  késő  estig  baromi  munkát 
kellett  végezniük,  miközben  a  jezsuitáktól  felbiztatott  pal¬ 
lérok  botja  és  korbácsa  sohasem  pihent.  Ha  Weltz  György 
ajándékokkal  nem  vásárol  számukra  némi  pihenést,  mind¬ 
nyájuknak  el  kellett  volna  veszniük.  így  is  négyen  szenved¬ 
tek  halált :  Paulovich  Mihály  turócszentmártoni  ág.  hitv.  ev. 
rektor,  Szilvásy  István  császári  ref.,  Füleki  István  naprágyi 
ref.  és  Berhidai  Miklós  szentandrási  ág.  hitv.  ev.  lelkészek. 
Séllyei  Istvánt  és  Szomódi  János  szendi  ref.  lelkészt,  bár 


69 


folyton  dolgoztak,  mégis  szüntelenül  verték.  Turóczi  András¬ 
nak  egy  nagy  gerenda  úgy  összetörte  a  lábát,  hogy  társai 
szállították  a  börtönbe.  Éppen  így  járt  Körmendi  György 
barsi  ref.  lelkész  is.  Újvári  János  mező-eőrsi  ref.  lelkész¬ 


nek  a  kötélgyártó  kerék  rúdja  törte  be  a  fejét.  Szodói 
András  sárói  ref.  lelkészt  egyetlen  napon  négy  ízben  oly 
kegyetlenül  elverték,  hogy  még  arcbőre  is  felhasadt  s  vére 
a  földre  csurgott.  Augusztus  hónapban  egy  osztrák  her¬ 
ceg  látogatta  meg  őket  feleségével  együtt  s  12  aranyat 
ajándékozott  nekik  azon  kegyes  Ígéret  mellett,  hogy  tér¬ 
jenek  át  a  katholikus  hitre  s  akkor  visszaviszi  őket  hazá¬ 
jukba.  De  akiket  annyi  vihar  meg  nem  tántoríthatott,  a 
szép  szavak  sem  tudták  a  helyes  útról  eltéríteni.  Ily  szen¬ 
vedések  közt  várták  Weltz  György  és  többi  pártfogóik 
munkálkodásának  sikerét.  Weltz  az  angol  követtel  együtt 
ismét  100  aranyat  ajánlott  fel  értük  személyenként  az  új 
alkirálynak,  —  de  hiába,  mert  azt  felelte,  hogy  azok  örökre 
el  vannak  adva.  Mikor  pedig  arra  kérték,  hogy  legalább 
az  öregek  és  betegek  iránt  parancsoljon  némi  kíméletet, 
azt  felelte :  „  Hiszen  nem  kaiholikusok .  “ 

De  bármily  vigasztalannak  látszott  is  sorsuk,  a  spa¬ 
nyolok  segélyére  küldött  hollandi  gályákkal  már  közeledett 
a  szabadulás  vértanúink  felé. 


Vili. 

A  Theatcban  hagyott  hat  vértana  szen¬ 
vedései.  A  gyilkos  Moro  Hiacint  Krisztus  égaz 
követőjévé  lesz.  A  hollandi  hajóhad  Nápoly¬ 
ban.  Elérkezik  a  szabadulás. 

Mint  már  előbb  említettük,  éhség,  betegség,  különö¬ 
sen  pedig  lábsebeik  miatt  hatan  annyira  elgyengültek, 
hogy  lehetetlen  volt  őket  tovább  szállítani.  Ezeket  Tliea- 
téban  hagyták,  anélkül  hogy  élelmezésükről  gondoskod¬ 
tak  volna.  A  lassú,  de  biztos  elpusztulás  várakozott  tehát 

reájuk  ez  irgalmat  nem  ismerő,  vakbuzgó  nép  között, 
mely  nem  is  tekintette  őket  keresztyéneknek.  Közöttük 
volt  Miskolczy  és  Kórodi  is,  kiket  rothadó  lábaik  miatt 
már  Teskarában  elszakítottak  társaiktól,  majd  ismét  tovább 
vittek  utánuk.  A  szomorú  bucsuzásnál,  —  mert  hisz  egyik 
fél  sem  igen  remélhette,  hogy  e  földön  viszontláthatják 
egymást,  —  a  Theatéban  visszamaradok  csak  arra  kérték 
többi  társaikat,  hogy  ne  adjanak  hitelt  a  majdan  róluk 
költött  rossz  hireknek,  mert  elhatározták,  hogy  mindha¬ 
lálig  híven  kitartanak  a  szent  ügy  mellett,  melyért  eddig 
már  oly  sokat  szenvedtek. 

Három  napon  át  egy  rossz  istállóban  tartattak.  A 
harmadik  éjszakán  az  őrizésükre  rendelt  katona  protes¬ 
táns  volt,  ki  lelke  sugallatát  követve,  bemegy  hozzájuk 
és  bátorítja  őket:  „Atyámfiái!  Isten  legyen  veletek,  álljatok 
szilárdan,  oltalmazzátok  a  Krisztus  ügyét  s  az  Isten  titeket 
bizonyára  megszabadít  “  De  nemcsak  szóval  buzdította  sze¬ 
rencsétlen  hitsorsosait,  hanem  előszedte  csekély  zsoldjá- 
ból  félretett  garasait  s  nekik  ajándékozta.  Távozás  előtt 
meglátogatta  őket  az  a  becsületes  katonatiszt  is,  kinek 
felügyelete  alatt  jöttek  ide  Peskarától  fogva.  Meleg  levest 
adat  nekik,  majd  némi  pénzzel  is  megajándékozza  a 
nyomor  és  szenvedés  fiait.  Mély  szánalommal  búcsúzik 
tőlük :  „  Isten  veletek,  Ínség  fiai !  Éhhalállal  kell  vesznetek  ez 
irgalmat  nem  ismerő  nép  között.  * 

Egy  reggelen  a  város  börtönébe  hajtják  őket.  Mis¬ 
kolczy  Mihály  rothadó  lábán  nem  tud  járni,  tehát  négy¬ 
kézláb  mászik  oda.  A  többiek  botok  és  mankók  segítsé¬ 
gével  vánszorognak.  S  mikor  ez  a  szánalmas  menet  a  vá¬ 
ros  első  tisztviselőjének  ablakai  alatt  halad,  az  letekint 
rájuk  s  bámulattal  és  vallási  gyűlölettel  eltelve  kiáltja: 
„Óh,  ti  ördögök  vértanúi !“  Ott  hevertek  ezután  félmezte¬ 
lenül  a  börtön  kövezetén  minden  segítség  és  gondozás 
nélkül.  Éjjel-nappal  nyögésektől  és  kínfacsarta  jajkiáltá¬ 
soktól  hangzott  a  sötét  börtön.  Miskolczyt  egyéb  nyava- 

lyáin  kívül  a  sok  éhség  és  szomjúság  következtében  még 
vérhas  is  kínozta  s  borzasztóan  szenved,  míg  végre  meg¬ 
könyörül  rajta  az  Ur  s  május  19-ikén  magához  veszi  sokat 
szenvedett  lelkét.  Kevéssel  azután  Kóródi  János  is  Terem¬ 
tőjéhez  költözött.  A  többi  négy  valamennyire  kiépült  sú¬ 
lyos  nyavalyáiból,  de  csak  azért,  hogy  folyton  az  éhhalál 
veszedelmeivel  küzdjenek.  Mert  őreiktől  egyáltalán  semmi 
eledelt  sem  kaptak.  Többi  fogoly-társaik,  rablók  és  gyil¬ 
kosok  ételhulladékain  tengetik  tovább  nyomorult  életüket. 
Kérni  szégyenlenek,  hanem  sóvár  szemekkel  lesik  az  el¬ 
dobott  kenyérhéjat,  csontokat,  káposztalevelet,  hagyma¬ 
szárat  és  dinnyehéjat.  ínségükben  hiába  Írnak  a  városi 
hatósághoz.  A  börtönből  nem  eresztik  ki  őket,  de  azért 
élelmükről  sem  gondoskodnak. 

Végtelen  nyomorúságukban  végre  segítséget  küldött 
az  Isten.  Ugyanazon  börtönbe  csuknak  egy  olasz  nemest 
Moro  Hiaczintot.  Ennek  férfias  szive  mindjárt  megesett  az 
ártatlanul  szenvedőkön.  Tőle  telhetőleg  segít  nyomorúságu¬ 
kon  s  minden  falatját  megosztja  velük  s  viszont  fogékony 
lélekkel  hallgatja  tanításaikat  a  Krisztus  igaz  tudományáról, 
melyek  háborgó  lelkiismeretét  megnyugtatják.  Ha  nem  ké¬ 
pes  éhségüket  lecsillapítani,  inkább  félrevonul  tőlük,  mert 
nem  tudja  nézni  kínlódásukat.  Különösen  meleg  vonza¬ 
lommal  ragaszkodott  Harsányi  Istvánhoz,  kinek  vigasztaló 
szavai  sokszor  lecsillapították  nyugtalan  lelkét  s  megnyer¬ 
ték  a  valódi  evangéliomi  tudomány  hívéül.  Bűneit  szive 
mélyéből  megbánta  s  nyugodtan  várta  Isten  rendelését. 
Vértanúinknak  ez  a  hív  barátja  azonban  súlyos  betegségbe 
esett  s  mikor  halálos  óráját  közeledni  érezte,  akkor  is 
mindig  új  barátai  s  lelkiatyái  sorsa  felett  aggódott.  Vég¬ 
óráján  Harsányi  kezét  tartva,  könnyes  szemekkel  mondá : 
„ Barátom  István,  én  érzem  végemet!  Ki  gondoskodik  ezután 
rólatok  inségtekben  ?“  „Az  Isten“,  —  feleié  Harsányi.  Azután 
igaz  bűnbánattal  s  az  Isten  kegyelmében  vetett  hittel  ké¬ 
szült  az  Örökkévalóhoz  térni  s  Harsányi  karjai  közt  kile- 


72 


helte  bánatos  lelkét.  S  ha  volt  megtérő  bűnös,  kit  kegye¬ 
lemmel  fogadott  a  Mindenható  fényes  trónusa  előtt,  úgy 
ez  a  Moro  Hiaczint  is  bizonyára  bocsánatot  talált. 

Hű  barátjuk  halála  után  ismét  megjelennek  náluk  az 
éhség  borzalmai,  egyelőre  azonban  nem  a  legrettentőbb 
alakban.  Mert  Moro  tanácsára  már  előbb  Írtak  kérő  levele¬ 
ket  a  város  főbb  papjaihoz,  hogy  ne  engedjék  őket  éhen- 
veszni,  a  katholikus  világ  közepette.  Kérésük  különösen 
kegyes  meghallgatásra  talált  egy  jószívű  piarista  tanárnál, 
ki  mint  Krisztus  Urunk  igaz  követője,  több  Ízben  segített 
az  éhező  nyomorultakon.  Áldás  legyen  emlékén.  A  város 
püspöke,  Rudolovics  Miklós  is  küld  ajándékot  egypárszor, 
de  már  nem  egészen  önzetlen  keresztyéni  indulatból,  mert 
csakhamar  téríteni  próbálgatja  őket.  S  mikor  erre  Harsányi 
nyíltan  megüzeni:  „Az  áttérésre  nézve  nem  akarjak,  hogy 
tiszt  Püspök  Uram  elméje  függőben  legyen,  irántunk  erre 
nézve  ne  legyen  semmi  reménye,  mert  nem  akarjuk  testünk 
szabadulását  vallásunk  cserélésével ,"  jótéteményei  azonnal 
megszűntek.  Ezután  következő  nyomorúságuk  minden 
képzelhetőt  felülmúl.  Az  étlenség  miatt  járni  nem  tudtak, 
szemük  elhomályosodott,  szájuk  belseje  és  hónaljuk  rothadni 
kezdett  (bizonyára  skorbut-féle  betegségben),  úgy  hogy 
fogaik  szinte  észrevétlenül  mállottak  ki  szájukból.  A  gyengéb¬ 
bek  aléltan  várják  a  halált,  mely  Huszti  Mihály  keszi  és  Sze- 
csei  János  sági  ref.  lelkészeket  csakugyan  kiszabadította  sú¬ 
lyos  földi  szenvedéseik  közül.  Már  csak  Harsányi  István 
rimaszombaíhi,  és  Czeglédy  Péter  lévai  ref.  lelkészek  valá- 

V'.. 

nak  életben.  Harsányi  most  a  börtönőrhöz  folyamodik,  hogy 
ne  engedje  őket  a  katholikus  hit  gyalázatára  éhenveszni. 
E  kérésre  kaptak  egy  kevés  kenyeret,  mit  erőtlenségük 
miatt  alig  voltak  képesek  megrágni.  E  mély  Ínségben 
kapták  meg  Weltz  György  segítségét,  ki  kenyeret,  bort 
és  pénzt  küldött  számukra.  Ettől  fogva  sorsuk  tűrhe- 
tővé  változott.  Miután  némileg  magukhoz  tértek,  december¬ 
ben  Nápolyba  szállíttatnak  többi  társaikhoz.  Megérkezésük 

után  Weltz  György  vigasztaló  szavakkal  biztatja  őket,  hogy 
már  közel  van  a  szabadulás.  Mindegyiknek  egy  aranyat 
ajándékozott,  azután  pedig  élelmiszereket  küldött  számukra. 
Orvosról  is  gondoskodott,  aki  sebeiket  gyógyítsa.  Annyi 
kimondhatatlan  szenvedés  után  ez  a  részvét  és  gondozás 
még  a  börtönben  is  megnyugvással  töltötte  el  lelkűket  s 
az  áttérésre  csábító  Ígéreteket  és  ijesztgetéseket  bátran 
utasították  vissza.  Nagy  testi  gyengeségük  miatt  a  nehéz 
gályarabmunkáktól  mindvégig  megszabadultak. 

*  * 

* 


Már  előbb  elbeszéltük,  hogy  a  derék  Weltz  György¬ 
nek  minden  fáradozása  hiábavaló  volt  lelkészeink  kisza¬ 
badítása  érdekében.  Hiába  Ígért  értük  személyenként  az 
angol  követtel  együtt  50,  majd  100  aranyat;  a  jezsuiták 
közbelépése  meghiusítá  törekvéseiket.  Hiábavaló  volt  feje¬ 
delmi  személyek  közbelépése  a  bécsi  udvarnál.  A  hatal¬ 
mas  főpapok  kegyetlen  gyűlöletén  minden  jószándék  hajó¬ 
törést  szenvedett.  Úgy  látszott,  mintha  e  szerencsétlen  vér¬ 
tanúk  menthetetlenek  volnának.  Pedig  már  közeledett  szá¬ 
mukra  a  szabadulás  a  hatalmas  Hollandia  hajóin.  Ezen 
időben  ugyanis  Spanyolország,  melynek  birtokai  közé  tar¬ 
tozott  a  nápolyi  királyság  is,  harcban  állott  a  francia 
királlyal.  E  harcban  szövetségesül  megnyerte  a  protestáns 
Hollandiát,  mely  erős  hajóhadat  küldött  Spanyolország 
védelmére  a  Földközi  tengerre,  a  híres  hős,  Ruyter  Adorján 


parancsnoksága  alatt.  S  minthogy  lelkészeink  szomorú  sor¬ 
sának  hire  és  pártfogást  kérő  leveleik  már  Hollandiába 
is  eljutottak,  vezérüket  utasították  gályarabságot  szenvedő 
lelkészeink  kiszabadítására.  E  hatalmas  hajóhad  egy  része 
De  Haen  János  altengernagy  vezérlete  alatt  dec.  12-én 
Nápolyba  érkezett  s  az  altengernagy  tábori  lelkészét, 
Viréth  Egyedet  tüstént  gályarab  lelkészeinkhez  küldé  s 
felhívta  őket,  hogy  Írásban  feleljenek  az  ügyükre  és  szemé¬ 
lyükre  vonatkozó  tiz  kérdésére.  S  miután  a  foglyok  e  tiz 

kérdésére  adott  feleletükben  napnál  világosabban  kimu¬ 
tatták,  hogy  nem  bűntényért,  hanem  egyedül  vallásukért 
juttatták  őket  e  szörnyű  sorsra  :  De  Haen  néhány  főtisztje 
kiséretében  az  alkirályhoz  megy  s  felkéri  őt  a  fogoly  lel¬ 
készek  szabadon  bocsátására.  Az  alkirály  biztató  szavakkal 
válaszol,  úgy  hogy  Viréth  már  biztosnak  hivén  a  szabadulást, 
a  foglyokhoz  fut  s  örömmel  hirdeti,  hogy  három  nap  alatt  végét 
érik  szenvedéseiknek.  De  mielőtt  ez  bekövetkezett  volna, 
a  hajóhadnak  hirtelen  távoznia  kellett  a  harc  szinterére 
Szicilia  felé  s  a  szabadulás  reménye  ismét  messze  távozott. 


Ekkor  a  gályarabok  Ruyterhez  intézik  kérőleveleiket 
s  tudatják  vele,  hogy  közülük  hárman  éppen  a  sziciliai 
vizeken  lévő  spanyol  gályákon  nyomorognak.  Ruyter  rög¬ 
tön  tudakozódik  utánuk,  de  ottlétüket  eltagadják,  azután 
pedig  visszaküldik  őket  Nápolyba.  A  hős  tengernagyot  mélyen 
megindították  hitsorsosainak  szörnyű  szenvedései  s  elhatá¬ 
rozta  megszabadításukat.  Vesthovius  Jelkészét  a  sziciliai  al¬ 
királyhoz  küldötte  azzal  a  kéréssel,  hogy  járjon  közbe  a 
nápolyi  alkirálynál  a  fogoly  lelkészek  érdekében.  Ez  öröm¬ 
mel  ígérte,  hogy  a  tengernagy  kedvéért  mindent  megtesz, 
mintha  csak  testvérei  volnának  ama  foglyok.  ígéretét  csak¬ 
ugyan  beváltotta.  Egyúttal  a  nápolyi  alkirályhoz  is  levelet 
küldött  Ruyter,  melyhez  mellékelte  a  foglyok  ártatlanságát 
bizonyító  iratokat,  köztük  a  Bécsben  székelő  hollandi  követ, 
Yom  Hamel  Bruininx  bizonyítékait.  Az  alkirály  nem  merte 
megtagadni  hatalmas  szövetségesének  jogos  kérését  s  bár¬ 
mennyire  kedve  ellen  volt  is  a  dolog,  átadta  ez  iratokat 
a  legfőbb  törvényszéknek  átvizsgálás  végett.  A  törvényszék 
1676.  január  22-én  kimondá  Ítéletét:  „A  jelenleg  fogva  lévő 
lelkészek  és  tanárok  ártatlanok  s  minden  további  késedelem 
nélkül  szabadon  bocsátandók.  “  A  hollandi  konzul  nápolyi 
olasz  ügyvédjük  kiséretében  tüstént  megviszi  az  örömhírt 
hitbajnokainknak,  kik  boldogan  fogadják  ezeknek  s  a  derék 
Weltz  testvéreknek  szerencsekivánatait.  Még  eddigi  kegyet¬ 
len  hóhéraik  is  örülni  látszottak. 

De  szabadulásuk  még  most  sem  következett  be.  Az 
a  hír  terjedt  el  ugyanis  Nápolyban,  hogy  a  szövetséges 
hajóhad  útban  van  hazafelé.  Amint  ezt  meghallották  lel¬ 
ketlen  ellenségeik,  a  rájuk  kényszerített  jóakaratot  és  igaz¬ 
ságot  rögtön  levetkezték  s  ismét  az  előbbi  hóhérokká  vál¬ 
tak.  A  foglyokat,  kik  szabadulásuk  reményében  hajukat 
és  szakállukat  már  megnöveszthették,  ismét  csupaszra  borot- 
váltatták  s  eszükbe  sem  volt  őket  szabadonbocsátani.  Újra 
kezdődik  a  nehéz  munka,  ütlegelés  és  szidalmazás.  A  sze¬ 
rencsétlen  foglyok  pedig  tört  szívvel  végkép  letesznek  a 
szabadulás  reményéről. 

De  Isten  nem  hagyta  el  leghívebb  szolgáit.  A  spa¬ 
nyol  tisztet  bámulva  veszik  észre  február  11-én,  hogy  a 
hatalmas  hollandi  gályák  Nápoly  felé  közelednek.  Lel¬ 
készeinkkel  rögtön  félbenhagyatják  a  munkát,  bilincseikből 
feloldozzák  s  egy  tisztességes  hajóra  szállítják  őket.  Mihelyt 
a  hadihajók  a  kikötőbe  eveztek,  az  alkirály  mindjárt  Ruyter 
admirál  üdvözlésére  ment.  Elhalmozta  udvariaskodással  és 
hízelgéssel,  de  a  gályarabokról  egészen  megfeledkezett.  A 
hős  hadvezér  azonban  nem  feledkezett  meg  sokat  szen¬ 
vedett  hitsorsosairól  s  őszintén  így  szólt :  „Mit  örüljek  ezen 
irányomban  tanúsított  megtiszteltetésnek  mindaddig,  míg  az 
én  testvéreim,  a  lelkészek,  gályákon  ülnek  és  ott  bántalmaz- 
tatnak!u  Szivét  annyira  elfogta  a  fájdalmas  részvét,  hogy 
mind  ő,  mind  a  környezetében  levő  tisztek  könnyeztek.  Az 
alkirály  azzal  mentegette  magát  és  szépítgette  rosszlelkü- 
ségét,  hogy  a  lelkészek  ügyében  nincs  teljes  felhatalma¬ 
zása  a  spanyol  királytól.  Kénytelen  volt  mégis  megígérni, 
hogy  még  aznap  szabadon  bocsátja  mindnyájukat. 

Vesthovius  és  Viréth  hajóhadi  lelkészek  több  főtiszt 
társaságában  mentek  a  foglyokért,  kiket  hóhéraik  a  hajók¬ 
ból  kivezettek  s  a  tengerparton  átadtak  örvendő  hitroko¬ 
naiknak.  A  derék  hitbajnokok,  kik  oly  végtelen  sok  nyo¬ 
morúságon  mentek  át,  most  a  váratlan  szabadulás  pillana¬ 
tában  magukonkívül,  mintegy  öntudatlan  álomjárók  halad- 


nak  csolnakukon  a  hollandi  gályák  felé  s  énekléssel  ma¬ 
gasztalják  az  Isten  nagyságát  és  kegyelmét,  ki  üldözött 
szolgáinak  ily  csodálatos  módon  szerzett  szabadulást.  A 
nápolyi  kék  tenger  fölött  diadalmasan  hangzottak  ajkaikról 
a  46.,  124.  és  125-ik  zsoltárok: 

Az  Isten  a  mi  reménységünk, 

Midőn  reánk  tör  ellenségünk, 

Minden  háboruságinkban 
Megtart  erős  hatalmában. 

Azért  a  mi  szivünk  nem  félne, 

Ha  az  egész  föld  megrendülne. 


De  Haen  altengernagy  hajójára  vitetnek,  aki  leirhat- 
lan  örömmel  fogadja  őket.  Könnyezve  ölelgeti  és  csókol¬ 
gatja  sorba  ezeket  a  félmeztelen,  piszoktól  borított  alako¬ 
kat  s  nem  tudja,  hogy  miként  fejezze  ki  végtelen  örömét. 
A  gazdag  vacsora  után  évek  óta  most  először  hajthatja 
fejét  nyugodt  és  biztos  álomra  a  23  vértanú.  Kívülük 
még  hárman  vártak  megszabadításra :  egy  súlyos  beteg  a 
fegyencek  kórházában,  azután  Harsányt  István  és  Czeglédi 
Péter  a  Szent  Jakab  börtönben.  Ezekért  másnap  reggel 
megy  a  hollandi  konzul  s  azután  kocsira  ültetve  nápolyi 
hitrokonainktól  kisérve,  diadalmenetben  viszi  a  tengerészeti 
hatósághoz,  hogy  neveiket  a  gályarabok  könyvéből  ki¬ 
töröljék.  Tehát  41-ből  26-an  maradtak  életben,  a  többi 

vértanúi  halált  halt  vallásáért  s  hazánk  szabadságáért  a 
három  kapra-koltai  menekülő  kivételével. 

Ezután  mind  a  26  hitbajnokot  Kuyter  elé  viszik,  ki 
megindultan  szemléli  a  Krisztus  összeroncsolt,  de  dia¬ 
dalmas  katonáit.  Kinyilvánítja  előttük,  hogy  ő  ugyan 
már  sok  győzelmet  aratott  életében  ellenségein,  de  legfé¬ 
nyesebb  diadala  az,  hogy  Krisztus  ártatlan  szolgáit  a  tűr- 
hetlen  iga  alól  megszabadította.  Különös  örömét  nyilvá¬ 
nító  a  felett,  hogy  kálvinista  és  lutheránus  lelkészek  igaz 
testvérekként  oly  hűségesen  gyámolították  egymást :  w  Lát¬ 
hatjátok  —  úgy  mond,  —  hogy  titeket  eltipor  a  közös  ellen¬ 
ség  és  egyformán  rosszul  bánik  veletek,  ha  ti  egyetértés  helyett 


versengtek  egymással.  "Se  bölcs  szavait  még  napjaink¬ 
ban  is  jó  volna  megszívlelnünk.  Mikor  pedig  Harsányi 
István  köszönetüket  akarta  kifejezni  megszabadításukért, 
szerényen  így  szólott :  „  Mi  csak  eszközök  voltunk  Isten  kezé¬ 
ben ,  tehát  az  Istennek  adjatok  hálát,  mint  szabaditástok  szer¬ 
zőjének.  “  Úgy  ő,  mint  a  főtisztek  és  közkatonák,  egymás¬ 
sal  versenyeztek,  hogy  minél  jobban  kimutassák  Isten  hív 
szolgái  iránt  tiszteletüket  és  szeretetüket.  Raböltönyeik 
helyett  tisztességes  ruházatot  kapnak,  melyet  Ruyter  meg¬ 
bízásából  Weltz  György  szerzett  számukra.  Azután  a  kü¬ 
lönböző  gályákon  elhelyezik  őket  s  minden  lehetőt  elkö¬ 
vetnek  felüdítésükre. 

Most  még  arról  kellett  gondoskodnia  Ruyternek,  hogy 
védenceit  valamely  protestáns  állam  biztos  földjére  jut¬ 
tassa.  S  ez  nem  volt  éppen  könnyű  feladat.  A  hadihajó¬ 
kon  nem  akarta  őket  hagyni,  mert  a  heves  harcok  és 
tengeri  viharok  közben  elveszhettek  volna.  A  spanyol 
uralom  alatt  lévő  szárazföldön  át  sem  utazhattak  Svájcba, 
a  legközelebbi  protestáns  országba,  mivel  maga  a  nápolyi 
alkirály  figyelmeztette  Ruytert,  hogy  a  jezsuiták  cselei 
miatt  ezt  nem  lesz  tanácsos  megkisérleni.  Mert  már  a 
kiszabadulás  után  három  nappal  a  jezsuiták  mindenfelé 
leveleket  küldöttek  társaikhoz,  hogy  legyenek  készen,  ha 
vidékükre  ilyen  meg  ilyen  emberek  érkeznének.  Március 
25-ikén  Szicília  partjain  találkoztak  egy  angol  kereskedő¬ 
nek  Szent-Margit  nevű  hajójával,  mely  Velencébe  igye¬ 
kezett.  Ezt  a  hajót  Ruyter  alkalmasnak  találta  tovább  szá¬ 
ntásukra.  Miután  tehát  ellátta  őket  menlevéllel  és  elegendő 
élelemmel,  érzékeny  búcsuzás  után  áldáskivánások  közt 
arra  a  hajóra  estefelé  átszállítják  őket.  Meglehetős  hosz- 
szas  és  viharos  hajózás  után  ápr.  24-én  érkeztek  Velen¬ 
cébe,  hol  nagy  pártfogójuk,  a  tudós  Zaff  Miklós  doktor 
fogadta  őket  oly  végtelen  örömmel,  hogy  mást  nem  tudott 
szólni,  csak  ujongva  kiáltozta :  „  Győztünk,  győztünk. “  Nem 
remélte  ugyanis  a  derék  férfiú,  hogy  valaha  megláthatja 

e  halálra  szánt  férfiakat.  Május  8-ig  pihentek  Velencében 
odavaló  hitrokonaink  gondozása  alatt,  amikor  azután  a 
velencei  szárazföldön  át  útnak  indultak  Svájcba,  hol  pro¬ 
testáns  hitrokonaink  testvérekként  várva- várták,  majd 
megérkeztük  után  gondozták  s  minden  szükségesekkel 
ellátták  őket.  A  kálvinista  hitbajnokok  nagyrészben  itt 
maradtak  éveken  át,  míg  a  lutheránus  hithősök  Németor¬ 
szágba  mentek.  Magyar  hazánkba  csak  1681  után  térhet¬ 
tek  vissza,  miután  az  akkor  tartott  országgyűlés  engedélyt 
adott  visszatérésükre  és  hivataluk  folytatására. 

*  * 

* 

S  most  végig  gondolva  ezt  az  egész  történetet  s  ma¬ 
gunk  elé  képzelve  ezeket  az  erős  hitbajnokokat,  nemde 
örömtől  és  büszkeségtől  dobog  fel  szivünk,  hogy  mi  is 
magyar  protestánsoknak  születtünk,  hogy  mi  is  utódai 
vagyunk  e  dicső  hősöknek,  kik  oly  roppant  szenvedések 
közt  az  anyagi  haszonnak  legkisebb  reménye  nélkül  jó¬ 
létük  és  életük  feláldozásával  védték  protestáns  egyhá¬ 
zunk  életét  és  hazánk  szabadságát.  Rendíthetetlenek  vol¬ 
tak  ők,  mint  a  szikla !  Szent  önfeláldozásukban  sem  csá¬ 
bítás,  sem  durva  bántalom  meg  nem  ingathatta  őket ! 
Hálás  büszkeséggel  gondolunk  reátok  ti  dicső  ősök  s  pél¬ 
dátokon  lelkesülve  megérlelődik  szivünkben  a  szent  elha¬ 
tározás,  hogy  mi  is  hív  bajnokai  leszünk  szent  egyhá¬ 
zunknak.  Börtön  és  gályarabság  ma  már  nem  fenyeget¬ 
nek  bennünket;  de  azért  most  is  szükség  van  tettekben 
nyilvánuló  önzetlen  lelkesedésre.  Lelkesedésre,  mely  le¬ 
győzi  a  közönyt,  a  kishitűséget  s  a  mai  idők  legnagyobb 
bűnét:  a  sivár  önzést.  Az  önzést,  mely  a  dicső  elődök 
unokáit  hitvány  haszonlesőkké  aljasítja,  akik  néhány  ga- 
rasnyi  teher  elkerüléséért  képesek  megfeledkezni  egyhá¬ 
zukról  s  azokról  a_  dicsőséges  emlékekről,  melyek  őket  e 
szent  egyházhoz  csatolják. 

Nem  ilyenek  voltak  a  mi  sokat  szenvedett  elődeink! 
Mi  sem  akarunk  ilyenek  lenni,  hanem  készek  vagyunk 
folytatni  a  küzdést  és  áldozatot,  hogy  magyar  protestáns 
egyházunkra  új  fény  derüljön! 

